text:
「唔經唔覺,blog左93/365年.」
好多人問,劉Sir個網七年都黎緊,好地地,因乜解究又整多個劉Sir個blog?
「內容仲要一模一樣!整黎做乜?」
其實初初搞出黎純粹無聊.見而家個個都blog,自己都開番個學下「寫blog」,寫blog同「寫網」對我黎講係完全唔同寫法,所以你見開blog之後,個網更新,構文同文筆都「blog化」左.
「對我黎講,blog易寫好多.blog係有目的,有sense,而我份人只識9up.」
同試試人地介面同功能,睇下學唔學到野,你知劉Sir個網幾十年都係得白底黑字.只係直到而家印象依然未變:
「Yahoo Blog界面同系統真係超廢.」
用落慣左,又撞著「系統重整」個system壞到九彩,印象再差.不過玩就真係幾好玩.正如劉Sir個forum,唔開番個,又點會咁多事幹?
「好似劉Sir與小慧同學的癡纏關係?」
在此,必定要特別鳴謝小慧同學同劉永皓老師,令劉Sir個blog收視剎那間增加100%,亦於剎那間下跌十成變番正常人數二三十人一日.到黃家駒同MY CHEMICAL ROMANCE,先再將點擊人數推到日均八字頭(潮物果真威力無窮!).開左個blog,最大從blog ring不容忽視之宣傳力中得意,同明白做人忌低調.(但我低調開就繼續低調,吹咩~)
「仲有門生"Are we (un-)metal?",劉Sir個blog/forum史上第一個認真討論?」
門生帶出之討論,係當初整forum同Musicape其中一個目標,無聊題目做到最無聊,但討論同講音樂就真係(懶)認真去傾,玩音樂群眾同聽音樂群眾大家從唔同角度,就音樂同時事文化互相交流,亦即前金(或稱「以前的前金」).但大家都睇到而家搞成點啦.甫開壇已經「柒化」同「佛化」晒,加上
「劉Sir自己都懶到死講多句都唔肯,算啦~」
一向鍾意玩forum,唔係上去吹吹水大家傾傾果種(香港地forum都做唔到啦呢樣野,希望自己個有可能達成),而係玩版戰,最出名兩單咪就係HKB「乜野係doom metal」劉Sir大戰PK Records(老實講,對手太弱),同前金「劉Sir玩野」連續兩個禮拜港台兩邊每晚互數五六千字之精彩場面(相信冇乜人知,但唔知你就錯過左一場精彩文戰同睇唔到劉Sir真正玩野係點玩,PK只算熱身級碎料),久休後遇著門生發言,技癢又玩玩.唔錯唔錯.睇下黎緊仲有乜野玩.但大前提係我冇咁懶先.
「forum開完,blog開完,下個開乜好?劉Sir個xanga?還是劉Sir本撚樣書?」
「多謝今日三點未已經去到TRHK門口列定隊等劉Sir開門同佢拜早年的廿幾位朋友!」
已經當自己放緊新年假的劉Sir字.
「日日都咁多人就好.」
農曆新年倒數三日,客人放左50%假,工廠放左90%假,我個人放左99%,不過公司同老細100%開工,灰.臨放假自然有野趕,好在都係麻煩瑣碎野,搏命一輪晏晝就得閒了.全日娛樂係107絕傳:
「港交大挪移!!」
玩玩下又放工了.陸續地有朋友上黎同劉Sir拜早年(「唔係開年咩?」),玩下玩下好多人出現.話說103易左手之後,好多朋友關心的妹妹仔搬左去113,但後來開估原來103係被112收購,擴充完仲要多左個新囡囡,玩到好癲果隻,電梯口間game舖又多左隻狗,全日見到有條囡囡抱住隻狗走黎走去玩晒全層.仲要帶埋隻狗入黎TRHK企上張檯度屙尿先死.
「頂你!112你點請人架?又要唔做野顧住玩!仲要燒埋我度!」
連冇見幾個月的芬蘭鬼都上埋黎.
「激過癮的一隻.」
上次黎買左FAIRYLAND《The Fall of an Empire》,之後返左大陸,身邊九成朋友都係聽J-Rock,見人就播隻FAIRYLAND,
"Listen to this! Battle Metal!!!"
嚇親唔少人,因為內地一係前衛過香港我地去到似港燦,一係如以往慢香港十幾年,部份大陸人仲係當J-Rock同X-JAPAN神檯級人物,完全未聽過歐洲美國metal甚至「真正的metal」,加上芬蘭鬼青筋暴現的落力推廣(ENSIFERUM同TURISAS出live應該搵佢上台表演),相信此行佢令不少內地同胞踏上金屬革命之路.又或者,會俾人打,吹水吹得咁勁.好在佢剛剛好大風雪之前走人,有命返到香港.
「好靚仔呀!!!」
仲攬住隻狗的103囡囡曰.立即衝過黎,
「我要同佢影相!!!」
點知,風雪中自大陸歸來的唔止佢,仲有阿嫂.囡囡就喊住噉走左去了.
「好似越近新年越多過癮野.新年又有乜好玩?我,都係開舖!」
每年農曆新年前後,必定冇心機做野.到年廿六七,已經陸續有公司開始放假,尤其今年年廿八係星期一,好多直頭上星期六返埋(甚至唔使返)已經直放到年初四,我公司果層亦一如以往,年廿幾已經吉晒得我地一個單位有燈,連客人都放晒假,唯一仲同我有聯絡係冇農曆的鬼佬,灰.大部份野趕晒,加上工廠放左假好多野想做都冇得做,全日冇心情做野 - 雖然新唔新年都冇.不過我都好勤力架!今日有人運吉上黎,到左,自然要佈置埋公司搞到好很新年先得啦!我有出力架!
「我負責佈置全盒!」
咁多種糖咁多隻色,要襯得靚唔係易架!利是糖紅色,瑞士糖紅黃綠橙紫,白兔糖唔係黑色,今日先知原來三角朱古力都有五隻色,要砌得好睇好花精神架!倒晒落全盒撈撈撈,
「瑞士糖太花,撞晒色唔好睇.」
就食晒d瑞士糖佢.
「白兔糖得白色又太單調.」
再食.
「三角朱古力同利是糖隻色太濃,全盒又係深色,夾埋咁沉色唔多夾新年喎!」
食埋.弊.得番個盒.
「老闆娘!唔夠糖喎我地今個新年!落去再買啦!」
新年將至,落力佈置(其實係阿姐負責,不過劉Sir同會計靚女乘機唔做野(扮)幫阿姐手就多左兩個,其他同事好努力工作架),無聊大家吹水,話題當然又係今期流行啦.成班同事對於警方神速破案,大感失望:
「我等緊Stephy架嘛!點解咁快拉左佢呀?」
「係囉!我仲想睇Maggie Q添!」
會計靚女搭嗲曰:
「果條友就唔掂啦!都唔醒水!橫掂知道會俾人拉,差佬上門之前一次過放晒千幾張上網先嘛!冇鬼用!!」
今次事件,佢比我身邊任何男性更加熱心,差在未落場玩埋一份.另,當然要再重申
「靚仔是多麼重要!!!」
不過,成日聽佢提住,令我有少少懷疑,因為通常第三身的故事,主角真正身份都係第一身.相信而家全港最開心,莫過於警局證物鑑證科,街外先流傳十幾張相,佢地一野拎齊晒千幾張喎!
「唔得!事關重大,我地證物鑑證科一定要全力以赴,每件證物逐一細心研究,以確保全部屬實無偽製成份!」
此事之後,相信會令到好多男丁決志投身警界,「福利優厚」喎!一單陳冠J事件,勝過任何電視平面洗腦廣告!
但單野更重要,係讓作為窮人的大家作好等死準備.開埠以黎,香港警隊從未試過如此有破案效率,從未試過就一單瑣碎案件投入如此人力物力.因為「事關重大」.有幾大?明星嘛.有錢有權力出聲,差佬立即肴晒底蓋世太保文字獄「有即是有罪」殺一儆百有殺錯冇放過.但如果同名人明星無關主角只係某個路人甲乙丙,有冇可能一個星期唔使已經搞掂,再加落咁多人力資源偵破?甚至到頭來破唔破到?鬼叫你窮.所以你見冇幾耐前鐳射鎗「測錯速」俾人怒小再不了了之就算,點知隔幾日有相睇立即「神速破案」連警務署長都親身出埋黎領功,可以咁抵死.
「在香港,『窮』絕對比『發放淫照』更大罪.」
完?未玩完.放工上到舖頭,坐左冇耐,已經收到會記靚女電話急call:
「新聞話,原來奇拿大人安然無恙!剛剛網上面又有新相呀!」
雀躍非常.睇黎,仲有排玩.
臨收爐最後一日,去到大角咀落小巴,已經成條街封晒冇人開工了,連茶餐廳同報紙檔都收埋,好架喇仲有間飛髮舖開緊(新年先賺最多嘛理髮業),即時覺得自己仲要返工係好戇居的一回事.就連外國客都醒水知道"chinese new year"廢鬼send email俾你,你send俾佢仲要窿番你轉頭
"Huh?? Ng hai sun lin mer? Mud lay chung yiu fan gong gum on9?"
好在有靚女請食麥記早餐沖喜番下.
「咁好死???」
梗係唔會啦.兩星期前公司埋牙加團年,老細例牌開個賭檔,自己冇賭因為前年一舖black jack贏老細兩舊水後旋激流湧退了(真賤格),會計靚女有局必賭,錢呢就梗係唔會自己出啦,拎我個銀包撻左差唔多成舊水做本,
「輸就你俾,贏就我收!」
結果贏左舊幾水,我冇預過佢會同我對分,即係保到個本叫做好彩架喇.
「唔好唔開心啦小你!」
就襯新年前醒左個麥記早餐當「分勻條贓」.幫佢賺左一舊水先換黎一個麥記早餐.都咪話唔灰.拎入pantry慢慢嘆,老細經過唔理照係噉食.
「吹咩?」
我當正放左假架喇自己.食完個早餐九點十一,掟完垃圾去埋廁所返出黎佈定個壇,剛剛好十點準時返工.
「劉Sir,你份工唔係返九點三咩?」
型式上係一至六朝九晚六,實質上係週一至週五上午十時至十二時半同下午二時半至四時.放左上晝班之後,再去去廁所化化妝執好書包,一點鐘,正式放工.
「一點放工??」
初頭我都唔相信.即係新年期間間間公司唔使返,甚至全棟大廈得我公司仲要返,都預左老細計到盡一盡,加上前年早放四點,上年早放五點,按推理今年係冇得早放早極先俾個五點半你(卦),點知破天荒地只返半日,係從未試過咁早.或者老細都知生意難撈出手又低,終於搞番好福利留人.今晚屋企食團年飯,而家多左個晏晝,有乜玩?
「去唱K!」
會計靚女曰.但一呼無應.得我同佢兩個去唱lunch K又好似戇居左少少喎,最後刮多個同事仔三個人去唱.我志在食野,不過今次野食一般,任飲除左汽水果汁冇晒咖啡奶茶同湯水糖水但唔知何解有煲薯蓉,間房仲要去到最最最入經過十幾個彎位先去到,冇指南針差少少盪失路.仲要見年三十加價,一點三入場四點走每人六十,以前四十蚊有找架!
「唱都唱得唔開心今次.」
唱唱下,部電視出現左個應景的廣告:
甫問完,立即傳來風聲:
「有新相,超多!」
看得見了.「奇拿」仲要網上預告定年初一零時零分會發放更多相同「賀歲猛片」同大家迎新歲.勁.而家睇單野點收科,比睇囡囡更有娛樂性.
「睇埋呢篇剪報,就知道身在香港地,法律面前,窮人包括你我真係含X.」
而家香港有兩個人現真身的話死都唔掂,一個係陳冠希,一個係「奇拿」.只係俾人買起,已經算佢地好彩.
四點鐘準時俾人趕,夜晚七點先夠鐘屋企食團年飯,中間三個鐘搞乜好?
「係喎!仲未去過圓方喎!」
見開左個新場,加上睇巴士廣告見到圓方開左新HMV,反正得閒,大角咀徒步行去.個位置只有經過兩次之依稀印象,我都唔知佢個位算尖沙咀定佐敦定邊度,唔係近架其實好叉遠行左半個鐘先到,
「就係得閒到搵黎搞吹咩!」
離遠見到大大個招牌,諗住就到但過晒馬路天橋,仲要行一條超長廊.條長廊乜都冇就係一條大直路,全程半個字後先至正式入到圓方,第一次黎已經立即唔想再黎,邊有場咁戇鳩架個地段設計?個場英文名係Elements,中文名完全唔明點解譯做圓方,因為入面係玩元素金木水火土五區,元定圓呀?慕名而黎,靚超靚大超大,直頭成間酒店噉勁多大堂式休憩處連廁所門口都擺晒梳化入面更豪華,不過檔次亦同樣高,十間舖十間唔使入全部貴野.真係只為HMV.間野座落金區.由長廊入口行去,兜左個幾字先搵到路去到.終於到金區.
點知入到去...小加少.可能新開關係,裝修係靚但冇野睇,半間係賣DVD,音樂外國野佔極大半,同埋接近搵唔到metal野.結果全程一個鐘,大角咀過圓方半個幾鐘,圓方入面盪失路幾個字,真正行同睇一個字唔夠.灰.
「我發誓以後唔再黎.」
走仲衰.因為行到支力,本來再行埋出新港之行程都係收皮算,諗住搭地鐵.點知圓方個站係九龍站,即係要轉N條線先過到去僅僅隔籬的尖沙咀,荒謬到爆.我行去分分鐘仲快過搭地鐵呀.最後搵到架巴士一個字搭兩個站噉就冇左六個半.
「我一定一定唔會再黎圓方.」
既然新港落車,可以調番轉行程,先去玩具反斗城.估唔到套戲落左畫咁叉耐過埋年,玩具仍然可以層出不窮.好野?有.不過X多.等下轉.再過HMV,目標都係果兩隻:BULLET FOR MY VALENTINE同MACHINE HEAD新碟.兩者都係局你買貴貨.然後,走到返去Tom Lee,出尖沙咀都係為上黎:
「28/2星期四我會去睇Bjork.」
行到PK的一日.如果日日都有得早放就正.大把野行同玩.
「點解新年一年只得一次???」
唔覺唔覺又新年了.大年初一第一件事,全城關注:
「零時零分係咪有賀歲猛片上畫?」
「奇拿」的預言,令全世界華人密切留意網上最新消息,過年連街都唔出坐正電腦面前等待「奇拿」大人的賞賜,直接影響花市花墟同零售業夜市生意.結果?笑到仆.走到天涯海角,睇搭正零時零分大陸人一個字出過百post開四五版,回帖又要回得好笑過人,非常具娛樂性,雖然到頭來冇相冇片(或者全世界俾「奇拿」玩左?),成晚睇住班「好黃好暴力」的大陸人「跪求」,好睇過睇相睇片笑足一晚.
「為甚麼奇拿大人沒有實現他的預言,放棄我們這班等了一年的廣大大陸網民?」
「或者佢初一要拜年,忙緊辦年貨唔得閒放相卦!」
玩完笑完,訓醒覺,又係新一年了.
「祝大家陷家富貴.有利是派者,請自動自覺拎上旺角皆旺108號TRHK劉Sir收.」
今年點死?上年運程書話我命格係死蛇懶鱔格.今年,仲正.叫頹星拱照格.
「連個天都叫我唔好做野!佢自會為我安排!」
新年應節,再講多少少?
「劉Sir來來去去都係呢堆cliche架喇!算啦!唔講好過講,唔聽好過聽!」
年初一是metalcore day.TRHK其實開唔開分別唔太大,正常的初一唔會有咩人,全層得我一間開(年年如是),想焚乜都得要幾大聲有幾大聲.見少人,播番dmetalcore野聽下先.平時唔多會播,因為平日播乜野都唔會有人入黎,聽到會好奇入黎睇睇的自由行同非metal人士比音樂人同band友更多 - 好多朋友「聽metal」但聽到metal或者唔係自己聽過識得之band/歌時唔會有反應,是一個弔詭本地現象.不過一播親大路野例如J-Rock,nu-metal,metalcore野,十次有九次會有人入黎搵入黎問,就連無聊時播謝安琪陳慧琳都會有人行入黎,所以平時開舖都係播番extreme野算,廢事好多人聽到之後走入黎問「係咪有乜乜乜」點知答案係冇.唔係講笑,類似個案,發生過好多次太多次.差唔多播親大路野已經有過半機會率發生.
「一間賣metal舖頭要播metal野令『聽metal』人士唔會白撞,係咪好諷刺好可笑?」
鬼叫而家香港「唔係邊隊band」或者「唔係metalcore/deathcore」就唔係metal咩.所以metalcore呢家野平時出街同屋企先聽,係今日預左冇人會上黎,先可以舖頭大大聲焚.主角係BULLET FOR MY VALENTINE新碟《Scream Aim Fire》.唔知乜事,今次隻碟冇晒平貨,上隻記得買只係八九十,今隻暫時只見CD+DVD特別版,最憎而家dlabel成日借「特別版」為名但隻DVD只係幾個video同錄音花絮完全唔具吸引力但借d倚呃多你幾十,又不知何解新碟冇本地貨,局要買貴貨.
「但,都俾錢支持架啦.」
鬼叫佢地係少有我會鍾意之metalcore band,新碟又等左好好好耐.美國metal去到九幾中PANTERA,MACHINE HEAD之前,KORN開始已經唔需要再追,太市場主導,但偏偏metal發展大路向至今仍然受制於美國商業市場,藝術文化一同市場或商業掛勾只會冇靈魂,所以nu-metal起,來自美國的聲音真係 - 衰d講句 - 膚淺得多,去到幾近「唔多使/想聽」的程度.都係果樣野:
「如果metalcore論音樂真係咁高水準,而唔係因為有市場同潮流谷的話,metalcore出現幾年前大量瑞典甚至芬蘭melodic death一早紅左紅晒啦,使等多差唔多十年明抄瑞典之metalcore潮左先入到流?」
就算metalcore都係傳入番歐洲由(北)歐洲人「玩番好」,先至令可聽性大副提升.其中最得我心之歐洲metalcore band係BULLET FOR MY VALENTINE,或者因為來自重金屬的老家大英帝國,唔同就係唔同.成日覺得英國好灰,講到rock系metal系甚至電子系,數得出好多都係出自英國,唔係英國點會有現代流行曲點會有punk點會有metal再進而有'80 metal?只係美國獨大加上英國轉擁Britpop,metal界代表幾近冇晒英國份,只間唔中幾個名出到黎,但出到名都係正band.唔使數番去GOREROTTED甚至CARCASS甚至DRAGONFORCE啦,單BIOMECHANICAL同TO-MERA已經聽得出,BULLET FOR MY VALENTINE亦係「僅此一隊」之metalcore band,加英國新浪同超高技術仲撈特色emocore即時掃低晒過半美國band(遺憾地,BFMV後另一潮BRING ME THE HORIZON未夠level欣賞).第一隻碟《The Poison》聽過sample睇過video已經即時仆到去買,迷到跟住連隻EP都追埋,但DVD冇執,因為佢地live我覺得未夠火喉唔算好好睇.《The Poison》出時已經近metalcore中期(潮流上得快落更快),初聽極度睇好,因為有格加有料到,但潮流漸退,連帶新碟風聲一早傳出都要等足年幾兩年.好在我追碟完全唔急,加深信慢工出細貨,近兩年好多舊band久休復出之後,新碟真係勁得出乎意料.期待而久加上鍾意,慷慨解囊點都需要.
初時諗唔到新碟會玩乜,因為metalcore已經幾近完全潮完,又隔左年半多,初時傳出今隻會再old-school再多solo,有點意料之內,因為潮退前夕已經睇到隊隊band眼見metalcore就黎玩完,紛紛「向八十年代偶像致敬」放棄metalcore玩old-school野,而佢地唔同在一開始已經十分old-school.一路聽到評語全部非常正面,聽過下sample亦滿意,只係有少少擔心:會唔會又係放棄自己路向直頭玩晒heavy metal?聽晒隻碟,第一次唔太滿意,因為比預期中更加舊,好多清聲,超IRON MAIDEN同英國新浪,同冇咁重core味之餘反而再melodic,你可以話pop左或者更加emocore,甚至好似而家芬蘭主流band/歌手種.因為core位少左亦唱多左,感覺好似TRIVIUM第三隻碟《The Crusade》,所以好擔心.
「METALLICA係TRIVIUM偶像,迷到乜都想扮足METALLICA好多人都知,而metalcore代表TRIVIUM亦成功學到前輩用黑碟打殘thrash metal之偉大成就,《The Crusade》就係完全背棄metalcore之metalcore封棺作.」
巧合地《The Crusade》同《The Poison》都係2006年出,所以聽後者時睇埋時局聽得特別入味.只係新碟種種跡象好似更metal化,更多清聲同寫歌改為現場向好多「互動」位,就係《The Crusade》衰乜做齊晒,
「唔係難得我鍾意的metalcore band都要噉死法丫嘛大佬?」
好在聽多幾次,好肯地定講你知唔係.上隻碟無敵在夠爽之餘快位慢快夾得好,三把主音聲(係,係三把聲,仲要三把都唱得好果隻)由清到嗌編排完全唔係一般美國band及得上,加上英國獨特之heavy metal同超旋律又唔濫用breakdown,明顯地撈emocore但又用metal遮到好多emo(core) band太怨太稔之(真正)metal大忌(歌詞除外),甚至唔應該算metalcore卦已經創左樣新野出黎?新碟pop左,好在唔係「《The Crusade》化」冇跟住潮流一齊死,從chord同雙結他,唱,鼓大細高低(單好多double bass已經唔係得番好多single bass的TRIVIUM能比),歌曲整體甚至成隻碟曲目排列,各方面仍然贏好多美國band,甚至而家金屬主流當中冇幾多隊及得上.通常一隊band過左第一隻碟就立即變晒或者死得,尤其metalcore最緊要出得快因為要賺錢最易變樣(你見仲有幾多隊會繼續玩「真正的metalcore」?),佢地新碟唔同左好多,但改變之餘聽得出係個進步,仲保持住從自己音樂到每首歌都有格,加上咁多歌夾埋從頭到尾全碟非常順,係玩pop左冇咁激,但轉型轉得成功,唔似TRIVIUM想扮METALLICA扮到出晒面但扮唔到結果搞到自己唔知似乜.繼續睇好BULLET FOR MY VALENTINE.
「有趣在新碟特別版送首bonus track,唔係普通metal唔係metalcore,根本係melodic death黎.破天荒加blastbeat,除左chrous理所當然要清聲慢位,首歌係佢地史上最激.聽編曲同錄音,應該係EP至第一隻碟甚至更早之demo時期手筆.下隻碟係咪照噉玩法先,當deathcore有可能成為下一個潮流?」
今日由朝拜到晚.行拜食到支力.從來我冇節日意識,「節」=「假」,新年係搵食的日子.去到人地屋企,坐低,
「利是!」
手到拿來.
「蘿蔔糕!」
食.食完,
「年糕!」
食.食完,
「咖哩角!」
「...新年冇咖哩角架喎!」
「係?閃!」
一日拜幾頭,仲辛苦過返工,你知劉Sir返工幾嘆架啦.拜幾多食幾多冇乜好講,睇睇書好過.
「《DMC》終於出新一期喇!」
係係我out我都知出左差唔多半個月,係到今日(太)無聊先執番本睇睇.第三期漫畫節出,即係差唔多半年前,除左頭兩期,而家等好耐先出新一期,唔夠一氣呵成喎,尤其而家已經「唔好睇」.因為性質接近,《DMC》可以當成一隊band作比喻:大多數band出到名成功到,每每係第一隻或者第二隻碟打響名堂,一隻碟或一首歌上到天咁高,但再跟住第二/三隻碟開始,因為前作太強,照足黎寫新歌未必勁得過舊歌,想轉型又唔知轉乜好,加上商業因素(市場&唱片公司之類),好多band第一或第二隻碟之後旋收皮i.e. LINKIN PARK,但假如過到呢個摸索中之過渡期,回歸作可能會再鳴驚人,過到過渡的話.《DMC》第一期勁到無倫,就好比好多band的成名作.第二期好多人話已經唔好睇,我仍然笑到仆街.第三期打到入音樂節,睇落似已經去到終點.第四期音樂節完埋,更似進入過渡期,完全迷失方向唔知做乜或想點,直頭係覺得悶,甚至睇晒成本一次都笑唔出,覺得好大劑.
「《DMC》唔係同而家d新band一樣,咁快又玩完/潮完丫嘛?」
08年農曆新年最後一日,終於有貨到喇.
「點解咁遲先到?唔係新年前到?」
「人手短缺嘛.同埋唔使做咩?新年一樣咁忙.加上,好多時新貨到同唔到,分別查實唔大,因為新貨到後好多人上到黎,其實係買番上次甚至前次到之舊貨,而唔係即日新貨.又一弔詭.」
返左幾水black death gothic,今水重番「正宗」,睇落正路.
「所以聽開奇奇怪界,或者聽慣實驗野怪雞野所以聽唔慣『正常野』者,今水貨唔適合你,因為你層次太高.」
而適合像劉Sir這樣的膚淺人士.TRHK失敗,全賴有乜叉都話好聽的劉Sir.
INTO ETERNITY - The Scattering of Ashes
All reviews here
終於又有新碟評出.其實,又係存貨.新碟評?好耐冇寫.亦冇乜心機寫新碟評.
「因為而家d人買碟,需要睇碟評的唔會買,會買的唔需要睇碟評.」
加拿大一直係我極力追捧之金屬國家,好似Devin Townsend/SYL,同THREAT SIGNAL,希望有朝一日可以為加拿大寫一篇專題.
「有機會的話.最大難題係,有心的話.比夠料夠班寫更難,在香港.」
INTO ETERNITY就係我近年大力推廣一隊,第二隻碟《Dead or Dreaming》玩氣氛,第三隻《Buried in Oblivion》更加係我自己progressive death之選 - 其實話progressive melodic death更合適 - 雖則新碟唔太progressive(最progressive果首係慢歌死唔死?),聽多左亦覺瑕疵,但好在我都受,
「TRHK失敗在有乜叉都話好聽的劉Sir.」
既返左貨,順手出埋碟評.而家寫碟評越來越長,因為路向由寫碟評變成寫維基百科,除左講音樂,仲講埋時事同樂隊史,所以你只關心一隻碟「好唔好聽」,好多時頭(兩)段同尾(兩)段飛左佢搞掂.我都諗過將自己碟評整上維基百科,或整多dfeaturing,好似DECAPITATED,改少少已經可以放上去.INTO ETERNITY只差第一隻碟,搞掂埋又多個.不過,同樣,
「有心先.對住香港人同香港地,真係一日比一日心淡.」
TRHK新年營業時間表
7/2星期四年初一:3:00-10:00pm
8/2星期五年初二:往拜年也
9/2星期六年初三:3:00-10:00pm
10/2星期日年初四:3:00-10:00pm
打卡全紅紀錄今日歷史性打破.平時幾點起身都好,等小巴點都等到差唔多九點先上到,基本上幾點起身都係遲到.多得新年,今日照常起身出發,但勁多車仲要班班吉得兩三個客,完全唔使怕冇車冇位,加上路路暢通冇人上落冇車爭路,九點二就俾我返到,近年來破天荒.我好似得剛剛入黎呢間公司做果排咁準時(...).返到公司其實冇乜意義,即係唔係節日都唔會做野啦,而家新年工廠都未開晒工大陸客仲放緊假外國客當你未返工,想做野都冇得做啦,仲要返得半日,叫我點的起心肝呀?
「冇錯!半日!就係咁開心!」
新年過去,初五復工,按照以往慣例係食開年飯的日子,食完旋收皮.明明朝早到放工全街冷清清,除左我地得實Q開工全部閂晒,點解酒樓反而爆得咁勁,我地公司要十三個人迫一張八人檯咁激?迫唔迫唔係問題,我只關心一餐可以叫幾多食幾多,公數喎!第一輪叫左差唔多四十樣野,單腸粉已經六碟.第二輪,唔敢叫喇.唔係因為飽.係顧住老細.年年開年飯,食得最少兩個通常係老細同老闆娘.點解?因為有劉Sir.會計靚女有以下解釋:
「老豆老母同老細老闆娘一樣,飯自己唔食俾晒你,單就佢埋,分別係老豆老母俾晒你食係怕餓親你,老細老闆娘唔食係怕同你爭食完你唔夠食,唔夠分你仲叫多d,埋單時就大劑了.你知劉Sird野架啦!」
難得有半日空閒時間,決定晏晝做埋想做好耐之事:過上環踩上《紙談音樂》.我由第三期睇起嘛,錯過左頭兩期出面又派晒,唯有親身踩場補領.
「我又去!」
唔關事的會計靚女搭嗲曰.跟住拉多個同事甲三條友一齊搭巴士過上環.自從發現左公司附近有車過海,出灣仔銅鑼灣乜環地區唔使再迫地鐵,十分開心,唔計等一架車要等差唔多半個鐘的話.對於過海都懶的劉Sir(行唱片舖同玩具反斗城時另計),接近未黎過上環,得個地址都幾擔心,好在同行的會計靚女自詡「話晒我以前係呢頭返工」但原來只係「做過好短時間」都係唔識路,大家撞下撞下,終於撞到上去傳說中之「紙談音樂侵略世界秘密參謀支部」!一入到去乜燈都好,點知行幾步,頭頂天花突然自己發光!超高科技感應燈,節能加型到爆!問題係,
「型係好型,但點解成棟樓冇電梯?」
文化地方唔同就係唔同,全場裝修同掛牆裝飾非常藝術,一睇就知我冇入錯地方喇!上到參謀支部,倘大的辦公室兩條友霸晒,大量飲食供應仲有晒梳化電視遊戲機,工作環境一流.
「原來你就係劉Sir!」
網上交流多時,今日終見真身,慶幸有命走出門口,好在.仲拎左紀念品大量,除左久違了的第一二期,仲有預定本星期尾先見街的第五六期 - 正確黎講只係第六期,因為月頭「避年」二月只出一期但玩雙封面,大家最快星期五先有得睇,我已經先睹為快哈哈哈哈!
「不過,補救唔到唔請我睇MCR的罪孽!」
踩完場先至三點幾仲有大把時間,初時諗住上環>銅鑼灣>灣仔>皆旺,點知會計靚女諗到新野玩:
「不如去求籤!我知道上環呢邊間廟有個阿伯解籤好靈!我家姐釣金龜發達架!發達之前,佢已經係搵個阿伯問卦架喇!」
聽落有點說服力喎!問題係,咁多間廟,邊間搵到個阿伯?我只知一間文武廟.佢又識路喎.有理無理,去左先算.點知原來要上山,勁多斜路加樓梯果隻,加上有人唔識扮識,行錯幾次路問N個人,上到山腰先知原來間廟係山腳,本身一條大直路就到我地幾近繞山一圈,今日得九度都行到我身水身汗連件褸都除埋吹住風仲係熱到死.仲要去到先發現,
「阿伯唔見左!!!」
「唔會得道成左仙丫嘛?」
個阿伯唔係駐廟,係「廟側邊條樓梯」擺檔,但成間廟行左幾個圈都唔見.
「無緣見面不相逢呀.」
既然一場黎到,見唔到阿叔,都入文武廟上柱香求番籤丫!我咁大個人都未試過入廟拜神!入到去先知原來我今年犯太歲.
「噉你就要攝太歲喇!」
側邊個阿叔又名工作人員急曰.點攝法?首先,俾三十八蚊香油錢,不設找贖.廟祝會塞勁多香同蠟燭同紙俾你,三張壽紙上寫上自己名,生肖同出生年份(當然係全中文,但外國人點算?幾多遊客喎!),之後入大廳觀音像前一柱香,再側邊一排幾個輪住上,最後出面滿天神佛一次過幾十柱香半打蠟燭上晒搞掂,剩餘物資有專人同你燒/化.聽落簡單,都玩左我半個幾鐘,因為間廟幾十人,要埋到個爐點著d香已經有排排,d野又難燒著喎,燒著去上香,個爐一個俾人插爆晒,隊隻手埋去,隻手俾香灰同蠟燒到傷晒,出番去個人超大陣油煙味,仲要發現件褸俾人地d香燒穿左.頂.
「好似唔攝好過攝喎!攝左仲多災多難!」
攝完未走得住,都未求籤!雖然搵唔到傳說中的神算阿伯,文武廟一樣有得求,未試過又玩下.第一件事,係同成班師奶爭籤筒,爭餐死.爭到之後係噉搖搖搖搖,因為型住一搖得大力就會成筒籤一鑊飛晒出黎然後俾廟祝打,成日搖到有枝籤就黎跌出黎立即唔敢用力,細力之後枝籤又跌番入去,就係噉出出入入半個字先搖到一枝出黎.搖完再酌量俾香油錢,再加兩蚊買張籤紙,拎過隔籬堂搵師傅廿蚊解籤.會計靚女抽到一百號,文武廟共一百籤,一同一百稱龍頭鳳尾係絕世好籤,換言之佢今年
「乜銀都掂!」
我抽到五十九號屬中平,師傅解今年要換一番新氣象,即係宜轉工,唔係宜,係必須要轉,「越早轉越好」,就算唔想下半都會迫我轉,加少少「金龍豈是池中物」之寓意.
「係咪即係係時候全職metal?定還是終於夠鐘放棄metal?」
人同遊客越來越多,廢事同人迫,解完籤快手走人.
「我記得喇!個阿伯好似唔係擺文武廟,係擺第二間廟架!果間廟應該要行再入再上先去到!」
「唔係卦?咪玩啦姐姐!!」
文武廟一出就係摩羅街,作為上環景點之一順便觀光.新年氣氛濃厚,即係大半條街仲係放緊新年假,十間先得一間開魚蛋都冇得篤果隻.有檔賣十二生肖飾物,大大個表寫晒各生肖今年運程,原來犯太歲都有好多種,有犯,有破,我果隻叫做
爆太歲
爆呀!即時磅多廿蚊執左條龍放銀包傍身擋煞先.今年公司收收埋埋d利是錢,攝一攝太歲就冇晒了.
「死!好似犯/爆太歲仲安全過攝太歲!」
街都行埋先四點幾,會計靚女六點先下一場,我七點開舖更加大把時間,行得咁辛苦大家餓餓地,落山沿途搵野食.傳聞中有檔清湯腩勁正,不過唔知初幾先啟市.一路行差唔多全街冇開舖,終於見到茶餐廳,但走到咁遠食茶餐廳又好似好戇居,最後搵左間cafe食薯條算.間cafe好抵死,初時以為全部侍應係男人,後來先知道全cafe係冇個男人全部tomboy黎笑爆,但野食確係幾好食我個咖哩角薯條炸得夠香夠脆.一坐低,同事甲立即拎部電話出黎上網,當然係大家關心的開年猛片有冇上畫?
「而家個個都手機上網,連市長都廿四小時MSN online,係咪應該去手機台問問咩黎點搞與時其進update一下自己?唔用都學下識下嘛!」
點知,冇.唯有睇電視,睇閃電傳真機.估佢唔到
「閃電傳真機多左好多新囡囡喎!而家d細路真幸福!」
真係乜叉都要囡囡先得.一面篤薯條,會計靚女一面同大家分享娛樂圈的黑暗面,話晒係金融界出身又撈過下model(後因「有趣的原因」冇做了),某方面知道得相當多,聽佢吹水真又好假又好絕對具娛樂性過你睇報紙娛樂版,因為一定冇佢講到咁露骨咁內幕.
「娛樂圈最好睇唔係幕前很美很清純,而係背後好傻好天真.」
六點零,又係時候上番上皆旺繼續返工,難得的半天工作天完滿結束了.好唔開心.2008新年,正式完滿結束.夜晚就連北京的朋友都上埋黎贈興.
「突然好想2009年快d到.我想放新年假呀~」
凍,搞到個人益懶,冇乜動機寫野,沉醉Flash game中.
「死.近來一連撞到好多正Flash game.遲下有排煲加有排寫.」
直到今日,終於有機會郁動番下.太子冰室一聚,見黎緊新年, 漢 教書年三十起放足兩個禮拜,Sam少仲勁失左業幾個月失到當正退休完全唔急搵工大把時間,我呢例假已經成為生活一部份,難得有機會平日集齊到三個,諗住07年大除夕北方之行黎野encore.買書買碟買game食野已經有晒明確目標,加上前日北京朋友經深圳落黎話「深圳十幾度熱過香港」,當上去避寒都好喎.平時冇兩三個月大家都唔見一次面,近排一兩個月已經見足幾鑊,一年都唔知有冇一次之北上仲要連續兩野,有d唔慣添.
「好在.」
平時成日俾人嘈「唔好放飛機」的劉Sir,今次終於做番大大聲果個.乜都plan好晒,臨出發之際, 漢 先至話
「我報左個拳擊教練班,原來星期三晚上堂,今晚開course!」
然後Sam少搭嗲:
「我今晚都要上堂呀!你知我讀緊Master啦,之前去德國玩左幾個月玩到學費都冇交,拗左好耐仲俾多幾千蚊先有得繼續讀落去,我唔想走堂呀!」
結果得番我一個,通常放飛機多過被放飛機的劉Sir.好在未請假本來諗住即日射波算.
「被放飛機心靈受創,加上天氣寒冷不宜郁動,是日收皮.」
劉Sir:「嘩!好少可六點放工時間全層咁靜,仲要冇人爭電梯一出就有,入到去直落到底冇停過冇人迫,正呀!」
會計靚女:「正X咩!係因為全大廈差唔多得我地要返工咋!」
我地初五啟市,大角咀黎講算好好好早.問番,其他差唔多全部早極初七先開,就連初十二即係下星期一先開工都係非常普遍現象,我地公司初五啟市/早過初七啟市,反而屬於異端,實Q都唔妥我地,因為有我地佢地先要返工.
「灰.」
好在我仲係超得閒,十一點前一定做得晒所有野,然後坐低上網寫文.衰在公司間格係超開揚格局,我個位正正門口隔籬全公司最揚任何人一睇就睇到我做緊乜,即係我都知衰仔返緊工照上網寫野但只敢秘密進行,未至於夠薑到開埋Flash game黎玩.我好想架.近來上網兜兜,搵到好多新舊正Flash game,多野玩加勁好玩,有隻喪屍三部曲動作射擊戰略育成RPG益好玩,估佢唔到係Flash.所以,唔寫喇,打機先.
「電子遊戲,old-school永遠是皇道.」
睇會唔會有日打到寫埋攻略?已經有幾隻寫緊喇.寫碟評都冇咁勤力.
Dan Swano Lays Down Brutal Death Metal Vocals
For OBLITERHATE Debut
「...唔知乜水.」
相信好多人會話.OBLITERHATE同RASPATUL唔知,情有可原;但如文中其他名都唔識,就真正必需做做功課,因為正常反應係睇到會即時
「嘩!!!!!!」
嘩在佢地咁大來頭,同居然佢地咁大來頭會幫一隊不知名新加坡樂隊手,尤其Dan Swano更加係「放棄metal」轉投progressive rock後十年來破戒第一次唱死腔,唔係幫自己無數隊band,唔係任何一隊瑞典或歐洲明星band,而係「唔知乜水」的OBLITERHATE.
「OBLITERHATE又乜水呀??」
其實,一早講過.
「就係佢.」
Calvin就係RASPATUL主將.隊band style係melodic thrash death,唔算玩得好但寫歌特別幾有style.後來歌手撞車,加上成員內部問題(咩問題?其實又同香港同而家台灣好相似,仲要係band member都噉,唉),RASPATUL繼續之餘,再搞左OBLITERHATE滿足自己其他冇用落RASPATUL之創作同歌曲,而OBLITERHATE一開始已經係個all-star組合,知唔知最初歌手係邊個?文中最出名最傳奇最「嘩!!!!!」果個.不過因為某d原因(black metal友就係多多事幹呵呵呵呵),最後冇唱只寫詞(所以你見佢只「penned down some lyrics」囉因為寫完就遇上「某d原因」了),但後來越搵越多人,最後搵到你見到咁多勁人,而以我所知,最後可能仲唔止,等出碟啦.
(以上資訊,可以肯定話你知,世界上除左當事人只有香港TRHK劉Sir講到你聽)(當然,亦相信冇幾多人會稀罕以上全球獨球資訊,因為講你聽「邊隊band邊隻未出街碟可以邊度download得到」,會比同「唔知乜水」有關的新聞令你覺得有價值得多)
「點解可以搵到咁多歐美勁人同佢隊新加坡band玩?」
一來,佢真係有料到啦,寫歌有技術有旋律得黎有style唔係只學同抄.二來,有心.因為我見過佢,佢對metal有幾熱心真心非常清楚,而好多西方underground甚至部份主流之幕前幕後其實好樂意同其他人分享,以禮待人全無架子,你俾到材料佢睇,俾佢睇到你有心真係鍾意metal,大家傾得好,好似OBLITERHATE不知名亞洲樂隊都搵到個歐美all-star超班班底幫手完全唔奇,可能性其實一直存在,甚至冇你諗到咁艱難 - 當然,
「重點同大前提係有心.心,比實力比料更重要,更得人心.」
非常期待OBLITERHATE隻碟.香港幾時會有人做到?希望條問題問得正確,係問「幾時」,而唔係問「有冇機會」.雖然internet令部份香港樂隊開始有個性,但copy band同clone band仍佔超過90%.同你落band房隨機抽樣搵個,有一半機會遇到樂器技術未到高超,可能未識寫歌,聽都唔係多問十隊band有九隊「未聽過」,但氣焰可以蓋過上文中任何一個已成名樂手/製作人.
「......有冇機會?」
E2C一周年特集
MDR-EX71SL R.I.P. (Sony F.U.C.K.U.)
年初五踩上上環《紙談音樂》總部,除左拎番第一二期(我由第三期開始睇嘛),同埋追數:
「我張MCR飛呢?」
仲拎到本是年初九先出街之第六期,不過早過人拎,放係度攤下攤下,到今日年初十一先拎起揭揭,結果都係遲過人睇.
「劉Sir本色.」
貴為半月刊,二月因為「避歲」,
只出月中一期玩雙封面變左新春特別號.
「正!FREEZE!
我要FREEZE座檯月曆同poster!」
「哥仔!HOTCHA黎喎!」
「照殺!有冇閃卡?」
得意在唔係搵HOTCHA做封面.而係廿四味.相信六期七本以黎,最indie係今次.但叫做double-headline,內文次序卻是HOTCHA>全球首席男高音杜明高>MCR 2008 HK Live訪問>張震嶽演唱會review>先到廿四味,1st headliner同2nd headliner,中間隔左另外三個專題先到佢地,感覺好似睇騷午場完左等晚場.
「做得封面人物,唔係同時應作為重點咩?」
難道係廣告客戶的意思?同將MY CHEMICAL ROMANCE放封面,相信會吸引到更多人拎,尤其大型唱片舖.不過,揀左廿四味.
「MCR走左就潮完卦?」
well,我玩野嗟,事實因為《紙談音樂》以本地音樂為首要.雖然放得後,廿四味篇訪問好睇,indie單位的立場同觀點,就係不同於已上岸的「業內」人士比較淺白到點同敢言,當中重點係
「可悲,香港的音樂創作和音樂工業是分開的.」
所以有立場有態度,好多時都被迫要等價交換,做自己所不喜好不想做換取表演同宣傳機會,但當然一做呢d就會俾人小pop左商業化向主流妥協.跟住落去,同第五期所講差不多,因為上期已經如所言,捉到路了,但商品類專題更多,冇消費欲的我可以全skip.重點自然係《DMC》,音響方面上期完左Shure今期講Bose,
「無獨有偶,劉Sir近期都講完Shure,仲小九埋Sony添.」
感覺上開始慢慢取得主流同indie間平衡,同越黎越專業.但,當然仍然唔可以收錢,雖然睇左咁多期仍然唔多相信係免費,厚字全彩精美印刷,寫手已經係本地一線水準,大佬成本一本起碼五六蚊啦?點知係零.因為個個拎起手讚專業話好睇,但當你一話要收錢,收五蚊甚至只收兩蚊,都立即放番低.
「可悲,香港的音樂創作和音樂工業是分開的.」
繼續《紙談音樂》.琴日睇完最新08年2月號第六期,今日順便睇埋上到編輯部一齊補領的第一二.睇晒全線,仍然覺得第五期先正式「捉到路」,頭四期仲係摸下摸下,所以集中講番內容多.
「整體大概係點,Projects Archive睇晒.」
第一期2007年11月中出,過癮在音樂雜誌送奶茶.有趣有趣.
「唔飲左佢?」
「梗係唔拆啦!特別版喎!第時有得炒架!」
點解送奶茶?因為封面人物張敬軒.點解張敬軒送奶茶?因為佢講奶茶.果排佢幫緊Lipton代言,訪問入面講講「奶茶如何令我靈感如泉湧」,正正篇訪問後面就係跨頁奶茶廣告.笑爆.
「好難唔令人產生聯想喎.」
另外有當期流行的薩頂頂(出碟嘛),LINKIN PARK(黎香港嘛),LED ZEPPELIN(重組嘛),薩頂頂我有興趣搵搵,有冇人有路數?第一期主題係「Survival:我們的生存之道」,indie味,本地音樂工作者味濃,編者話寫得十分hardcore式憤世,篇幅反而短加唔深入排版亦唔突出,重點可以話係盧巧音+MC仁唔玩出碟玩出USB/SD卡.
「有關MC仁出SD卡,另可見此讀報.」
但主題方向相當不明確,共八版我係睇晒成本再睇第二次先知道原來果八版就係講Survival.此乃頭幾期共通弊病.
「講香港音樂人生存之道,又點可以唔搵聲名狼藉的TRHK劉Sir呀?講到苟延殘喘苟且偷生,佢有大量發人心省到得罪人的cliches & glitches.」
上面左邊係第一期封底,右邊係第二期封面.原來第一期封底廣告係第二期伏線黎.今期主題係跳舞,封面韓台港三地歌舞表演代表講完,又一演唱會廣告,再幾版篇幅介紹歷來著名歌舞巨星,然後直落超多人物專題,勁多睇到支力,記憶所及好多台灣,日韓同外國,相信係最唔本地一期.咁多稿,因為唔夠廣告所以塞爆?最吸引我係F.I.R.專訪,我係佢地大fans喎!
「07年隻《愛.歌姬》,仍然係我年度最愛中文大碟之一!」
同有耳非文,始終我鍾意睇indie或偏indie,除左音樂答話內容比較有意思同聽得出真正心聲.不過,為滿足劉Sir就死得人啦.你知佢思想行為一向逆商業.
頭兩期俾我感覺都係商業投機意味重,好多內容同廣告商有關,同埋內文相當政治正確.除左《紙談音樂》,大CD舖仲有本免費音樂雜誌,細細本耐唔耐有得拎,讀緊書已經見派到而家好耐歷史,不過我唔多鍾意睇果本就係因為呢兩樣,太唱片公司向而搞到自己成本廣告雜誌噉,係有講音樂討論音樂之篇幅,但整體太多繕稿做cheap晒自己冇心情睇 - 不過可能就係因為咁cheap先可以由免費刊物未盛行之多年前做到而家仲未摺,現實也.好在,而家的《紙談音樂》唔係.之後亦唔好係唔該.
「錯過舊期數想補領,江湖傳聞,《紙談音樂》黎緊會有『革新號』.請密切留意.」
某日(嘩都好Q耐之前了)睇《壹週刊》,睇到篇簡短人物專訪,主角係位「發明星夢的死靚仔」,訪問原文在此,當事人解畫在此.何解會特別留意?
「呢種人成日見到啦!」
要講佢,就要由劉Sir講起.話說一九九八年中五,一個同班丁姓同學係個超級古惑仔加八神庵fans,超級到俾人笑爆串爆果隻,史稱丁瘋.中五一課書《孔乙己》有個角色叫丁舉人,劉Sir手痕,《孔乙己》就成為瘋魔全級的《丁舉人》了.會考之後Grad Din大家想搞搞新意思,就將被視為「全年最高文化成就」的《丁舉人》拍成電影版,劇本高速寫好(有原作者劉Sir嘛話咁易啦),再周圍搵景計劃好晒一日拍攝行程,
「萬事俱備,只欠丁瘋.」
但,俾人(well,劉Sir嗟)玩左串左成年仲寫埋成篇《丁舉人》歌頌的當事人,梗係唔會肯癲埋一份啦,結果變成劉Sir自編自導自演之作.Grad Din食完等放榜成班人冇野做,見到有個錄像比賽IFVA,時間反正大把玩盡佢,再將《丁舉人》大幅發展,花兩星期撰寫劇本,調動幾近全級男丁,花費接近一個月拍攝及剪接,歷時個半月大製作《瘋云》,終於臨會考放榜前完成,同趕得切截止日期前交去比賽.母帶早已不知所蹤,以下係碩果僅存唯一流傳後世之珍貴劇照:
當時大家對《瘋云》期望好高深信贏硬 - 靚仔嘛不知天高地厚嘛 - 但最後輸左俾《香港仔》,心深不憤,因為《香港仔》套戲,淨係見到有條友行黎行去,睇睇電視,食野飲野,訓落條街,由頭到尾都唔知佢做乜.或者可能因為噉,所以佢贏.
「原來要拍到唔知做乜睇唔明先有得贏,因為噉先夠藝術!」(我到而家都未識欣賞呢種「藝術」)
冇錯,打低《瘋云》成為第四屆香港獨立短片及錄像比賽青少年組冠軍的《香港仔》,作者就係「發明星夢的死靚仔」,冤家再聚頭,估唔到係十年後雜誌中,睇左訪問先知原來大家差唔多老.際遇則差得遠矣.佢條路係身為靚仔時的夢想,諗住拍完一套戲成功到可以創作更多,回憶番就知自己幾白痴啦.而家佢讀緊城大創意媒體,A-Level之後我第一志願都係,「創意」嘛,加上去聽講座時,撞正我一個師兄用佢套真人加CG科幻恐怖動作電影做示範,可以拍到成套Matrix噉玩埋bullet time慢動作環迴三百六(雖然已經比人玩到爛晒,但當年Matrix剛剛上畫冇耐,bullet time係破天荒創舉黎架),更加下定決心要入,只係果時成績同創意完全未夠班,面試果日又病左,直頭可以唔使發夢知道入硬教院.相信而家拎住自己個網去再面試好大機會入到,不過算啦,你要我創作一樣野抽象模糊模稜兩可分分鐘自己整完都唔多明解釋唔晒,我真係唔識做,我份人完全唔夠「藝術」只有次文化同膚淺之見.可以話我所希望,自己做唔到,但佢達成晒.
講左頭講左尾,更大分別係中間.《瘋云》之後,因為「失敗」,做番個好學生讀埋預科再上教院,出到黎唔撈/撈唔到教書,做個寫字樓路人甲加(偽)metal友噉就一世,劉Sir的故事大家都知.香港仔「紅左」之後投身娛樂界,結果幕前撈唔掂撈到幕後後,浮沉狀態,苦幹多年後入城大創意媒體裝備自己,數年後又一條好漢再戰江湖.當年到今日,香港娛樂界電影界從未好捱過,而家應該仲難捱過以前,所以成功唔到可能係好事黎,香港地生活負擔太重,為追尋理想而活會好辛苦,你問我我絕對答到你,以五六年黎日頭夜晚踩兩場加每星期踩足七日之生活體驗.加上事隔多年,其間聽左metal做左咁耐TRHK,見多左香港同香港人,反而做果行厭果行想入創意/藝術行業興趣日減,因為好難用黎搵食(有幾多個「上到岸」丫),同故事教訓我地在香港做文化做藝術越有心越冇癮,所以俾多次機會我,我都未必會入創意媒體.有鑑當年年少無知,假如成功得到,可能「以為自己紅硬了」果個係我.
「講落講落,好似唔多配合我地『奇人』身份.『奇人』唔係就係追尋自我生活,意義比物質重要,以跳出起身返工放工返屋企睇電視上網訓覺之朝九晚五賺錢生活,可以達成普通人所不能不會為人生目標咩?」
相信用埋自己青春,前途同身家繼續無了期地頂住好多人話「早應執左佢算」之TRHK,已經係我呢世人「最大成就」,正如而家要我玩到好似上面八年前丁瘋噉款,我都未必再敢.從前的冒險心冇剩幾多,反而心甘於現在朝九晚十雙重身份之「安穩生活」,或者真係老左,已經同現實妥協了.好多野,真係唔似靚仔時咁夠薑.
「香港仔最起碼可以靠自己理想搵到食,即使辛苦同犯左香港世俗最大忌『冇前途』.自問俾我,我都未必夠膽好似佢咁搏.祝佢好運.」
又到星期三,全個禮拜唯一唔使開舖「有假放」的一晚,係時候抖抖.是晚有飯局.近期同讀書時期友好十分有緣,八三三由一季一次變成一月一次,紅燈山丘中又係,上年年底稻香完,聖誕再譚魚頭,今日又東大門,半年內見面次數已經超過以往兩三年.
「冇計.錯在劉Sir.」
又要特登就佢一個星期三,冇乜預過會有好多人出席,大佬唔使做咩各位同學個個似劉Sir咁頹咁麻煩咩.驚喜在今次班底唔同晒,除左唔見個幾月已經肥到X的校花(係,真係好X肥!),仲有文曲星戰隊仝人慶賀,有唔見幾年的也哥!畢業後大家冇碰過頭,最後一次見?
「死,好似已經係04年漫畫展幫手擺檔果陣!之後得閒無事上黎皆旺摷我噉囉!但同記憶中上次見面,都隔足三年幾喇!」
仲有(幾乎)貴為議員的探花,文曲星戰隊(「因一部文曲星字典機而起的一個cult」)下紅燈山後,今日第一次聚頭(又係劉Sir的錯).
「計番,《丁舉人》同《瘋云》今年都可算十週年,琴日先講完《瘋云》今晚大家就再逢,有點意思.」
一班同學中,也哥係唯一靠炒股搵食,我地睇住個市冇左一千蚊已經喊苦喊忽,佢五位數上落仍然可以面不改容.相信只得佢有本錢可以全職玩輪員.亦只有佢有本錢畢業後可以玩design.當時係04年暑假,我剛剛畢業(人地個個讀大學讀三年,係我讀四年幾on9,鬼叫教院係院校唔係大學),正式脫離教院後 搞完六翼又等下一/兩場King Eternal Live(THE ETERNAL場live仍然係METHOD之外我最回味無窮TRHK gig,雖則商業上果場甚至每一場TRHK gig都係徹底商業失敗),加上未搵到工(果年我搵工時間漫長得你唔信,有賴「教院」兩個字也),中間一個月空檔也哥搞左個自家品牌ofFREAKso,頭炮係漫畫節跳蚤市場.
「但點睇你都會覺得,劉Sir黎係睇騷多過睇檔!」
之後上太子聯合開舖,仲要蹻到同DARK VAMPIRE做鄰居(well,仲有幾多人記得佢地?or而家的ORTHON?),捱左好耐,但最後自然收皮收場.因為在香港.冇品牌玩自家創作,已經收左一半皮;賣深度賣創意而唔跟潮流,收埋另一半.老實講,有幾款設計我覺得好掂好有意思,係如果第時我自己搞盤小本精品生意,都會問佢拎個設計復刻果種.只係佢賣自己設計衫情況同TRHK賣metal碟好相似:
「有幾個款真係好好賣架,頭一百件到左冇幾耐就賣晒!不過之後再入一百件,差唔多一件都賣唔出,因為會買果班已經買晒,其他見到鍾意都唔會買!」
人地外國可能「I 心 XXX」一個款已經夠賣幾年,因為有市場同有心意,但香港地太細,加上對心意呢家野唔太睇重,你係咩牌子同個款靚唔靚,勝過你著件tee可以表達出乜野意思.最後執笠轉行做玩輪員算.間中都有本地人同外國人想搞類似創意tee生意,搵佢做顧問甚至中間人,不過全部被佢極力勸籲打消念頭,因為衰過同見得多,就知道有d野好難做得成,特別想要黎搵錢時.
「最後批貨點?」
「全部十蚊件賣晒俾收買佬,佢再放去其他國家!」
大家去東南亞,非洲,窮國甚至美國旅行買番黎的手信tee,可能就係也哥出品.希望TRHK唔會有朝一日相同下場,幾蚊隻放晒全間舖出去,大家廟街鴨寮街都執到OPETH同EMPEROR同其他TRHK出品.
今餐衰在食東大門,兩個鐘準時趕人,或者見我地今晚多人,又有人遲到同後來加多個位,以前臨完場三個字已經借d倚熄爐執野低調趕客,今次部長態度客氣得多,只係時間始終太短,到太子轉戰石磨坊.
「個朱古力燉奶X正.」
唔講唔覺大家已經畢左業近八年,亦只有中學一班最玩得埋,玩得最癲,上到大學者一係好有大志讀死書,一係好有遠見勁搵銀,更多為威為型為溝女,太功利冇中學時咁放心放膽做好多野,更加唔使旨意會出現《丁舉人》或《瘋云》之類,因為根本冇人會一齊癲,你叫人同你一齊玩呢d野,只會俾人當你白痴仔,唔型嘛MK嘛俾人笑嘛,你唔型MK俾人笑又點溝到女?慶幸八年後大家仍然keep住當年「好傻好天真」的心態,除左生活所需而睇重左錢,個個keep得好好同八年前分別不大,殘只得我一個,一日跑兩頭做足七日冇計.同埋,
「我仍然係在座月入最低果位.」
相信我份人工,都算係丘中同屆加教院同屆最低果位,多麼的冇出色,在錢行先的香港地.我賺唔到錢,不過買到自由;而我最大成就,只有返工唔使日日飲樣.幫人打工你有冇見過或試過入一間家公司做,係可以朝早起身唔使換衫,起身果套就係果套再踢對拖就返得公司,仲要老細唔小你?我拉符緊.夠使夠食夠儲蓄又生活得自由自在,仲可以工餘繼續追尋自己所愛,生活理想兼得香港中係難得.只係當自己「冇乜前途」,而身邊人人已經月入豐厚,工作上軌,前路光明,難免有所比較.
「請參考台灣行家『網拍』之憾.」
活在凡俗社會尤如香港,即時點樣自求我道自我滿足,好多時好多野都係未能免俗.
「你宜家好差咩?又有一大班朋友,份工又唔使做野,一日晌公司食足九餐,香港METAL界又無人唔識你,仲上Q埋電視添!無憾啦老友...」
「遺憾太多.真正搞得起metal,搞得起TRHK,可以靠自己理想搵到食,先叫得做無憾.」
二月多假加特別短,話咁快就到月尾,亦即糧尾.所以是晚除左混吉路人甲乙丙(阿Ant哥你都好耐冇蒲頭喎),主要係專家,
「專家呢家野,同仆街一樣,在香港見之不盡.」
好在,仲有北京人.香港地返學初八初十五開學,但北京而家仲係新年假夠晒幸福.
「香港唔係回歸左中國呢咩?」
佢讀緊大學,修英語,下年有得出國.
「去那裏?」
「英國.甚麼都沒有,甚麼都貴.」
「到德國嘛!很多金屬!」
閒來幫人寫寫稿,寫上網,寫俾《極端音樂》(強調「一定不會是《重型音樂》!」知咩事的朋友就會知咩事),因為同MF關係密切,今晚佢上黎可以話係上次MF之行續集:
「NAPALM DEATH那場,沒想像中多人,賠本賠得很厲害.」
賠到幾勁?賠到MF主理之《極端音樂》,九月演唱會後出到十一月號,之後到而家都未有新一期.賠得真的很厲害.NAPALM DEATH北方算係非常出名一隊,因為長期勁多打口碟供應,但聽好多人聽,到真係搞騷時,人數比預期反樂迷反應相差甚遠.
「激似當年TRHK搵六翼黎香港:話搞時網上全部人話好,但搞到出黎時,要出錢出力時,總有理由『去唔到』.」
死.唔係繼台灣之後,連大陸/北京都開始香港化卦?但某程度上,又未至於香港咁灰.
「EMPEROR的boxset,北京賣一八零人民幣!你們才賣一百五十!」
「對,還有八五折.還要是港幣.折上加折.」
係咪應該落黎香港走番水貨上大陸?但你知唔知最抵死係乜?大陸而家乜都貴,MFd碟自不然跟隨通漲一直加價,但加極都有人買甚至更多人買.「知道要支持」其一啦,仲因為翻版,而家甚至假到同正版一模一樣,連好多「行內」先知之識別都做到,經常係買左返去聽真睇楚摸上手先會發現得到,但價錢當然係正版價啦,佢都中過幾次招中到怕.而呢d「疑似正版」(現在這樣說才政治正確),反而為MF帶黎更多生意,因為價錢未必同正版差好多,但翻版就係翻版,點解為幾(十)蚊折腰,假使你真係有心去聽去支持?
「來了香港,我有到那家店看過,一見他們賣的NIGHTWISH,不是真的相當明顯,雖只售八十八元都立即放下走了.」
有趣有趣.但在香港地對香港人,平一蚊都係平,即使隻「疑似正版」完全唔需要疑似一睇就知不似.
「你試下拎隻『疑似正版』去俾隊band簽名,睇會發生咩事?有追開劉Sir段記的朋友,記唔記得多年前Marty Friedman clinic的故事?我諗番起幾多次,就笑幾多次.」
只係,香港唔係北京,可惜.當你買一隻「疑似正版」,無論質素有幾差你個心知道得幾清楚唔係,但只要可以令自己個袋多番一蚊,果一蚊絕對足夠令你放棄尊嚴去買一隻「疑似正版」,而唔去支持真正正版.
「誰是有心誰住半山,一目了然.」
講起演唱會,北京真係令香港人非常羨慕,三年前係有metal band去表演已經震動全城有理冇理睇左先,上兩年開始多同越去越出名,今年一月大家都知咩事啦,邊有可能一個月四隊band仲要三隊係世界一線咁激?但聽番,未必有想像中咁簡單.NAPALM DEATH乜事上面寫左啦.又原來TESTAMENT搞得成,係因為有機構注資,因為而家大陸搞metal show,仍然只得幾本雜誌同獨立單位承包,但本身利潤唔多又搞得咁多?唯有搵其他商業單位幫手,當主流演唱會噉搞,好似TESTAMENT冇可能可以搞得平,全靠注資/贊助先至成功.但聽番黎,搞左幾場,唔係太多唔使賠本 - 但當然係「官方消息」啦實情係賺定蝕搞手自知.
「那為甚麼現在沒有人注資了?」
「可能之前試過幾次,發現只有賠本沒錢賺,學乖了吧?現在便變回只得幾本雜誌辦了.」
因為大陸演唱會起飛可以話係近兩年之事,好多問題(上面全述),或者真係搞到落手先會發現同面對得到,例如講永遠大聲過做之現實.所以搞騷都係underground show好,好似HATESPHERE差唔多走勻成個中國的「China Tour」,只收五十蚊張飛加送簽名,呢個價錢有得睇呢隊丹麥超強thrash death抵到喊啦哥哥.噉搞法就唔使賠了,因為去d偏遠地區小鎮細城,果度可能幾年都冇一隊band會去,唔知咩黎唔識玩乜唔緊要,
「是金屬就成了就會去看!」(反而,香港「聽metal」的唔會做得到?)
同埋搞地下band係有feel過搞大band,唔止睇果陣時,尤其睇完之後.
「你們辦過秀嗎?」
「幾場.」
「香港這麼發達,反應一定很好叫好叫座吧?」
「一律甭提.只有DISAVOWED一場全場爆滿.」
「為甚麼?反而死金會爆滿?」
「因為是小酒吧辦.和七十元一張票.」
「七十元!比國內的金屬秀還便宜!」
同佢溝通完,當堂覺得自己好港燦,好多以前大陸先會發生大陸人先會驚訝之人事物,而家調番轉係香港人驚嘆妒忌.好似北京一隻metal碟賣到百四五照係咁多人買,但香港一隻metal碟一年比一年平,而家賣到九十幾蚊隻,都仲可以好多人上黎同我講「280三隻碟你地賣得好貴喎」,就同當時對住MF一樣,我唔知應該點同北京人講解點解香港會噉,點解香港人會變港燦,仲衰過佢地睇唔起的「大陸哩」.
一坐就兩個幾鐘坐到收舖,好多大陸同外國人都話黎到香港,唯有同劉Sir傾metal係傾得最爽最暢快.
「或者因為大家都唔識聽metal.又唔聽metalcore,又唔識LoG TRIVIUM,仲話自己識聽metal?」
之後報佳音:
「你知道你和TRHK的名字在大陸很響亮嗎?」
呵呵.我真係唔知.或者一路身在香港,對得香港人多,我一路以為TRHK只係一間好on9係多外國人識的label仔,所以有點驚奇.正如佢知道北京聽metal無人不識的TRHK香港超過大半「聽metal」人士完全唔知有呢間野存在,正如佢覺得叫得「全香港最專業metal專門店」但坐左成晚可以一個真係聽metal搵metal香港人都冇出現過,正如佢一路以為之前咁多場大騷係TRHK搞但今日先知原來係由一家問佢metal野佢答你唔到完全唔識隊band係乜玩乜但可以賣「疑似正版」賣到搞隊band黎香港表演,露出全晚最詫異表情.
「大驚小怪.來多幾次香港便會慣的了!」
月頭先講完個blog,一個月未夠,劉Sir個blog瀏覽頁次已經突破一萬.
「多謝支持.」
一番努力,而家每日人次已經升到四五十人,而繼小惠同學出手相助令收視率(曾經)躍升百分之一百,之後全靠黃家駒同MY CHEMICAL ROMANCE兩篇,更加一段時日間升足200%突破每日一百人次同搵到新固定讀者.
「梗係啦,潮物嘛,唔通『真正metal野』好似INTO ETERNITY會引到過百人黎睇咩!有十個人黎加會睇已經要拜神啦!」
blog就係勝在有link有ring,加上劉Sir夠無聊同crossover,寫下寫下就開始多人識左知道劉Sir存在,以前齋寫網唔會有咁多機會俾人知道,低調嘛.亦有唔少人講過,
「劉Sir所寫 黃家駒同MCR 08 HK Live可能係本地寫得最好.」
係卦.但由頭到尾劉Sir都只係
「9up嗟.」
遇過大師,都話我命格係「有時終需有,無時莫強求」,逢係好認真好俾心機都唔會成功得到(例子太多,女&metal已是),但無無聊聊求求祈祈做反而可以有意料之外的回報(睇睇劉Sir日頭份工?),所以頹得有道理.劉Sir個網相信已經係全球歷史最長字數最多中文個人網站,柒週年都黎緊喇,其實第一日搞黎寫黎我都唔知,不過開左個頭,柒下柒下又柒左柒年,咪柒埋落去囉.無無聊聊求求祈祈.諗到好玩過癮咪寫下囉.冇乜特別.
「前晚食飯,大家傾開Facebook,原來已經好多人玩緊,雖則我仍然未知乜黎.有時間時等我都研究下傳說中的撚樣書先.不過近排好忙.打Flash game同DOS game.」
係.真係好多野玩.metal同碟評,可以放低一陣先.
日頭咩景況,唔使理啦.今晚先係重點.收舖時107踩到上門,
「去打機!」
今次去新地點,雅蘭酒店樓下地庫,咁耐都唔知原來果度有機舖,要去到地鐵站出口果邊報紙檔隔籬仲要勁細加勁唔起眼,經過咁多次都唔知原來有機舖呢度.落到去,地方勁大仲要全部機舊到爆,當拳王差唔多全部咁多代齊晒,仲要有Final Fight有吞食天地有幾百合一,完全係old-school友劉Sir的天堂,同埋重皇氣.黎到已經大班差佬,玩左兩個幾鐘,我地走時班差佬仲未走.
「班差佬落黎做乜?」
「今晚茶餐廳冇位卦?」
除左old-school,最重要係平嘛,
「OutRun都係兩蚊舖咋!」
年幾冇玩過喇,最後好似已經係大家4P featuring唔賽車專撞人的市長?連輸兩局,好在寶刀未老,仲可以主場火箭發射場贏番佢(相信圍內得我一個呢個場做乜,其他個個都係炒炒炒同炒),難得贏到舖,即時割禾青(呵呵).仲有好多野玩,不過大部份好殘,好在舊機舖有樣好,就係有時會搵到以前錯過的遺珠/cult:
估佢唔到的真人製作射擊.出品年份係2004年,亦即PS2都差唔多玩完之時代,
「居然仲有人會玩真人?」
大佬,真人拍貴加花時間丫嘛,加上而家多邊形立體像真度極高,調轉頭玩真人拍攝咁復古,好易俾人笑喎,大佬九幾尾真人始祖真人快打(well,唔算始祖,係發揚光大)都轉用CG唔玩真人啦!好舊世代同時代脫節喎個感覺!
「好在!佢撞到劉Sir!on9的劉Sir!」
我係真人快打超級fans,亦極鍾意後真人快打之大量真人製作動作&槍game,2004先玩番真人,我反而仲開心!我一向唔係非常迷CG,仲係死忠追隨16-bit 2.5D!所以隻Target: Force玩復古,搵真人拍攝動作同過場動畫,掂我肯定乖乖俾錢!
「仲要兩蚊舖咋大佬!想點呀仲!」
隻game好簡單,頭九關每關四版,每排半個字左右,除左殺敵之餘仲要小心保護成日無端白事閃出黎的人質,完晒九關三十六排就可以打最後一關,而最終第四十排係冇得continue,一死再入錢要成排從頭黎講.基本上係冇大佬只得一關有兩隻直昇機算得上大佬級,其餘從頭到尾都係打卒仔,反而仲開心,因為隻game無聊在一個敵人中槍後會原位倒地,而正式死之前你係可以無限次射佢,換言之你夠快或者雙打合作,一個敵人可以俾你不斷射吊住唔死,一死就射番起身,經我手一個敵人平均身中六七槍先死得,冇乜敵人時或近畫面邊方便上彈果班最慘,一排九發射晒上完立即再射,最勁果個我試過21 hit combo.更過癮係你射佢唔同位置佢會有唔同反應,107最鍾意射人細佬睇條友彎腰慘叫,我最鍾意一面全身上面亂射射到佢跳舞一面奸笑:
「想死丫拿?想死丫拿??」
這就是真人拍攝的好處&賣點&笑位&我鍾意的地方,多邊形一定唔會有呢d白痴野玩,有睇落都完全唔會係而家咁搞笑.另一個嗜好係射人質,基本上頭九關難度好低好難俾人打到你,但一舖十格血,你會發現十格都係射人質扣晒,因為射卒仔永遠射極唔中,但人質一出黎你亂射唔射都一定會射中佢.除左嚴重暴力(但射極都冇血出同唔會斷頭斷手斷腳,可惜),仲多到瀉的美式cliche i.e.浮誇大陣仗場景,獨闖龍潭式以一敵萬,極度戇居動作,西洋式功夫,懶係超現實的高科技武器同大殺傷力武器(冷凍槍同電殛炮算碎料,仲出埋C&C迷我最愛衛星炮射恐怖份子你話死未!),無數係唔係都露肉你睇的囡囡etc.,美國流行文化迷如我簡直笑到仆街.同背景有大量物件可以破壞,除左加分仲可以玩秘密關,當達到特定條件好似射爆晒玻璃窗,打爆所有油桶之類,就可以開到minigame,好似Namco十幾年前隻Gun Bullet式用槍玩小遊戲,全部估佢唔到果隻諗出黎果個真係白痴到爆,最而白痴係一隻戇居成噉的真人槍game搵得到呢d益智小遊戲,
「嘩cult到爆呀隻game真係!」
為左玩minigame,為左加分,更加純為見野就射之破壞快感,隻game又冇連射,從未試過打槍game可以打到擔心會有關節炎咁激.
「一關兩三分鐘開左839槍!仲要係手槍一槍槍開!你話我隻手指幾支力?」
最後大家每人廿蚊終於爆機,只係枝槍日久失修成日自己拉西,唔係可能每人慳番十蚊都有.睇隻game個款,超重美國色彩,CG景夾真人角色,極端暴力加極度幽默,每關達成條件可以開秘密,同另一真人槍game Area 51激似.
「我去美國做展覽時,住酒店果陣都係打Area 51架!」
不過Area 51我中學已經打緊,早Target: Force十年,開發組可能就係向隻陳年經典致敬.所以我玩得寧舍開心.
「官網仲話隻game單打可以選擇單槍還是雙槍,即係兩蚊可以做雙槍雄!一定要再玩啦!」
死,係咪下次版罪,就係成村人落雅蘭怒煲Target: Force?不過部機枝槍特別2P唔太掂,相信要再搜尋全港各大殘舊機舖搵搵風水地先得.
「又,原來Konami黎緊今年三月會將隻game移植去Wii!即係三個禮拜後屋企都有得玩!死,係咪即係要買番部Wii?理由夠晒充分喇而家!」
琴晚打機非常開心,屋企隻狗自從前排中風而家要長期食藥,本身今朝都要出一出紅磡幫佢配配藥,加上Rock爺的慫恿,歡樂早場應運而生.自從琴晚落過雅蘭,頓時覺得其他機舖冇野好玩,
「Target: Force都冇!仲話自己係機舖?」(專家口吻)
美國寶除左再生俠同拎住成個炮台自己三百六十度轉加上下升降的Beach Head,已經再冇野好玩.再過
Music Wonderland睇睇,變形金剛而家電影版已經幾近出晒,只耐唔耐轉轉色又一隻新版,今年係谷舊絕版經典復刻發行,殊多,但我更有興趣追番電影版先,有興趣果批都未追晒.同睇睇最新套高達00:
「新高達雖然太真實型,但比我想像中好得多.」
除左行HMV加HKR,仲為一食傳說中的
BMurder King,以前未執時細個冇機會食,執晒N年後再現香江,作為美國垃圾快餐fans,冇理由唔幫襯鑊啦,只係衰全港得尖咀一間地方唔就腳時間更難就,只有就住歡樂早場時間先黎到食番次.叫得做漢堡皇自然係食漢堡包,就噉睇同麥記差唔多,可以話麥記有乜佢就有乜包括雞同雪糕,但有三樣野唔同.首先,包差得遠,作為招牌貨梗係落足心機,最少塊漢堡扒唔係普通超市貨色,真係用肉碎磋出黎再真火烘烤,單塊扒已經贏晒麥記!口味亦唔同,麥記味道其實冇咁濃冇咁重較近東方人口味,但Murder King調轉正宗美國風味,就係要幾啃得幾啃(已經比南美收歛了),好似食最基本的烤煙肉漢堡(地位等同於麥記的漢堡包),塊漢堡自然正到飛起,但再加芝士同煙肉,而伴煙肉係用燒烤醬,亦即麥當奴麥樂雞果種,相信好多人唔會鍾意,因為少少點雞好食,但勁多落落個包入面就會嫌太濃,我完全冇問題仲覺得正,
「係啦我都知我一早應該移民過美國架喇.」
只係包唔同,好食夾大件少少過麥記,價錢亦唔同.頭先講過最基本的烤煙肉漢堡,一個餐包+薯條+汽水,已經廿七八,仲要係最平.我有預感今次係我第一次加有可能最後一次黎,所以豪少少叫個烤煙肉雙層孖堡,即係烤煙肉漢堡雙層版,承惠$36,加多兩蚊轉洋蔥圈合共三十八,仲貴過食KFC.不論散買還是套餐,Murder King全部價錢你可以一律視作麥記x1.5甚至x2.其實十分奢侈,俾著我平時一日兩餐夾埋都未必食咁貴.
「所以話有可能係最後一次囉.」
而最最最唔同,莫過於有囡囡.麥記不嬲冇乜特別好招呼,偶爾有幾間搵個靚女經理戙係度同你講聲「歡迎光臨」,以前只有大商場好似又一城會發生,開始盛行亦係近幾年之事,但Murder King勁,入到去已經有兩個囡囡笑笑口招呼你,因為唔同麥記每個counter一條隊而係銀行式全部counter一條隊,排隊時甚至你剛入門口時,兩位衣著光鮮的疑似經理級姐姐已經為你遞上餐牌俾你睇定選定,到有counter吉時姐姐做埋知客帶你買野,買得多野時幫你捧埋餐又點話.
「而家真係乜都要囡囡.」
冇錯.以前只係珠寶鐘車上流社會奢侈品先會搵囡囡做推廣,跟住街邊保險信用卡都用(噢真懷念已經搬左去德發的皆旺109),然後乜展物展都要囡囡,越少越布越開心果隻.估唔到黎到今時今日簡單到食個快餐都要.工作異常輕鬆,就係笑笑口做做知客捧捧餐吹吹水,我地差唔多一點去食,禮拜日lunch時間係得閒到我地在場有超過七成時間兩個姐姐仔傾偈傾偈傾偈傾偈傾偈.做得呢個公關位,會好有料到?相信未必.工作上完全冇大工作經驗或技能需要,叫做要求識得英文同會笑同肯講野,但更重要係要
「靚.」
廚房全部妹妹仔,MK妹,豬扒,任何難堪的形容你都講得出,叫做搵唔到麥記常見的師奶囉,但全舖真正叫得做靚or省鏡,就只得姐姐兩個.好坦白講,如果一個有料而冇樣黎到見工,勁但冇野好睇,都只會調去廚房(冇咁灰,寫字樓啦),而唔會係出黎企舖面;但調番轉,完全冇料但個樣勁得,反而未必冇機會做呢個公關位,甚至更大.不過唔好睇少,分分鐘全間Murder King人工最高之二,就係呢兩位行行企企姐姐仔.所以成日話而家香港社會,女性搵工搵食絕對比男性容易,特別有外在美的女性.
「食餐漢堡包,除左好食,同跌左好多錢,仲俾你睇到社會百態世俗風氣.」
食完個包仲有個幾鐘,旋行埋HMV(六十五蚊《挑戰者》頭兩集全掃抵玩)同HKR(喂唔夠多廢片喎!),上左去星光行樓上間機舖.開左都幾耐,不過從未黎過,同雅蘭一樣勁多舊game連結他機第一代都有,更多以前未見過的槍game,
「正喎係咪又多個新蒲點?」
唔係.結他機一代以前九龍城廣場地庫金星霸未執時煲到黐線,當時剛出成四五蚊一舖,貴還貴每日唔落去打番幾舖唔安樂,假期更加係喪到落去打番十零舖過手癮,印象深刻在全部難度全部歌都係一take過過晒冇死過,所以當年打得好開心架d歌又要勁好聽!只係今日再玩,勁.你試過玩無聲音樂機未?我第一次.又唔係無聲,你彈時有,但除左你自己枝結他,背景乜都冇,十足十自己屋企插枝結他落amp練歌.結果梗係死啦,半首都冇就game over,好在/唔怪得只收一蚊舖.跟住玩玩其他槍game,點知冇一部枝槍係冇問題,即係拉西已經算小事,有部係你對住個芒連射二三十野,個芒先detect到一野,打X咩大佬真係.
「搞掂.星光行永別.從今以後我只落雅蘭.」
玩到兩點十一,再上星際睇埋碟仔(唔係四仔),歡樂早場正式收皮上舖頭.晏晝,只得一隻字:
黎到2008年第二個月都就過,先至係我本年度首個正式工作天.管美國線就係得閒,大陸野一年比一年貴但美國佬買野一年比一年平,點做生意丫你話而家大佬.其他同事個個有單(唔係美國嘛),好在我都符碌地撞到條水魚,上年去美國撞到,傾左大半年到而家新一年再過埋第二次年,終於落單幫我開年.
「真係多謝晒,搞到我懶左幾個月突然要做野,好唔慣.」
搏命做晒之後,係怒食.話說近排公司個雪櫃唔知咩事,全個冰格爆滿塞爆晒雪條:
係多到一開冰格門,已經雪崩山洪幾條雪條跌落黎,執番起堆番上去再跌多幾條,結果越執越跌得多,相信每次開雪櫃門,都有兩三條雪條俾我跌到爛晒,而爛左果d我一定係放最出,引誘其他同事拎晒先,完好無缺果d就可以留番俾我食,或者留俾我再跌爛.開埋下格,仲死:
仲有十幾盒雲呢拿雪糕.連唔係用黎放雪糕的下架都可以被雪糕佔據,事態的確嚴重.正常情況下,全公司只有我會咁癲.
「冇理由丫?我都唔記得近來我有買雪糕返公司!」
罪魁禍首原來係老細.
「我識人做雪糕批發,所以雪糕雪條任拎!公司有位的話,成部牛奶公司雪櫃擺係度裝雪糕都得!」
嘩.正.識著老細咁多年,除左每月月頭準時俾舊錢養我,終於有點用處.搞到我而家日日食雪條好似食糖噉,返到公司食一條做陣野十點幾十一點「食早餐」食多條食飽飯食一條晏晝下午茶食多條,但食極個雪櫃都係常滿.
「仲有其他好多野拎架!通常d廠家會將貨辦呀唔要d貨呀同就過期d野拎出黎捐做善事,好似有間油廠d油過期前一個月就捐俾老人院孤兒院煮飯用,反正捐出去冇人要,最後都係倒當垃圾.你地有冇興趣?」
「油都好喎!點拎法?」
「每次拎拎一噸.」
「多謝晒.一噸雪夾糕就話嗟.」
冇錯請記住唔係貴價矜貴的雪蛤糕,食開cheap野的劉Sir獨愛十蚊包cheap到爆的雪夾糕.
「老細點解你識埋d人做牛奶公司唔係做窩屎架!?」
TRHK 24-29/2特別營業時間
24/2星期日:3:00-10:00pm
25-26/2星期一二:7:00-10:00pm
27/2星期三:取消休息開7-10pm
28/2星期四:TRHK休息
29/2星期五:7:00-10:00pm
任何查詢可致電98675737 / MSN lau_sir@hotmail.com 劉Sir洽


c: text/html

text:
今個夏天玩盡韓國6大水上樂園 文字 精選 推薦
又到左夏天,去韓國避暑又點少得玩下水.韓國有好多個水上樂園,但邊一個最好玩你又知唔知道?
今次小編幫你精選左6大最好玩水上樂園,今個夏天一於玩轉咁多個地方
天泉香 - Resom Spa Castle
Resom Spa Castle用嘅溫泉水讓你一年四季都可以享用戶外設施,另外仲有20幾個露天池.
溫泉主題樂園嘅Master Blaster同三層樓高以4秒超速衝刺嘅滑水道,啱曬中意刺激快感嘅人挑戰.
Torrent River(急流波浪池)嘅12秒高低落差嘅間隔來回,一定滿足到熱愛刺激嘅朋友仔.
最正嘅係,露天湯池有扁柏湯,AQUA湯,戀人湯,藍莓湯,蘋果酒湯等多樣Spa種類,每種湯池都有唔同特色.
地址:忠清南道禮山郡德山面溫泉園區3路45-7
加勒比海灣
韓國最大規模水上樂園.加勒比海灣就好似將加勒比海嘅自然風景原封不動成個搬左過黎咁.呢到有冬天啱玩嘅室內池,溫泉池,最新式三溫暖,仲有戶外流水池等等嘅複合式水上樂園.加勒比海灣最吸引嘅就係波浪池同埋各種刺激嘅滑水道!仲有高2.4m嘅超大型人工波浪,同真實加勒比海浪有得比呀!Aqua Loop可以比你體驗到18呎高垂直降落後再360度旋轉,時速高達90km嘅超刺激快感.
地址:京畿道龍仁市處仁區蒲谷邑愛寶樂園路199
>>加勒比海灣一天套票限定優惠
利川溫泉樂園
地址:京畿道利川市暮加面事實路988
>>利川溫泉樂園+驪州國際名牌OUTLET一天遊
雪嶽 Water Pia
2011年增加左12種全新設施後,雪嶽比之前大左1.5倍,仲多左好多刺激嘅水上遊樂設施添!Water Pia嘅溫泉池同水上遊樂設施嘅用水都係用緊攝氏49度嘅天然溫泉水,再以韓國著名嘅雪嶽山做背景,一邊享受美景一邊浸住天然溫泉,真係人生一大享受呀!除左刺激又好玩嘅滑水道同波浪池,仲有小朋友啱玩嘅親水池同噴水池.
地址:江原道束草市彌矢嶺路2983街88
維瓦爾第公園海洋世界
室內區有水池,滑水道,汗蒸幕同水療中心等.極限區有高2.4米嘅巨型波浪,長達300米嘅MonsterBlaster滑水道仲有長146米高6.8米嘅超級S滑水道!
地址:江原道洪川郡西面Hanchigol街262
熊津娛樂城
原本熊津娛樂城係一個室內主題樂園,起初有滑雪場和水上樂園,Spa,高爾夫球練習場,健身中心等嘅設施.2012年7月後新增戶外水上樂園同SPA設施,規模就更龐大.除左波浪池,小水波嘅流水池,全部都係小朋友可以安全戲水玩樂嘅水上設施和滑水道.
Spa Zone就由有各種按摩功能嘅水療健身池構成,對於恢復疲勞同皮膚美容有極佳嘅效果.此外仲有以各國文化為主題嘅主題湯池,添加天然入浴劑的主題湯池,促進血液循環同時幫助恢復疲勞嘅戶外足浴等嘅設施.
地址:京畿道富川市遠美區Jomaru路2
>>韓國極速4G LTE無限數據預付SIM卡
延伸閱讀:
>>超萌熊仔出沒注意!!佢咃已經出現喺首爾Beartree熊公園
前往travelwebsite.com 睇下更多行程優惠

robotstxt: allowed

filter: keep


text:
姓戎的好聽的名字有哪些呢?姓和氏, 人類歷史的腳步在邁進階級社會.姓和氏,是人 類進步的兩個階段,是文明的產物,姓戎的寶寶該如何取名才好聽,下面由姓名網為大傢介紹,姓戎的好聽的名字!
姓戎的好聽的名字
(1)姓戎的好聽的男孩名字
戎志遠 戎樂樂 戎鈺錕 戎都 戎紓彗 戎睿敏 戎佳諾 戎辰樂 戎效伍 戎帥杭 戎浩勝 戎瀠 戎澤 戎海韻 戎梁棟 戎振麒 戎玉欣 戎傢瑞 戎小寒 戎建品 戎彬 戎鴻源 戎雨桐 戎海波 戎瞳翎 戎榮華 戎變煥 戎嘉旭 戎柏森 戎鑄 戎光武 戎沿之 戎墁舟 戎玉佳 戎培贏 戎良壘 戎光靈 戎洪坤 戎貴芹 戎開蘭 戎彥一 戎斯涵 戎憲存 戎伊彤 戎虹林 戎毅君 戎聖麒 戎秋菊 戎宇沖 戎茚 戎儀凝 戎孔誠 戎彩萱 戎文揚 戎博雅 戎平 戎健行 戎佳妤 戎宜 戎璐嬪 戎方清 戎建秋 戎東升 戎海鋒 戎與童 戎一虎 戎偉濤 戎馨譯 戎晶 戎晉鋒 戎若萱 戎澤康 戎怛 戎嬰 戎海遙 戎朝卓 戎尚儒 戎沛祺 戎沛欣 戎永浩 戎清滇 戎慈 戎子華 戎葉洪 戎睦 戎明三 戎善生 戎葉禧 戎志平 戎寓鵬 戎菡 戎筱秋 戎海 戎如瑾 戎刖涵 戎昀緯 戎振海 戎晨楊 戎樂仁 戎馨萱 戎出頤 戎曉冬 戎傢博 戎振 戎酈蘆 戎海榕 戎子騰 戎仲榮 戎建亭 戎豐在 戎豆嫜 戎小島 戎暉 戎相暉 戎傢琰 戎雲龍 戎儷諭 戎宜劍 戎顯晶 戎陸朦 戎城休 戎雲長 戎沂雛 戎業安 戎澤翰 戎廣澤 戎博騰 戎慶彪 戎順亮 戎靜嫻 戎韻衡 戎翔 戎佳璐 戎釵俅 戎文風 戎懷川 戎藝合 戎安樂 戎微雯 戎華愷 戎宜含 戎嶽林 戎國合 戎玎 戎子漢 戎楠 戎易辛 戎姝言 戎強 戎蔓甄 戎袋子 戎是金 戎枝葉 戎鎮中 戎書志 戎宇 戎玉平 戎恒 戎皓亮 戎依晴 戎啟輝 戎淵培 戎周暄 戎英龍 戎秋華 戎偉軒 戎崳 戎智語 戎伊人 戎兵 戎寧豐 戎曉溶 戎姿餘
》》還是沒有找到滿意的名字?不妨問問大師.
戎睿琛 戎天心 戎樂蕓 戎樂珂 戎若勛 戎添羽 戎科乙 戎琰若 戎齊 戎白擇 戎淑君 戎雲迪 戎劍 戎義 戎書月 戎思來 戎瑞敏 戎綴靈 戎艷君 戎千鸚 戎則芊 戎鑫壘 戎瑜溶 戎恩來 戎炎雨 戎力瑋 戎美君 戎英倫 戎鴻 戎婕 戎智偉 戎果 戎梓毅 戎雪子 戎佳森 戎晶婕 戎大括 戎北俊 戎雅平 戎涮漁 戎玉女 戎昕希 戎超浩 戎贏 戎寶忠 戎曉雨 戎鈞堯 戎彥兵 戎寧寧 戎宜雯 戎雪光 戎軒淼 戎陳冶 戎旭蘭 戎筱 戎辰涯 戎擇舟 戎安彩 戎鋼 戎國朵 戎赫祥 戎玉嫻 戎雨茉 戎飛 戎麗靜 戎太龍 戎麗傑 戎君 戎長春 戎煦釤 戎之禾 戎向祖 戎皓澤 戎嘉祺 戎子龍 戎文正 戎一代 戎天寶 戎媚媚 戎起源 戎俐 戎小亮 戎之程 戎江 戎晟 戎譽鑫 戎思嬌 戎瑞 戎月清 戎美琪 戎景強 戎峪華 戎曉明 戎秉川 戎若水 戎建華 戎冠達 戎廣櫟 戎俊銘 戎佳卉 戎溪 戎杉釤 戎以 戎莞爾 戎士博 戎振海 戎晟峰 戎瑋銅 戎雪敏 戎卡 戎聖凱 戎慧 戎天一 戎維敏 戎語桐 戎琰 戎彬彬 戎焱 戎瑞棋 戎涵問 戎志泳 戎炳超 戎麒麟 戎璐瑋 戎天 戎成王 戎秩齊 戎寒鷹 戎西祥 戎麓申 戎菡菲 戎爽純 戎南加 戎春龍 戎龍昌 戎青雲 戎西惜 戎液飛 戎劍 戎循 戎曦菡 戎光澤 戎曉航 戎縈軒 戎漣漪 戎建偉 戎東生 戎崇雍 戎凱威 戎瑞鴻 戎貝貝 戎莜鑭 戎依哲 戎憶姣 戎瀾鳳 戎儷華 戎知遠 戎福順 戎曉奇 戎紅蓮 戎荷茵 戎合甄 戎馨亦 戎方啟 戎渝璇 戎佳亮 戎川騰 戎修存 戎昌成 戎百成 戎昌均 戎翊璇 戎槐斌 戎妤 戎樂 戎吉 戎韻荷 戎傾成 戎雷鎮 戎安奇 戎嘉有 戎雲鴻 戎嘉陵 戎海峰 戎興渝 戎藝二 戎學峰 戎書緣 戎子筠 戎山元 戎後果 戎麟灃 戎俊森 戎強 戎水丹 戎夕雅 戎立一 戎葦薇 戎例 戎玉弧 戎兵權 戎承泰 戎轅 戎燦輝 戎保瓶 戎小檸 戎偉傑 戎斌 戎容菲 戎展志 戎偉順 戎美蟬 戎賓格 戎禾 戎翼 戎嘉軒 戎忝乙 戎千慧 戎冉沙 戎正海 戎連弟 戎樂城 戎澳熙 戎靖軒 戎馳周 戎紫龍[1] [2]
(2)姓戎的好聽的女孩名字
戎佳雪 戎燕春 戎雪燕 戎若冉 戎嬋娟 戎冰玉 戎尚琴 戎雙萍 戎茹玫 戎瑛 戎鵬艷 戎夢雪 戎紫嫣 戎維琴 戎琳舒 戎劭玉 戎加文 戎香媛 戎怡歆 戎天娜 戎柳麗 戎衛雪 戎妍佳 戎舒倩 戎悅郯 戎妮燕 戎秀芳 戎冰嬋 戎陳燕 戎蟬萍 戎選文 戎小蓉 戎亞娜 戎怡茗 戎玲霞 戎少玲 戎玉穎 戎愛娟 戎婧怡 戎瑞雪 戎德潔 戎嘉蓉 戎光瑩 戎鎵怡 戎雯艷 戎雨瓊 戎傢瑩 戎怡妍 戎瑩瑩 戎秀妍 戎欣潔 戎凱英 戎凱妍 戎理麗 戎婭男 戎慶花 戎署艷 戎淑花 戎衛紅 戎新冉 戎琳渝 戎培芬 戎文艷 戎美琳 戎瑛熠 戎騰悅 戎燕眉 戎燕 戎瑜芳 戎娜思 戎風娟 戎貞瑩 戎火英 戎又琳 戎秀麗 戎歆妍 戎惠萍 戎薰玉 戎錦文 戎全芬 戎子文 戎珧倩 戎雅婭 戎琳瑯 戎琳梅 戎芝燕 戎明芳 戎雲茹 戎默冉 戎奕悅 戎姒妍 戎千怡 戎文英 戎亞芳 戎亮文 戎夢娜 戎煥文 戎如雪 戎成燕 戎弋文 戎婧秀 戎雲娜 戎璐瑤 戎道萍 戎芬 戎焓悅 戎成梅 戎雁雪 戎惠玉 戎宸玉 戎煒潔 戎澤文 戎宇娟 戎鸚芳 戎舒琳 戎傑穎 戎培艷 戎萬芳 戎天玲 戎璽秀 戎蕻穎 戎妍雅 戎琳玲 戎淑娥 戎莉燁 戎悅章 戎媛 戎偉艷 戎銘琳 戎小瓊 戎睿霞 戎旦文 戎倩琳 戎宗媛 戎錦玲 戎智麗 戎倩然 戎起英 戎宜婷 戎譯媛 戎森冉 戎君艷 戎純潔 戎婭 戎衛玲 戎亦媛 戎真瑛 戎佳秀 戎錦紅 戎秀婷 戎國瑛 戎心潔 戎彥婷 戎熙媛 戎雪玲 戎瑞英 戎燕鴻 戎琿萍 戎萍權 戎蓉養 戎燕君 戎林潔 戎銀玲 戎麟婭 戎乃紅 戎秀平 戎莉莎 戎嘉琳
》》還是沒有找到滿意的名字?不妨問問大師.
戎芳英 戎千萍 戎妍 戎辰紅 戎秀輝 戎美蓉 戎淑艷 戎裕文 戎夢怡 戎琴娟 戎江麗 戎愈怡 戎悅涔 戎蕾麗 戎澤婭 戎瑩嘉 戎棣文 戎廉玉 戎艾雪 戎凡艷 戎喜燕 戎彩娥 戎鬱瑩 戎靈怡 戎冬美 戎海萍 戎曉倩 戎健美 戎曼麗 戎柏悅 戎婧涵 戎信文 戎怡涵 戎素芳 戎晨玉 戎佳悅 戎子美 戎本妍 戎楚玲 戎紹英 戎佳蓉 戎琬潔 戎世玲 戎春艷 戎二玉 戎國芳 戎尹琳 戎月紅 戎錦婷 戎彬玉 戎可燕 戎明雪 戎麗英 戎愉悅 戎楚瑩 戎文紅 戎茱麗 戎新霞 戎德文 戎瑩賢 戎雪妍 戎菜燕 戎悅星 戎艷玲 戎德玲 戎林娟 戎蓴瑩 戎俊茹 戎信梅 戎光媛 戎綺燕 戎欣紅 戎軍芳 戎鑰瑤 戎江麗 戎景媛 戎昱婧 戎心悅 戎水英 戎妍瑗 戎聰穎 戎忠玲 戎怡佳 戎茹熙 戎艷英 戎莉萍 戎怡 戎媛揚 戎續文 戎文艷 戎俐媛 戎祖美 戎則茹 戎怡鷺 戎燕華 戎玉婷 戎秀萱 戎紅芬 戎秀玲 戎長英 戎雯霞 戎依琳 戎佳麗 戎元英 戎雨婷 戎秀麗 戎素花 戎梁瓊 戎悅薇 戎曦娜 戎子妍 戎素玉 戎秀琴 戎玲瓏 戎雪琴 戎睿芯 戎迪 戎彬貴 戎鳳梅 戎靜梅 戎春英 戎靜怡 戎大麗 戎姝怡 戎茹琳 戎紅艷 戎玉梅 戎秀 戎晶怡 戎伊玲 戎毅冉 戎妍彤 戎旭穎 戎小文 戎美玉 戎碧玲 戎嬌娜 戎怡忻 戎惠琳 戎翠花 戎鈺瑩 戎燦怡 戎娟 戎倩穎 戎瑩瑛 戎迎芳 戎劍文 戎遇瑤 戎奕潔 戎學文 戎婭容 戎佩琳 戎明英 戎芷妍 戎翰梅 戎玲聰 戎悅三 戎昌莉 戎優美 戎茹欣 戎雪梅 戎瑞玲 戎皓玲 戎立蓉 戎鈺玲 戎怡舒 戎梁艷 戎術琴 戎紅玉 戎宏英 戎蘭瓊 戎淑娜 戎茹方 戎和穎 戎淳媛 戎佳麗 戎俊婷 戎偉萍 戎書麗 戎瑩潔 戎怡雯 戎摹潔 戎煥文 戎迎雪 戎琳微 戎星策 戎翰祥 戎錦琳 戎鋼 戎臻 戎嬋娟 戎鯖琴 戎玉萍 戎昊潔 戎淑梅 戎雅潔 戎靖文 戎鵬琛 戎十泓 戎婭宇 戎妍蓉 戎路瑤 戎晶梅 戎桔玉 戎廣萍 戎艷霞 戎建芳 戎娟佳 戎穎紅 戎璧瑤 戎秀萍 戎洪娟 戎琴玉 戎旖潔 戎怡如 戎亞琴 戎錦怡 戎嘉雪 戎梓文 戎悅之 戎艷茹 戎如娟 戎嫣 戎莉文 戎文瓊 戎春紅 戎茵萍 戎華蓉 戎鳳霞 戎沛麗 戎秀英 戎常娜
》》還是沒有找到滿意的名字?不妨問問大師.
姓氏源流
戎(Róng)姓源出有四:
1,出自薑姓,以封國國名為氏.周朝時有戎國,為齊國附庸.戎國滅亡之後,其公族後裔以國名為姓,遂為戎氏.
2,以職官為氏.周朝時有掌管軍械的官員名戎右,其後代子孫亦稱戎氏,成為戎姓一支.
3,出自宋微子之後,其子孫以戎為姓.據《潛夫論》以及《姓氏考略》上記載,上古周朝時(公元前11世紀),周成王平定武庚叛亂後,把商的舊都周圍地區分封給紂王的庶兄微子啟,定國號為宋,建都於商丘,其後世子孫以戎為姓,這是正宗戎姓的一支,望族居江陵郡(今湖北省江陵縣).
4,出自少數民族.殷,商,春秋時都有戎族(責任編輯:八字免費算命網)[1] [2]


text:
男人喺洩射之後就會停落嚟休息,但係有專家提議男士們如果想女伴高潮浪接浪,喺發射後都唔好畀佢停!到底已婚人士同單身人士邊一個嘅上床次數會多啲呢?一陣就會話答案畀大家知.唔少情侶都會玩鴛鴦浴,喺日本就有調查以了解一下男人喺鴛鴦浴嘅時候做咗啲咩行為,而令女伴冇晒性趣.
男士們對心儀女性花盡心思,除咗為博紅顏一笑,最最最想得到嘅就梗係對方首肯上床做愛做的事啦!不過,男士們達到目的之後,有良心嘅當然會同女伴相擁而睡,冇良心嘅就會理得你死,即刻沖涼,着衫,走人,之前嘅甜言蜜語當冇聽過.當然,我哋作為一介頂天立地嘅男子漢,梗係唔好做冇良心口嘅人,更加要做一個能夠令女伴喺事前事後都冧到震嘅好男人啦!早前,查普曼大學嘅健康心理學博士David Frederick就提供咗三個有效幫助大家達到呢個目的嘅貼士,首先男人最好用一段長時間同女伴進行足夠嘅前戲,至於前戲要做幾耐至夠呢?博士指出有調查顯示大部分女性都希望享受到不少於半小時嘅前戲.第二個貼士係請男人用口舌招呼對方,因為呢個係最直接又最能夠令女伴覺得舒服嘅方法.第三就係唔好畀佢停,即使已經洩射,都唔應該放軟手腳,繼續同女伴錫錫同輕撫對方嘅敏感點,確保女伴達到高潮,博士話男士們通常都唔知女性幾時高潮,就算知道對方同自己同步高潮,女性一般都可以喺一次床戰中獲得多重高潮,咁又點可以畀佢停呀!
同事見我一把年紀依然係孤家寡人,都會勸我早啲搵個對象拉埋天窗,咁咪唔使成日食自己咁淒涼囉!老實講,家陣要搵個合心水對象你估咁易咩!而且,小弟一直覺得單身有單身嘅好處,起碼可以享受到更多自由,又唔使背負咁多責任,再者,就算單身都唔代表我要食自己喎!喺美國就做咗個單身與已婚人士嘅上床次數調查,大家估吓邊個上床次數較多呢?答案係單身人士!根據《一般社會調查》嘅數據顯示,喺1990年已婚人士每年平均上床次數為73次,但係去到2014年就下跌至53次喇!至於1990年嘅單身人士每年平均上床62次,2014年同樣有下跌,但係跌幅較輕微,上床次數為59次,比已婚人士為多.至於點解兩者嘅床戰次數都會下跌呢?有指可能因為喺呢二十多年嘅日子當中,大家睇鹹片愈來愈方便,令大家透過自娛就已經滿足到性需要,另外智能手機,社交網絡嘅興起亦有影響,因為大家都掛住玩手機,已經冇乜時間同心情去做愛囉.
男女都鍾意乾淨整潔,男士們要求女伴喺上床前洗到乾乾淨淨,而女士們對男伴亦有同樣要求.之但係大家情到濃時又冇理由分開沖涼吖!等到其中一方洗乾淨,另一方可能已經失去性慾,點算?如果地方容許的話,咁就梗係嚟個鴛鴦浴啦!一諗起鴛鴦浴,相信好多人同小弟一樣會諗起《風月俏佳人》其中一幕浪漫場面.之但係,女伴唔會係茱莉亞羅拔絲,而大家亦唔會係李察基爾,就算你有佢咁有型,都唔可以行差踏錯,否則會令女方性趣驟降.早前喺日本有研究了解一下鴛鴦浴時嘅禁忌行為,有男士就表示千祈唔好手痕剃鬍鬚,用剃鬚刀剃時不時都會意外引至流血,咁樣固然令女方不禁心驚,至於用電鬚刨亦不宜,因為剃鬚時嘅雜音會令女伴煩躁不安.亦有男士表示唔好懶體貼咁為女伴洗頭,一來洗頭期間女伴要閉起雙眼,心理上會有少少不安感,就算冇,男士們係咪又有信心洗得女伴舒舒服服呢?另外,亦有男士表示個身未乾透唔好上前擁抱對方,咪以為好浪漫,皆因濕漉漉咁攬住女伴,只會令對方覺得討厭咋!
撰文:賢


text:
同班學生去黑沙青年旅舍宿營. 來過呢度幾次, 環境真係幾好, 鳥語花香嘛.
第一日請左志偉老師來講, 佢係做教師既, 所以提到好多現時既學生遇到既關係疏離, 單親, 虐兒等家庭問題. 班學生聽到之後有好深感受, 其實家家有本難唸的經, 每個人都會響屋企遇到問題同埋受到傷害, 但係通常都唔識得點去解決同尋找醫治, 呢d問題同傷痛就伴隨住佢地成長.
夜晚我地響宿舍外玩母雞捉雞仔同埋排隊捉人(唔知個遊戲名, 求其安個名係自己一睇就記得明白既就算), 總之就係要我呢個張近三字頭既跟實d十幾廿歲既學生走, 真係走到氣咳! 十幾廿歲既年輕人最勁既就係果種短時間之內身體既爆發力. 唔怪得人地踢足球呢, 廿歲既前鋒入到禁區時, 周圍係冇人追得到佢既.
第二日朝早去行山. 原來澳門真係有山行嫁, 有家樂徑! 我之前都唔知, 真背 -_-! 不過路程超短, 一個鐘唔洗就行完. 我地行黑沙龍爪角家樂徑. 有樣野幾得意, 就係條路有好多毛蟲吊落來路中心呀! 最搞野既係完左之後班學生話行山好辛苦, 以後行山唔好搵佢喎… 原來年輕係有爆發力但係又會冇乜耐力… 真係搞笑.
之後個個搬住兩支水一包炭沿著黑沙海灘行去石排公園玩遊戲燒野食, 原來最囉命既係呢程路, 呢幾日跑過行過對我來講唔算得乜野, 但係手臂到左而家都仲有d酸痛.
照例我會影埋曬d"唔等洗"既野.


text:
夜晚食飯前,同阿仔讀左一次貼係雪櫃上既兩張紙,一張中文一張英文既「規矩」.
原意係想佢重溫一次以發現自己做得唔好既地方,例如仍然係會手多多,人地拎住既野會唔問就攞.又例如係街唔小心撞到人,唔會立即主動講sorry,不過對我就每次都記得!呢樣就有進步,所以我讚佢做得好,但要記得係街對外人都要講呀!
講講下先發現,原來阿仔有幾樣野已經做到啦!有明顯既進步!例如借左人既野要還,同埋岩岩講既道歉.於是我就拎返佢做得到既例子黎大讚佢有改善.
跟住由果一刻開始,佢變得好乖,我睇得出佢係刻意去做好自己!呢樣野證明小朋友確係好需要鼓勵架!
又講下而家實行緊既獎勵計劃.
之前我係用每個項目黎俾貼紙,如: 朝早起身叫人早晨,自己去刷牙,有禮貌等等.儲夠一定數量既貼紙就有獎勵,例如去冒險樂園波波池,去玩具反斗城(但冇講明會買玩具),想買玩具就要儲更多貼紙啦!而且我又分為「大玩具」同「細玩具」,細玩具即係價錢平D既.佢都有為左得到貼紙而努力,亦都曾經得到過唔少“獎品”添!不過由於我成日都唔記得左貼貼紙,甚至有時連佢自己都唔記得,所以雖然果陣係有效,但我覺得個方法要改改.
大約兩星期前開始用手畫星星黎記錄佢做得好既野,冇特地指明做乜可以得到.又寫明儲夠10個星星就可以買一架Tomy既車仔俾佢 (因為佢已經有兩個Tomy既大型玩具,一個係停車場,一個係我唔知點形容,都係有條有高有低有斜路又可以入電玩既……行車玩具,用返Tomy既車仔先夠fit).由於佢好想得到,所以非常有效架!
之但係我又覺得儲10粒星星太容易,雖然我俾星星會嚴謹左,但我認為係生活上好多小節既野都係應該要鼓勵!所以就將D星星分拆!意思係,要儲夠3個心心(口頭去計),先可以得到一粒星星,而車仔仍然照舊,10粒星星先有.
由於佢有時既行為的確唔好,我好想罰佢!於是又諗到用扣心心做懲罰!如果做錯既係比較嚴重既,例如打人,咁就會扣星星!
呢種方法對我仔就好有效!我相信好多小朋友都會!


text:
個火又唔勁,用來將牛骨飛水嗰煲水要成三個字先滾,有兩個couchsurfers (一個德國人,一個芬蘭人)九點半到,好彩有幾個壓力煲可以將排骨炆焾,又用另一個壓力煲煑牛骨湯,最後出爐有炆甜酸骨 (真好,可以用哂樽紅醋, 唔洗搬咁重),番茄薯仔牛骨湯,牛骨湯煮飯,奶油津白. 九點九開飯.其間聽Juracy同嗰兩個女仔講德國及芬蘭歷史,仲比嗰兩個女仔多.餐飯當然啲餸無哂,剩番的飯仲可以留低日後炒飯.嗰晚吃得太飽煮得累,沒有出去跳舞了.
第三日起床有些晚,吃過沙樂美腸飛碟,Catalina媽媽話我哋昨日已經煮咗嘢,今日由佢煮.食食下飛碟,個德國女仔隻手俾隻chou chou 咬到,原來隻狗喺佢兜食物附近係生人勿近,嗰女仔隻手踵哂,有發炎跡象,但唔同人有唔同反應:個女仔都算鎮定,無叫,只係按住傷口行開,但面青口唇白,阿仔手掩面好苦惱咁樣,阿媽用番皂洗傷口,其實都好,之後我用自己私伙綳帶包佢個傷口止血及吸濃,但阿媽問過佢嘅朋友Ana做醫生個仔,佢話唔駛包,成塊綳帶拿走,嘥我心機兼嘥料.
之後我哋去嗰個醫生屋企,以為可以幫傷口做啲嘢,走到上去十樓(已經係當地少有啲高樓),原來係陪Juracy為醫生講解去羅馬旅行嘅心得,後者對個傷口無乜點理.可能佢工作時間以外唔可以做工作嘅嘢掛?或者佢覺得無乜大礙...
之後我有得揸車,原來阿仔無車牌,佢揸車嚟接我地都只不過係偷雞,我有國際牌,適應一下左軚就膽粗粗揸上去高速公路,去附近一條河玩.喺公路我揸到限定100km都俾人嫌慢,下下要揸120,仲要入小路將架自動波當四驅車咁揸.去到條河,原來係一個家庭露營地,條溪啲水普通,喺乾旱嘅當地已經係難得玩水地方,我哋浸下水就揸車番屋企,媽媽已經煮好晚飯,有傳統嘅豆同飯,煮牛扒,沙律,仲有薑檸檬汁,簡單滿足的一餐吃得很開心.
最後一日無水,呢個地區無乜雨,就算喺一個大湖及大壩附近,都可以制水.其實媽媽平時好環保,洗碗廢水會叫老公攞去淋花,啲廚餘會用嚟做肥料,膠袋會洗過再用,用過嘅檸檬會用嚟洗碗.我用咗啲冷飯炒飯,一家食得開心,跟著成個晏晝無乜嘢做,只係上網,我準備煮苦瓜炒排骨(其實無鑊好難炒嘢,只好用阿婆留低嘅古董大鋼盤,唔係好受熱,炒唔起火氣),M想用埋啲粉做水餃,因為無粘米粉做蘿蔔糕我就炒白蘿蔔算了,再加甜棘排骨.所有人都吃得高興,唯有白蘿蔔剩下,呢度啲人唔係點慣食,我哋就打包之後當午餐.
第五天我哋晨咁早要回Foz do Iguacu, 成家人早起同我哋送行,好感動.
呢個係一個很充實嘅巴西家庭體驗,多謝Juracy一家.我哋會番來探你哋呀.


text:
姓後的好聽的名字有哪些呢?名字是孩子一生中最忠實可靠的朋友,無論春風得意,抑或秋雨梧桐,名字都與孩子相依相守,不離不棄.那姓後的寶寶該如何取名才好聽,下面由姓名網為大傢介紹,姓後的好聽的名字!
姓後的好聽的名字
(1)姓後的好聽的男孩名字
後子耀 後服務 後旭佳 後沙沙 後新昂 後俊林 後孝珍 後幽幽 後一雯 後淳燁 後迎景 後泫雨 後增旋 後城 後恩毅 後敏傑 後威 後超水 後昕裕 後昕凌 後奇寶 後煒嘉 後青山 後昕晨 後玨晴 後一舒 後會珊 後倫滔 後奇 後鐵軍 後飛宇 後卓樂 後春波 後康 後孔佳 後遵君 後來 後耀中 後紅偉 後麗萌 後進一 後嘵林 後恩華 後巖松 後琦璐 後浚傑 後百禾 後曉群 後化 後嘉琦 後斐語 後海 後海根 後長伊 後俐雯 後永志 後光威 後予涵 後光榮 後國寶 後是 後飛洋 後嘯天 後瑜巖 後智華 後軻 後驍 後明星 後馨依 後展 後朝俊 後皓翔 後文增 後海灝 後鑫語 後紈茗 後曉餘 後霽 後鐸晶 後樂霖 後笑 後相軍 後崢淇 後傢惠 後韻嘉 後艷嫻 後欣 後衙 後海海 後秀峰 後凡庭 後小狗 後振心 後敏敏 後聖洋 後軍平 後秀傑 後會祥 後江月 後維依 後明仙
後依帆 後雅 後煒風 後靜靜 後一帆 後暢意 後曉立 後名升 後璽涵 後平嚴 後霍勝 後凱青 後春曉 後侶龍 後承仵 後纓力 後承明 後童童 後南茜 後曄釗 後鳴小 後博 後溪 後蕓 後清雲 後瑞鋒 後梓哲 後天格 後博涵 後容融 後斐 後善妮 後天賦 後煦睿 後頤和 後來瓔 後頎蘭 後成林 後振洲 後凱樂 後莘菲 後海迅 後彩蕊 後利於 後展旭 後鈺華 後翰賢 後可蕓 後孟婕 後吾 後水漾 後勝男 後子磊 後秘 後世軒 後潁珊 後常淳 後凱翔 後玉林 後子豪 後秀華 後謙 後天惠 後子君 後登儒 後嘉謙 後志標 後鈺童 後鍔 後與銅 後鐘尹 後卉樂 後錦彤 後昱米 後庭秀 後瀠 後貴祥 後飛碣 後慧賢 後恒 後薇 後依林 後寅濤 後杭 後向欣 後逸龍 後欣桐 後光 後旭鋒 後水霏 後雯睿 後天寶 後綾菱 後海強 後文明 後鈐 後希敏 後海離 後文超 後海鋒 後東輝 後德武 後伯汶 後詩謠 後宸 後嬌 後心凝 後金勇 後曉星 後傑儀 後沅笛 後弈昕 後覃升 後慧斌 後華福 後詠昭 後子麥 後創興 後茈鐳 後哲瑜 後墨旋 後諾昕 後福攀 後昱川 後知鑫 後東良 後光 後華永 後萬祿 後珈銘 後惠仁 後進 後憬檳 後夢良 後麒旭 後秋如 後顯至 後芳蓮 後三塵 後傢旭 後慶偉 後益順 後邏凡 後景寬 後法濂 後織驛 後光偉 後官辰 後煜葳 後安利 後雲迪 後若淋 後然純 後鬱飛 後光遠 後澈 後偉銘 後奇歡 後鈺歡 後嘉欣 後其泓 後豪寬 後競堯 後博茗 》》還是沒有找到滿意的名字?不妨問問大師.
後箏 後柏一 後樸林 後小嬌 後賢一 後松壯 後渝慶 後灣輝 後俊愷 後春鴻 後泠 後科 後成雲 後浩男 後若蒙 後剛 後舜武 後鳳蓮 後少利 後宇晨 後俊傑 後詩琦 後振峰 後麗彥 後玉慈 後淑欣 後培凌 後漢強 後思佚 後鑄漢 後蘿軍 後小露 後兆成 後繼宏 後明志 後宛 後瑞芯 後高遠 後愛妮 後章棟 後力勛 後新月 後新 後玫萱 後加林 後欣樂 後稚稼 後鍇 後永勝 後龍光 後墨軒 後生 後崢臣 後灃庭 後弘浚 後顯哲 後胡 後楚杲 後嘉盛 後哲涵 後銘陽 後瑞彬 後小鰍 後欣雨 後麗華 後海富 後俊超 後獻芝 後宏巖 後興隊 後若然 後天燁 後育權 後良驥 後思玨 後琰輝 後溢洋 後虎 後暢風 後靖洲 後曦若 後利樺 後思良 後筱顏 後國生 後洪 後淑雲 後楚腦 後念 後羽豪 後思敏 後旭葵 後珍奇 後貝貝 後浩然 後鵬力 後語晗 後田碩 後利森 後筠忻 後明楓 後厚利 後皙迪 後茜囡 後語芯 後麟煌 後順 後嘻嘻 後弋寧 後瑜 後薇 後研傑 後嘉晨 後海 後靜謠 後運飛 後思岑 後俊伉 後銘真 後軍軍 後蔭粹 後小燁 後洲邊 後韻貴 後曉鋒 後章寶 後嘉宜 後之桁 後珧 後子珂 後惠曦 後瞭 後懷祉 後雪瑾 後雨淳[1] [2]
(2)姓後的好聽的女孩名字
姓後的好聽的名字
後蒙娜 後多琳 後靜茹 後蕊秀 後秀穎 後圓悅 後葉穎 後逡英 後怡錦 後旦妍 後善娜 後灩萍 後少瓊 後紅英 後小雪 後伊娟 後雪麗 後倩茜 後秀婷 後維瓊 後悅希 後雪茹 後煒怡 後雯娟 後依玲 後傢文 後燦娟 後卉瑤 後紫婷 後尹琳 後雲霞 後立玲 後文婷 後忠瓊 後秀娜 後曉英 後健萍 後沁芬 後函嫣 後海娟 後鑫悅 後倩郡 後佳媛 後雪婷 後玲娜 後琳琦 後肖萍 後瑩燕 後煒英 後良英 後傢麗 後冬婷 後晨玲 後愛文 後冉 後成燕 後洪梅 後兆琴 後秀艷 後文婧 後宸文 後千瓊 後妍婷 後怡鴻 後弈文 後娟瑩 後怡苒 後建媛 後志文 後夢娜 後曉娟 後舒玲 後霄瑩 後麗琳 後婷庭 後柳娜 後克英 後麗娜 後婉瓊 後業梅 後淺梅 後馨怡 後繁萍 後劍英 後霞霞 後梅 後彩梅 後碧玉 後婧芝 後賽美 後秀秀 後昊琳 後美娟 後永霞 後明霞 後玉霞 後建紅 後夢娟 後群妹 後如紅 後智玲 後平麗 後興艷 後卓冉 後怡璽 後婧翔 後效文 後璋婧 後孟玉 後芳萍 後淑萍 後秀超 後奚婧 後子文 後天玉 後怡東 後力萍 後月英 後芹瑩
後嬡媛 後瑤娟 後羽瑩 後楓婷 後琳莎 後建婷 後增芳 後悅寧 後俊潔 後鑫悅 後婭捷 後梅 後瀟萍 後瑋文 後秀坍 後會媛 後金嬋 後舒莉 後信文 後曉霞 後德文 後嘉倩 後聖媛 後文莉 後靜茹 後美瑩 後媛婧 後珊紅 後小瓊 後燕 後愛英 後抒琴 後喜芬 後方萍 後婧 後范婧 後錦霞 後利娜 後麗英 後浩冉 後俊怡 後雅梅 後妮燕 後天雪 後頌芳 後培琳 後亞潔 後燕文 後靖蓉 後萍 後媛姝 後利娜 後秋萍 後靜瑩 後婢燕 後春麗 後亭瑤 後姿瑤 後智玲 後適怡 後瑤漩 後倩洳 後筱娟 後愛英 後卉莉 後茹茗 後美娟 後京玲 後司玲 後宇婷 後燁梅 後雯美 後亮潔 後怡歡 後怡苒 後樹悅 後佳瑩 後鮑娟 後茹珍 後莉莎 後勇琳 後鳳英 後玲雅 後壹婷 後俊燕 後美芬 後琳熙 後易艷 後喜冉 後中英 後於琳 後淑玲 後紅梅 後媛帆 後彥萍 後晨玲 後韻茹 後倚婷 後秀蓉 後嬋娥 後瑞萍 後雄英 後征娥 後儷麗 後怡竹 後凡潔 後渝萍 後玉霞 後忠萍 後茹倩 後悅素 後瑞瑤 後蕓瓊 後旭瑤 後悅冬 後睿雪 後文雪 後茜文 後怡梅 後燕南 後妍安 後煥英 後生玉 後靜霞 後希文 後萍森 後育文 後泛文 後遠梅 後馥瑛 後玲燕 後愛琴 後寒潔 後儀文 後燕結 後寧芬 後佳玉 後佳婧 後婕娜 後艷芳 》》還是沒有找到滿意的名字?不妨問問大師.
後玲彤 後孜芬 後瑞雪 後燕慧 後瑛玉 後艷紅 後佳怡 後悅彤 後琳暉 後興麗 後瑤琳 後億潔 後俏麗 後思怡 後怡好 後怡錦 後雨瑤 後諾玉 後譽婭 後佩瑤 後添玉 後瑛 後丹妍 後婭妮 後飛雪 後小芳 後二莉 後風琴 後夢婷 後嘉倩 後莉 後麗媛 後悅騏 後雪琴 後二萍 後紹萍 後婷婷 後愛萍 後舒婷 後書嬋 後雯怡 後紅 後瑤璐 後瑩羽 後小芳 後小瓊 後倩玲 後敬茹 後雨倩 後莉芬 後佳瑩 後妹 後巍玲 後瑤悅 後沙莉 後昊文 後華瑩 後美燕 後禮琴 後佳怡 後萍 後金瑤 後婭真 後怡悅 後潔 後祖芳 後芳玉 後怡茜 後鏡悅 後舒玲 後卓怡 後玉梅 後江雪 後亞麗 後冠文 後棚文 後麗艷 後飛玉 後文英 後熙媛 後真潔 後霞 後秀梅 後秋玲 後浩潔 後妍靈 後瑞婷 後睿倩 後夢媛 後玲玉 後永萍 後緒娜 後李潔 後阿蓉 後韻茹 後思文 後琴 後尚芳 後燕戀 後昊穎 後銀泓 後俊寧 後悅曦 後利潔 後茹果 後子燕 後雲穎 後玲萱 後凱婷 後立芬 後倩倩 後亞玲 後霽瑤 後鳳英 後富英 後彥麗 後怡晗 後中英 後怡彤 後建紅 後鈺穎 後嘉怡 後澤琳 後涵娜 後小莉 後娜扉 後映麗 後妍秀 後凡瑤 後芳紅 後玉芳 後琳兮 後莉軒 後莘悅 後玉倩 後玲瓏 後美芳 後子琳 後美娜 後欣妍 後梓瑤
後(Hòu 後)姓源出有三:
1,出自太昊氏,後照的後代姓後.據《姓氏考略》載,上古東邑部族首領太昊的孫子後照的後代.明清兩代之後,河北,開封多出此姓.
2,出自共工氏之後,以官名為氏.據《風俗通義》載,相傳炎帝後代共工氏有子名叫句龍,在黃帝時擔任後土(古代掌管有關山川土地事務及農業生產的官職),死後被封為“灶神”,夏,商,周三代之後,一直為人們祭祀著,其後代就以官名的一字為姓,稱為後氏.《姓纂》雲:“後土之後.”《路史》及《潛夫論》載:“春秋時魯,楚公族有後氏.”
3,出自姬姓,以封邑名為氏.西周時魯孝公的兒子公子鞏的封邑郈,謚號郈惠伯.他的後代以邑名為氏,稱為郈姓;後來省去右邊的邑旁為後氏,稱後姓.(責任編輯:八字免費算命網)[1] [2]


text:
「教書」
過去幾年一直都係大學幫手教書,雖然只係每一個學年教一個同數據分析有關嘅科目,但係唔經唔覺嗰班學生都已經投入社會工作.當然好高興好多都有一個好嘅發展.其實教書就係咁,希望啲學生有一個好嘅出路,而近期都係唔同嘅場合見返自己嘅學生.雖然只係同佢哋相處咗十三個星期,加埋考試都係得四十幾個鐘,但係慶幸佢哋都會記得我!
「學生」
踏入七月真係好忙,因為每個星期都要教書.今個月教書真係變成自己嘅正職,而今日啱啱先幫谷歌嘅一個培育計劃做完數據分析嘅培訓.但係無估到咁都會撞到自己係大學嘅學生.我當然希望無悶親佢哋,因為佢哋已經對咗我成個學期,啱啱先畢業點知又走唔甩,又撞返我.希望佢哋唔好嫌我悶,嫌我講嚟講去都係嗰三篤屁啦!不過真係好開心佢哋都開始人生嘅新一頁!
「開心」
唔知係唔係因為之前係大學上堂嘅原因,今日見返嗰三個學生好似突然大個咗咁!其實好多時我都會係課室以外嘅地方見到佢哋,因為其實我哋嘅行業好細,一定有機會碰到面.又時見到佢哋個感覺真係好似睇住自己嘅小朋友長大,同時又開始覺得自己好老.如果你係我啲學生,見到我嘅時候不妨過嚟同我打咗招呼啦!因為見到你哋真係幾開心㗎!
Also published on Medium.


text:
大家近排係各院校,旺角,銅鑼灣都會見到好多人做訪問,問埋你啲鳩問題再擺你上FACEBOOK.呢啲一次咪好玩,但當什麼垃圾PAGE都開始做既時候,你就知香港玩PAGE啲 人係幾垃圾.100毛做第一次咪好玩,STAAK做第二次都叫尚可接受,第三次其他PAGE做就簡直係狗都唔睇.仲要愈黎愈低質.香港公關可唔可以有創意少少,以下不如由街拍到問問題講下有幾痴線.
係前一排未興問問題果陣,各大PAGE不論係講開著衫既定講剪頭髮既,都紛紛彷效其他PAGE去各大專院校到搵人街拍.一開始都幾好睇,去DI呀 POLY呀,但慢慢開始唔知係咪冇左專業評審,啲人連原宿系同MK都開始唔識分,再去到連肥婆都可以拎黎影係咩玩法?小賤貨唔係咩靚仔,都遇過幾次街拍,但有次係樹仁,有個明明係講剪頭髮既PAGE都係到捉人街拍.小妹明明著件HOODIE加條有窿既牛仔褲,咁都可以影一餐.好啦已經夠低質,但呢樣野就捉到班學生仔既心理,覺得自己好FASHION.到出左段片,明明冇人睇,得自己一個SHARE.佢咪有LIKE有COMMENT囉.但你有LIKE又點?你個PAGE都唔係做緊你要做既野,有意思咩?COME ON 比啲創意OK?
好啦,唔知由幾時開始,係條街到問問題變左每一個PAGE都要做既必需品.OK冇問題既,但又唔係問D關於你個PAGE主題既野.有D直頭拎部電話加個咪就落街問鳩問題,傻的嗎?一直都睇某補習社PAGE好唔順眼,唔知幾時開始佢地會SHARE埋D剩係博LIKE AND SHARE既野.例如最近各PAGE就最興SHARE美國有啲英文名已經十年冇人改,快啲TAG你個絕種老土FD出黎啦.WHAT?你咁樣做同啲 CONTENT FARM係冇分別,比啲冇內容既野洗大家版點解大家唔嬲?講番正題,呢間補習社之後見人地問問題幾多SHARE就開始成日係旺角捉啲中學生問野.但內容係完全冇營養,冇深度,只係拎黎博LIKE 同SHARE既野.例如係咩你童年小食呀,LAST DAY好感動呀,改過咩同學花名呀咁.你係一間補習社既PAGE黎,你係到做緊咩?我睇你個PAGE只係見到一堆呢啲野.
可能你會話,有咩觀眾就有咩PAGE,但如果個個PAGE都做到一模一樣,我睇你個PAGE做咩?抄黎抄去有意思咩?咁多位公關你地就算抄都唔好抄得咁冇誠意,嘗試下更加多既新玩法,諗唔到咪由問題開始著手改變,一係就由受訪者開始變.我地已經受夠每一個SELL唔同樣既PAGE用呢D方法博SHARE了.香港人係咁冇創意架咩?


text:
**緊急!有冇人可以教我點做?我屋企經常被人惡意投訴!**
-
-
我諗有近1個月,每晚12點幾後就會聽到dup野聲嘈醒我,但唔肯定係邊家,所以我一直忍.就剛剛1點幾開始又dup,今晚仲大聲d,好煩訓唔到覺,就o係好煩既時候護衛黎拍我門問我地做乜dup野?我話我地都想知邊家咁大聲嘈醒我,根本我地12點已經熄曬燈訓覺喇.
我屋企唔止一次比人投訴噪音喇,有幾次都係夜晚12點幾1點幾黎拍門問我地,真係覺得好滋擾呀,我屋企人10點幾就上床開始就寢,我就睇電視到12點熄曬屋企燈o係房上網或訓覺喇,真係好嬲,明明我地比人嘈緊反而被人投訴,我諗應該係指明我屋企黎投訴,因我幾次留意到個護衛係第一家黎拍我門,如果唔係人地講邊家佢點會咁快就拍我門?
我有冇渠道可以反映我地先係受害者,晚晚比人地嘈到訓唔到覺,仲反而被投訴惡意玩我地屋企,已經幾次喇,幾次都咁夜黎拍門嚇親我地,好煩好煩........
我剛剛忍唔住落去樓下問d當值護衛,投訴果家係咪指明係我屋企,如果係就唔該留意下係咪次次呢家投訴我屋企,我地好幾次比人惡意投訴,我地反而比你地d護衛拍門嘈醒,夜晚點幾2點呀大佬,搞到我呢排番工唔夠精神!
-
八卦佬
你住單一既大廈, 定係大型屋村?
-
呵
我又投訴
-
jacky
你有冇話比護衛聽你都比呢嘈音嘈到呀???
話比佢聽可能係樓上..叫佢去睇下...
-
看更
可以投訴到業主立案法團,叫佢地找管理處d人出張通告警告下有d咁既事.再唔係,就叫佢報警,找個真兇出黎!
-
清者自清
一聽見嘈就唔好等, 第一時間去投訴, 仲要護衛即刻來你家親耳聽, 親眼見你們什麼都冇做, 聲音是從別處傅來, 你去投訴多幾次, 管理處人人都會知你是清白的, 那些所謂"惡意投訴"都唔會搞到你啦!
-
唔該曬各位意見!
我係住公屋的
我咪話尋晚有落去既,我專登打電話去24小時控制室問,"係咪有人投訴xxx室呀?"佢答我"係呀",即係話有人指到明係我地呢家嘈,擺明玩野!
以前試過12點幾1點幾明明都冇噪音好靜,又黎拍門話有人投訴我地dup野喎;又試過夜晚7點幾我婆婆o係度煮飯,有用菜刀切野聲,咁又比人投訴問我地係咪裝修dup dup聲,7點幾上過黎婆婆話冇只係切野煮飯,好快8點幾又拍門話果家又投訴我地繼續好嘈,7點幾就咁,我地唔駛煮飯啦,勁玩我地!
-
如果係我
我會以牙還牙,不停咁投訴佢地製造噪音,同佢鬧玩o羅. 不過你要先搵出佢地係邊個先!
-
就係估唔到邊家咁無聊先慘~
不過今晚見到個管理員,問佢查到邊度嘈未,佢話查到,仲要唔係同我同一條巷兼唔係同一層樓,好似話高幾層樓添.
-
頭先同媽咪講呢件噪音事件,我先知原來剛剛既星期一佢先有去管業處投訴,講番我地屋企三番四次比人玩,幾次半夜拍門騷擾我地投訴我地,但事實唔係我地,叫佢地查清楚先好拍門.點知過幾日又拍我地門,我媽咪遲d會再去管業處投訴呢件事,如果佢地仲當我地耳邊風我地會記低佢個名同總公司投訴,我同媽咪都話,再有下次就報警,我地無做過怕乜,至怕果家人唔敢報警.


text:
「撤退」
好多人都討論緊個運動去到嚟一刻下一步應該點.點撤退亦都係一個好好嘅問題!我一直覺得政府好叻,用拖字訣去一拖再拖,等香港人自己人打自己人,令大家內訌,又不斷用唔同手段令大家不歡而散!先不論有無人係度搞事,但係當目標同處理手法唔一致嘅時候,唔駛政府嚟清理都已經變成一盤散沙咁,自然解散.嚟一刻就係咁嘅程況.所以就算要被逼撤退,大家要記得當初點解會出嚟.
「留守」
當然去到差唔多兩個月,大家嘅熱情同付出慢慢減少.留守嘅人一定要認清目標,唔好俾人誤導視線,學佢哋啲官話齋,撤同留中間仲有好大嘅空間去討論.何非急於一時三刻呢?況且唔同地方唔同人都有唔同聲音.大家成日話個政府唔討論,唔對話,咁我哋係唔係應該討論多啲傾多啲去解決.盡量唔好小事化大,因為嚟個正正係政府想見到.
「轉型」
現在係運動嘅轉型期,同一間公司無分別,所以一定會係逆水而流嘅局面.但係只要迎難而上就會成功.其實好多我係運動識嘅朋友都一直諗下一步係點,應該做啲乜嘢先可以延續落去.我哋唔係一時三刻嘅衝動,所以要用不同嘅模式去伸延到其他地方.不論用文字,藝術,音樂,等等嘅方式都係想多啲人明白個運動唔係破壞個社會而係破舊立新先會有改變.


text:
囡囡個肚谷住谷住......
-
hoya002
呢兩日囡囡都話個肚脹脹地谷住谷住咁,其實係咩事呢??胃氣多?定係消化不良呢??
-
panadoll
兩樣都有可能架,試下飲暖水睇下有冇幫助
-
queenbeauty
兩個都有可能,可能食野食得太急搞到成肚風,下次食野唔好講野,仲有慢慢食都會好d
-
cheungtom
似係消化不良..呢一兩日真係唔好俾咁多野佢食啦
-
maggierize
試下幫佢順時針按下個肚呀,應該會舒服左架,我個仔次次有頂住頂住我幫佢按幾分鐘就無事
-
sallyandbrown
佢飲奶粉定人奶ah? 可能係消化得唔好, 或者係咪谷便便?俾d 益生菌佢試下有冇幫助
-
girlsclub
益生菌都有用,我見出面都有D沖劑可以俾小朋友試
-
keith_ho
呢幾個方法我都有試過,但唔係次次得,所以屋企有盒little remedies兒童益生菌電解質沖劑看門口,
之前試過消化不良,食左兩日左右就好返晒,無再頂住頂住
-
kakalei
咁樣BB會好唔舒服嘅,朋友個BB試過隻"活得易"益生菌,佢話BB食咗個肚舒服左好多,又每日都Keep住有Poo Poo, 抵抗力仲好咗添呀.
-
chuchuhk
阿女消化不良果陣都試過沖little remedies果隻俾阿女,飲完過左一陣之後佢就精神返
-
beautysa
揀有膳食纖維既奶粉比bb會幫助消化同腸臟蠕動,會無咁谷住谷住架
-
nanarabbit
我都有買過活得易益生菌俾囡囡食,幾好ga,囡囡食完都無腸胃問題,你可以試下.
-
cytm2121
有可能係便便唔好先會咁,我個仔早排都係咁,後尾我個做護士的E仔拎左康X庫隻兒童蔬菜寶俾阿仔食,食左幾日左右就去到,冇再谷住谷住
-
justhoho
係唔係成日冇便便? 我個仔之前又係咁, 唔柯便便就冇乜胃口食野.之後我買左隻腸道supplement (from 康x庫)比佢食, 去多左廁所之後就冇再谷住了.


text:
今日起身又來一大篤香蕉便, 雖然唔係乾身便, 但再無血了, 比昨日好
相信食晒全個療程, 我應該會完全康復o架
呢個位係我專用擺 pose 位
細媽 : 次次都自己跳上去, 要我地影相來呃野食, 搵笨就真
媽咪, 草草好拮腳, 我唔想坐低影相呀
大媽 : 你三腳仔企, 唔係擺 pose 咩
我每次都好鍾意行呢條天橋, 因為可以自由行
到呢刻, 無落過雨, 相信其他朋友仔, 今日一定有個開心假期
我地無行好遠, 就折回九龍城, 到Yammie姐姐的新店舖踩場, 今日佢帶左 Jacob 同 Janet 回舖頭.
嘩, 想唔到 Jacob 瑟仔細細, 得8個多月, 嚇了大細媽一跳, 佢身同腳都長過我, 但頭同耳比我細, 輕我小小咋
Jacob仔, 你定下得唔得呢
婆婆見到 Jacob都好鍾意.....
Jacob 同 Janet都係大細媽至愛的傻豬樣
睇 Janet 幾跳扎扎
兩個走來走去, 終於攰了, 肯定下來一陣........
古惑樣, 引屎人
大細媽都想帶 Jacob回家, 因為太似我咁喎
騷擾左姐姐好耐, 我地唔再阻佢開工, 順便在龍城買今日晚餐
順道買幾份 Tony Wong's 雜莓拿破侖餅回家做甜點...
傻下, 傻下又一日.....
媽咪話如果聽日天氣OK, 帶我行個短程山山呀, Yeah


text:
有冇sis俾小朋友學過jolly phonics?
-
jkchu
係街到見到有地方教jolly phonics,其實好唔好架?有冇sis俾小朋友學過?
-
chuchuhk
學phonics好呀,打好英文個基礎,讀到上去會輕鬆好多
-
popoc73
都唔錯呀,阿女上完堂都開心既,次次接佢放學都見佢笑住出黎,好想再有下一堂
-
girlsclub
都係睇小朋友有冇興趣,俾佢學多樣野無壞既
-
queenbeauty
phonic係幾好架,默書會有明顯進步,其他既成績都會有改善
-
katarina
通常係邊到搵老師架??
-
我帶呀囡去jolly kingdom到上,入面有net 老師教jolly phonics,學phonics之外,
囡囡仲可以順便學埋外國口音,我諗樓主見到既應該係呢間
-
karenc1257
我想問上堂會唔會好貴架?
-
呢間又唔會呀,都係一千蚊左右上到四堂,夾埋四個小朋友報名仲有85折添
-
keith_ho
phonics學左一定有用,但要搵到個好老師教先得
-
tracy_leung
幾多歲幾小朋友先學得架??
-
讀K1已經可以開始讀phonics架啦,k1果陣我已經帶左呀囡去上


text:
2011年3月12日星期六
入冊
膏太(或肥膏)
呢件肥膏成日帶埋個幾歲豆釘去示威(或搞事),我就覺得已經有虐兒成份嘞.嗰兵荒馬亂嘅環境,正常嘅八歲細路有乜可能會唔驚?而且個婆娘淨係顧住自己玩,竟然揼低個仔唔理.仲有,個仔中咗椒又唔肯第一時間幫佢治理,係都要等埋記者嚟影相.咁嘅行為,毫無疑問係疏忽照顧兒童啦,點解警察仲唔做架!
癲狗+長毛+大舊
呢三條友最鍾意掟,擾亂議事廳秩序,真係勁乞人憎.不過佢地又算好眼界,鑊鑊都爭少少掟唔中.鬼唔望鑊班友發雞盲,掟中高官,仲要係爆肛見紅嗰隻,到時就可以告佢地嚴重傷害他人身體啦.等班友試吓入冊通櫃桶嘅滋味,咁就真係大快人心嘞.獄警最緊要加多兩錢肉緊,通大力呀!
哨牙蔥
雖然條友單爭鏟官司同公眾利益冇乜關係,不過我最憎嘅就係佢.講起嚟有唔係好理性,憎佢嘅幾個原因都唔構成刑事罪行,不過就真係好想條友坐監.等我又數吓佢嘅三宗罪先.
貪心!條友刮咗小鹹鹹廿億都唔知足,仲想吞埋人地成副身家,真係大貪到離晒譜.如果安安份份,廿億都唔知夠佢食幾多世啦.話時話,廿億究竟有幾多個零我都唔係太清楚喎,不過我就知冥通銀行嘅銀紙都有好多個零,而且仲啱晒貪心鬼添.
無恥!其實貪心又唔係罪,不過條友就死都唔肯認爭鏟係為咗錢,仲要講到同小鹹鹹有真感情.而家當官白痴嘅咩,抵佢俾人狠批唔誠實.咁都算嘞,條友竟然核突到將小鹹鹹條姨媽底褲擺上檯,後來仲連老公豬錄影帶都出埋.人之中佢都算極品喇,講到無恥,直頭連嗰班民鼠政棍都唔係佢嗰皮.
妒忌!呢個至係我咁憎條友嘅主因.老實講,我真係好妒忌佢.條友要樣冇樣,要身材冇身材,要學識冇學識,佢究竟憑乜能耐可以收小鹹鹹廿億肉金?呢隻醜老鴨根本就一無是處,直頭映衰晒香港嘅鴨界.如果佢都值廿億,咁我咪起碼值一百億?點解結識到小鹹鹹嘅唔係我,而要係呢隻醜老鴨,我憎死佢呀!
不過咁,我而家條氣順番好多喇.早排睇壹仔,話佢已經窮途末路,而家只係苟延殘喘.條友揮霍無度,嗰廿億肉金已經所餘無幾.而且單官司對佢好不利,睇怕條友都要洗定個忽忽等入冊喇!
8 則留言:
kakaka. Arma 你好鬼抵死呀!膏太同嗰三隻癲喪狂都唔駛點講喇,前者冇 heart, 後者喪 heart, 都係人中之賤.回覆刪除
至於哨牙蔥,佢值廿億,你起碼值二千億喇!嗰條神棍根本唔入流.
仲有,我越睇你越面熟,你係咪識 81 年畢業聯合地理嘅 YCM ,係嘅話我地分分鐘見過噃!
我原本要求自己盡量唔再係網誌或留言度「哈哈哈...」,留番些少淑女形象,但呢篇真係太好笑喇!我忍唔住要︰回覆刪除
哈哈...哈哈哈...寫阿聰聰真係笑死人,佢值廿億,令全部男人如夢初醒!仲想寫多幾句回應嘅,但要趕住出去喇!
哈哈...埋呢次咯:P
哈哈!小鹹鹹,個名係貼切過小甜甜.至於大鹹鹹,真係貪勝不知輸.回覆刪除
laulong,回覆刪除
哈哈,我有時都覺得自己好抵死吓架!至於個地理佬,我同佢好熟架.咦,你好似話以前做過廣告喎,會唔會我地係舊同事呢?
Coffee,
其實喺現實生活中已經要時時保持形象,真係好攰吓架,喺網上就算放鬆都冇所謂啦!
佛爺:
人死為大,小鹹鹹就唔批評咁多嘞.至於個大鹹鹹,貪又去到極點,賤又去到極點,如果唔使入冊就真係天冇眼喇!
Arma:回覆刪除
我記得地理佬有次帶咗個同學黎一齊參加某活動(但已忘記是乜活動),嗰個該是你了.
至於廣告,89至90 我喺 O&M Direct 做過,你會係 Account Servicing 那邊?諗諗下啲印象又好似番緊黎噃!
laulong,回覆刪除
記得嗰時地理佬話佢有個老死都係喺OM做,原來就係你!我地喺公司肯定見過,不過個樣就真係唔記得喇.我係做IT嘅,通常都唔會親自服侍users,所以應該唔會見過好多次.至於某活動,真係一印象都冇嘞.
呵呵,大家相認咯!回覆刪除
laulong,回覆刪除
呵呵,網上遇故知,一大快事也!


text:
女人胸前一對燈,不但對男人來說係好重要的東西,對女人都同樣咁重要,好似京X盛世夜總會嘅小敏,就為咗加強自己的人緣,決心做好多健胸運動,又塗美乳霜,結果包米真係靚咗,而人緣又真係旺晒,所以話女人擁有一對美乳係幾咁重要呢!
小敏同小木講,佢以前嘅男朋友好奇怪,唔鍾意女人大波,反而鍾意啲細細哋,吸手就最好,所以佢一向都無特別注意自己的胸部,但係除咗男友之外,就無男人欣賞佢,而且人緣都麻麻地,於是有啲姊妹就點醒佢,話十個男人九個鍾意大波,剩低嗰個就係佢男友,所以淨係得一個男人囉!佢痛定思痛之後,決定同男友分手,然後跟足姊妹的方法進行健胸行動.
「分手之後,我開始做好多健胸運動,又每日早晚都塗上美乳霜,姊妹話花錢做手術整大佢雖然好容易,但係男人唔鍾意假波,最好就用呢啲天然方法,於是我咪跟到足,似乎又有啲效,對波又大又挺,直情引死人,人緣當然係旺晒,日日都有男人追.」
小敏話自己一向人緣運麻麻,搞到性格都有啲孤僻,但係自從健胸之後,成個人好似唔同晒,因為吸引力大增,吸引咗好多異性緣,就算係姊妹都忽然間多咗,所以性格都改善咗好多.佢話估唔到將胸部升Cup,竟然有咁多意外收穫,連性格都升埋級,好多朋友都讚佢開朗咗又靚咗,梗係愈來愈多人鍾意喇!
「我雖然因為個胸同之前嘅男友分咗手,但係我覺得一啲都唔可惜,因為佢份人好孤僻,搞到我無晒朋友,依家反而好好多,人緣旺晒不特止,男人仲排隊追我,女人最緊要係多人讚賞,所以我依家覺得比以前開心好多,男朋友可以慢慢揀,唔使心急,因為佢哋好似螞蟻摟蜜糖咁樣,日日纏住我,但係我又覺得飄飄然,更加證明我魅力非凡.」
三圍:34B,25,34
身高:5呎5吋
年齡:23
撰文:荒木
攝影:章


text:
第一次到網走,重點係去能取湖同
今晚住嘅船長の家.
計劃行程時定咗兩個方案,
如果天氣好就Plan A,即係遲些去能取湖,
到黃昏時去能取岬睇日落.
天氣唔好就Plan B,去咗能取湖先,
再去室內嘅オホーツク流冰館.
今日個天都待我不薄,當然係行Plan A啦.
(mapcode 305 584 757; tel 0152-43-5951)
展望台無料,流氷体験室入館料金540yen
明年8月會有新天都山展望台,
咁舊果間會唔會拆掉呢?
入到去第一時間上頂層展望台
360度景觀,一望無際
前面係網走市,
對出個海係オホーツク海,即係鄂霍次克海.
另一邊望到兩個湖,
前面係網走湖,後面係能取湖.
除咗湖仲有山,
個牌寫咗三個岳,左邊斜里岳,
中間摩周岳,右邊藻琴山,
不過太多雲睇唔清楚.
欣賞完風景就落返樓下,係二樓見到呢個展示館,
入去睇下先,睇睇下有個職員行埋嚟問我地有冇飛.
我仲以為係入流氷体験室才要買飛,
於是立即去售票處買飛.
入流氷体験室時職員會每人派一條毛巾,
拎住條毛巾係咁轉,轉咗一陣條毛巾已經硬晒.
入面都幾凍,我地著咗件薄羽絨都頂唔到幾耐,
玩咗一陣就出返去.
体験室出口係另一個展示館
睇介紹寫住唔知乜乜不思議.
喺玻璃缸入面有條唔知是否魚嘅生物.
另一個玻璃缸都有兩條
流氷の天使
最後去咗一間播放室,睇咗套片叫オホーツク物語.
套片係講大自然之惠同埋網走之四季,
不過我就對網走冬季最有興趣,因為有破冰船睇.
喺流冰館玩咗一個鐘左右,跟住就去網走駅搵地方食午餐.
停咗架車喺駅前,網走東橫Inn喺正駅前,
如果唔係住船長の家就會住呢間東橫Inn.
個車站冇人,可能未有火車到站啦
呢個位睇blog經常都睇到,今次輪到我影喇
參觀完網走駅去咗附近嘅すき家食午餐,
食飽已經兩點幾要起程去下一站─能取湖.


text:
2011年港姐終於曲終人散,所有獎項都塵埃落定.似乎今年係近幾年首次冇乜網友狂炳既一年,選完後幾乎係"零"鬧,評判終於順應民意,揀咗個眾望所歸既2011年度香港小姐.
賽果
(左起)亞軍: 14號朱希敏
冠軍兼最受歡迎獎: 5號朱晨麗
季軍兼最上鏡小姐: 3號許亦妮
國際親善小姐: 6號梁麗翹
各佳麗之表現容後再講,想先講講成個製作.基本上今年縮皮地唔用紅館,先係呃人地話會去九展舉行,搞下搞下索性返電視城搞,所以舞台設計都唔可以expect好grand.雖然睇得出成個show在視覺效果上幾有心機,不過始終硬件所限,所以感覺仍然好似綜藝show咁,無甚驚喜.
成個rundown頭半截感覺好趕,好多佳麗Last Shot都未擺好,個鏡頭已經影咗去下一位佳麗度(泳衣環節尤其更甚).但到後期做母女相擁加佳麗抱頭痛哭環節又嫌拖到好長,淚水都算,講黎講去都係"好多謝你","佢照顧我好多,好似大姐姐咁","我為你驕傲呀"咁,雖則我明,但重覆咁多次真係UN感動都麻木啦.其實俾我製作我會刪除母女嗰part,咁眾佳麗講下少少感受咪算,送禮呢樣2000年做過啦.不過我幾鍾意播眾佳麗由抽號開始嗰段片,張大合照當時仲有12號王冠架喎,唔知啲佳麗而家睇返兩個月前呢張相有咩感覺呢?
除咗前趕後DUM既問題,今年既所謂新賽制又係奇怪,做兩part就選評判 top 5 favourite,之後先黎個真top 5,跟住復活戰又揀多3個入,咁其實呢3個都係搵黎擺架咋喎,點樣可以在亳無環節底下爭分入3甲呢? 到最後,啲司儀一時又話top 8,一時又話top 5,點知原來係插入一個宣布top 4環節先,啲佳麗都未企定就即刻宣布季軍,呢個動作真係非常多餘,在top 8直接宣布三甲咪仲刺激! 最大敗筆係宣布冠軍,拖個贏既阿媽出去,其實此舉仲衰過06年打開獎狀,緊張程度大減! 從來都係靠司儀宣布先可以睇到佳麗奪魁既激動一刻,唔知邊個TVB監製諗埋呢啲野出黎架呢下?
服裝方面出場套衫顏色鮮艷幾搶,不過Karen Chan最鍾意花,係佢個字典裡面死要加啲花上去先夠靚! 第一套泳衣幾好,在沙灘椅上擺pose影top shot雖然05/06都用過,不過好野唔怕用,效果都幾好.中古服飾我一睇,下乜呢啲係中古? 以為係star trek裡面敵方既妖怪添! 女強人服裝冇乜發揮,點整都係咁.但第二part泳裝無啦啦點解要戴頸鏈呢? 成條鏈攝咗落去心口,真係.....! 髮型方面就做得幾好,起碼冇古靈精怪野出現,放頭髮落黎個個女仔都省鏡咗後生咗! 到最後旗袍紮起都冇咩事,算係幾好!
不得不提既係司儀,其實我仍然係喜歡80年代那種莊諧並重既主持方式,但既然成個勢都係要窒下啲佳麗,咁起碼要好似曾志偉同森美咁,識收識放,窒佳麗都要窒得有紋有路,亦都要窒得過癮,到尾又會幫個佳麗兜.但陳百祥做咗咁多年仍然係一樣咁衰,成個款係hea住做,冇一次講佳麗個名講得清清楚楚,急才又久奉,俾佳麗問返轉頭又口啞啞,成日執人口水尾係咁講,更加唔識得幫下口及收口,次次搞到同佳麗相對無言作ending.好似有一幕15號講自己唔識得分唔該同多謝,解釋一輪完後森美即刻問佢呢一刻應該係講乜,15號即刻答: 多謝! 賺得全場鼓勵掌聲.我相信呢啲場面阿叻永遠都做唔到出黎!
嘉賓方面,咦原來全晚係零嘉賓喎! 以前既港姐年年都有大型歌舞環節,美其名為俾時間評判計好啲分,實質係吸引廣大電視觀眾收睇港姐而設.而每年呢個環節都係主打selling points,被選中表演既都係當紅明星或TVB力捧既新星.到90年代幾乎每個環節都有嘉賓,帶領眾佳麗載歌載舞.可惜近年既所謂嘉賓號召力欠奉,但都叫做有,好似舊年都有一班慧妍港姐撐下場! 但今年呢?? 估唔到TVB連呢樣都慳埋,出年港姐40週年喇,希望唔好搞成咁!
彭慧中成今年唯一"嘉賓",出現約5秒
首part泳衣環節擺出野性一面
第二part泳衣成條鏈攝哂落條罅,陰功
開場環節以花為題,視覺效果唔錯
中古服式唔三唔四,擁model身型既
朱希敏都搞佢唔掂
女強人服飾冇乜得發揮
落淚場面稍嫌太多
好係時候講下今屆各佳麗既表現:
冠軍兼最受歡迎獎
5號 朱晨麗
港姐史上首位奪冠既5號佳麗Rebecca由頭帶到尾,不過始終唔係我最喜歡的一位,當然佢得冠軍亦有道理.Performance-wise其實唔算特別標青,開頭太緊張所以非常拘謹,催淚環節亦堅持唔喊,停留"索下索下"狀態.及後較為自然,catwalk亦好,不愧跳開舞.五官端正加有清雅氣質得到唔少觀眾芳心,更成為近年冇點俾人踩既出爐冠軍,實為港姐省靚個招牌.好多人都話佢似陳法拉,但點解我完全唔覺呢?
亞軍
14號 朱希敏
14號呢晚既表現非常突出,一洗參選期間被傳媒完全ignore既慘況.其實佢硬件幾好,夠高度加上有壓場感,惜嘟咀樣似選超模多過選港姐.不過真情剖白特輯加現場有好幾位佳麗揀佢為送禮對象,似乎佢真人並唔係想像中咁串,屬外冷內熱佳麗.通常亞軍都是但有機會去世姐或國姐,希望朱希敏憑身高可以為港人爭光啦.
季軍兼最上鏡小姐
3號 許亦妮
可算係近10年樣貌最標緻的一位港姐,更係近幾年名副其實既"最上鏡小姐",講真論美貌係拍得住李嘉欣郭羨妮嗰啲,惜身高身型加負面新聞拉咗佢落馬只得季軍,以今時今日TVB既奇特選美標準算係執身彩.整晚表現相當唔錯,雙眼有神采,笑容甜美.假以時日應該好快上到位.
國際親善小姐兼五強
6號 梁麗翹
五官非常出事,大細眼歪咀兼怪下巴,好彩夾埋一齊唔算好難睇.答問題一流,就算唔記得台詞,都可以好漂亮咁兜返打圓場,反而搞到阿叻一時間唔識接落去老貓燒鬚! 成個勢都係要拎國親嗰隻,如果眼耳口鼻執返好少少應該可以做下東張西望主持.
四強
9號 麥美恩
9號麥美恩在賽前亳無期望下入到4強真係超額完成! 司儀在宣布入圍名單時不斷有9號真係嚇壞成屋bloggers' choice評判架! 不過好老實講佢個樣係好過平時好多,而且談吐大方,如果6號臨場病咗分分鐘拎走國際親善架!
八強
1號 甄敏婷
全場俾到大家最大驚喜既佳麗,個樣好咗不特止,亦唔係想像中咁卡通聲.而且對答流暢真情流露,令大家有好感.加上骨肉相稱,我差啲想將blogger's choice既"最佳泳衣演譯獎"俾佢.不過係又喊唔係又喊呢家野真係有啲趕客.
八強
4號 林慧倩
全晚都係成個容祖兒咁行黎行去,講真樣同身材都係麻麻,惟一對答可以令佢入八強架咋.
八強
7號 胡中慧
全晚最令人失望佳麗.硬件非常好既7號一開場已經係訓唔醒look出場,冇神采真係點可以贏呀.一開聲把卡通聲嚇親人不特止,講說話亦詞不達意,俾司儀問多兩句又口窒窒,講真佢阿媽同司儀對答嗰幾句仲得體過佢.
2號 關曉琳
好多人話佢似藍潔瑛,但一定唔係"靚絕五台山".2號一出場都好似冇乜自信心咁,對答環節更加凸顯呢個問題,估唔到連佢惟一強項都徹底摧毀,入圍無望.
8號 蘇文
第一位被宣布為評判初步5強之一時,真係成屋人尖叫一下,以為今年啲評判都係鍾情另類之選! 蘇文整晚表現都係唔會令人有驚喜嗰隻,低調到差啲數漏佢.
10號 李天縱
睇佢出場好似睇緊亞姐咁,但佢啲廣東話係仲差啲添.基本上要以國語問問題,以廣東話回答亦答唔到幾多句.不過整體表現冇想像中咁搏命,交換禮物環節更收到兩份咁多,應該份人唔算好aggressive.
11號 劉思希
全晚最唔知衰乜既佳麗,當然個南亞裔妝係累咗佢,但整體係咪咁差先? 佢身高身形不俗,而且談吐自然得體更勝4號,如果4號都入得8強,咁即係評判覺得11號個樣差佢好多所以唔入??
13號 蔡慧欣
其實唔多知佢響度做乜,整晚個樣不情不願咁選,咀扁扁就黎想喊咁樣,真係鬼選你咩.難為啲傳媒仲話佢係大熱倒灶.得5'3"個樣又唔係特別標緻講野一舊舊表現一團糟真係唔知熱響邊.
15號 梁蔚翎
其實有佢響度好過13,起碼俾到我地笑下,競選時間更加係FB裡面大熱topic添! 樣就無謂再講,不過佢全晚最靚個shot應該係做女強人環節後面張大頭相喎! 講真佢講野都係怪,不過睇得出係有俾心機改善,起碼好過7同13,最後佢一句"多謝"更獲得全場鼓勵掌聲,成為是晚Highlight 之一!
喂喂.... 仲有啲花絮架.....
最上鏡小姐評判趙式芝無啦啦話啲佳麗僭建,
問非所答.如果你覺得港姐係呢個場合可以咁樣踩既,
咁不如索性唔好應承做評判啦.
慶幸今屆評判陳豪及周慧敏均講明以靚行先,
最終選出一個順應民意既香港小姐.如果
年年都係佢地做評判就好喇!
呢兩件蛋散出年可唔可以
"冇得留低"??
莊思明變"有心事唐老鴨",其實除咗15號,
全場最醜會唔會係佢?
今年總結到此為止,不過其實今年港姐未完架,大家密切留意稍後公布既blogger's choice,睇下你同我地普羅大眾既心水一唔一致?


text:
港人港地可以講係香港最具厭惡度嘅網上傳媒,如果唔想係要知彼知已,真係標題都唔想睇,特別內文用字係十分之令人想爆粗.而 董建華 近日日日喺度派膠,溜到一打電郵已經想爆粗,要立即寫篇文問候 董建華 全家·
董建華 係賣屎忽求榮嘅正撚樣
好似港人港地今日「頭條」標題,話乜嘢 董建華 講香港人要放棄拉布負能量,趕搭中國順風車,林鄭月娥十分之能幹.本來呢啲典型黨八股,由土共去講出嚟,已經只會招來一大堆粗口,如今 董建華 話乜要放棄負能量,仲要指明拉布,我已經講出三個問題:
- 仆你個街,依家UGL事件個委員會上,成班土共唔係拉布呀,拉到天荒地老我都好X時鬧,我自己過東京查條仆街好過.我就真正用一股正能量去對付你 董建華 呢啲正撚樣.
- 點解我話 董建華 係正撚樣,佢講乜嘢要坐中國順風車,係因為佢自己要坐中國順風車,找佢家族生意條數,然後就攞香港人嘅前途嚟幫佢找數,呢啲自私自利,賣港求榮之徒,唔係正撚樣又係乜嘢?唔通要講盡啲,正人渣?
- 話林鄭月娥十分之能幹,簡直係語帶雙關,係唔係講香港人十分之能被幹?如果識少少華語,就更加覺得呢班友簡直係黐線.我諗,我可以將成呢講人講地嘅標題,變晒做啲膠嘢,然後十倍奉還俾啲土共.
其實 董建華 同佢啲黨羽再點洗香港人腦都無用,除咗果啲老一輩人,攞到少少著數就自我催眠之外,其實大部分香港人,都睇到 董建華 同埋佢啲黨羽嘅真實面貌,就係一班出賣香港人搵自己著數嘅人,老一輩入咗教就無得講,但年青一輩無入教,越聽佢地講中國順風車,就越感到憤怒.其實所謂中國順風車,只不過係中國邁向支爆嘅快速列車,支爆唔係會唔會爆嘅問題,而係幾時會爆嘅問題,有少少金融同經濟常識都知.中國並唔具備美國果種經濟實力,政府可以幾乎無限量咁樣印銀紙或發債維持.一旦中國經濟出乜問題,就成班香港人攞晒去陪葬,然後 董建華 條友同佢啲子孫喺美國風流快活?做人可以不負責任到呢個程度, 董建華 講香港第二,都無人敢認香港第一.所以呢條正撚樣,大家祝佢早日暴斃其實已經對佢好好.


text:
好耐之前都有寫BLOG寫遊記既習慣, 因為十分鐘熱度加上太懶已經放棄左好耐.但今次去完巴黎之後好想重新再寫喎, 可能因為今次自己一個人既時間多, 我有時間自己諗野都寫野.如其收收埋埋, 不如同人分享, 順便滿足下自己想
值此成名晒命既虛榮心LOL (路人: 發你個春秋大夢啦!!!!)
巴黎其實並冇其他人講得咁恐怖治安咁差, 喺巴黎十日我都見到有差人巡街 (helpful與否我就唔知喇好彩地我唔使搵佢地).旅遊區如鐵塔, 聖心堂, 聖母院,香榭麗榭大道等係真係會有啲人扮晒小丑咁比你影相或搵你做問卷或者賣其他野但只要你唔望佢同唔睬佢其實都唔會搞你.因為自己曾經喺香港都比人偷野所以好Alert全程都袋放前所以都相安無事.至於地鐵站乾淨程度, 我覺得還好啦同倫敦既tube都差不多啫, 起碼我見唔到有老鼠LOL 可能我冇乜期望所以我都冇乜失望卦哈哈.總之其實自己小心啲就唔會有咩大問題, 最多都係蕩失路架啫哈哈哈.
今次去巴黎其實都唔知係巴黎黑仔定我黑仔, 不過我冇事喎所以都應該係巴黎黑仔卦LOL 黑仔事件如下:
- 天氣不似預期~ 天陰落雨仲要落埋拳頭咁大既冰雹落左兩三日! 好彩都係夜晚先落我已經返左屋企
- 羅浮宮出面條橋因為太多鎖太重冧左….(我冇掛鎖呀唔關我事)
- 最後一日要返香港遇著鐵路罷工去機場既RER B全線停駛
喺正式開始詳細寫篇章前黎一個小總結先, 巴黎其實真係幾易行, 每個站既距離好近所以可以唔覺意就一行行左幾個站.Metro其實好方便好易明, 就算喺路面行到唔知方向, 是但搵到一個地鐵站就一定返到你想去既地方 (因為我次次都係咁搵路) .巴黎食野係貴, 但亦都有合理價錢既選擇 (當然都係比香港貴但唔可以比較既).巴黎既建築真係好靚絕對係值得黎睇下.巴黎既人真係幾COOL不過其實三九唔識七人地唔同你笑都好正常.巴黎係咪好浪漫我又唔係好覺喎不過我一路都覺得好唔真實就算我見到鐵塔我都唔相信自己已到巴黎.你問我會唔會再去會呀因為我今次真係hea遊仲有好多地方未發掘呀, 而且有啲野食令我好想再返去食! (係喎其實我想念一個地方都係離唔開食野)
寫住咁多先唔好期望我會寫晒行程喎因為我其實我自己都冇行程.我只係寫啲特別既野架咋哈哈! 下次會先講下我喺airbnb租既studio先!


text:
香港近年滲入左大量中國用語,好似小三,富二代,躺著也中槍依一類.多得一班傳媒日用夜用,搞到好多香港人自己用左蝗化詞都唔知,好彩唔少網民都會指出咁嘅用詞有問題,識得叫大家用返二世祖同二奶,躺著也中槍?唔識用「燒埋我果疊」咩?但唔知點解優化一詞就好成功咁入侵落大家嘅生活文化入面.機電署之前有關升降機個廣告有用過優化,政府好多新聞稿又有用優化,新聞報導當然少不免,連銀行都搞個優化基金.優化點解好多人都明,但就算明都好,優化都係中國用語,所以只應該會出現「优化」依個樣,繁體的話係用改善,升級,提升.港人用港語,係咪咁難?
你可以話係文化甚至係對自己地方認同嘅問題,好多中國用語雖然聽得明,但筆者硬係覺得有啲格格不入.你用返土豪去串中國嘅暴發戶我可以接受,你用炫富去形容上面班敗家仔女我都唔覺有咩問題,但點解香港嘅升降機要「優化」?以我嘅認知,壞左就用維修,提升效能叫升級,加強返佢不足嘅部份就係改善.依樣就係香港用語嘅好處,好似英文嘅Good,Better,Best一樣,我一睇就知去到咩程度,用維修升級改善我一睇就知部升降機搞乜,但優化呢?你搞個抽風系統又係優化,你換條鋼索又係優化,你換左個內籠都係叫優化.有更好嘅本土字你唔用,偏偏要去用返中國果種倒退式嘅用字,就同中共用簡體字全面代替繁體字一樣咁無知,歷代書法家詩人見到而家嘅簡體字肯定會激到彈起,中國咁自豪嘅唐詩三百首,有邊首唔係用繁體寫成?
香港係一個先進嘅社會,偏偏係有能力之下唔係揀好啲既野用,反而退而求其次咁用Cheap野.地鐵有日本外國貨唔用要用中國車箱,結果買返黎仲要再洗一大筆錢去執返啲甩漏,的士又要買會自焚嘅中國牌子(唔好意思,大陸野唔記名),連機場接載乘客嘅巴士都要買國產野,最後咪又係失禮死人.唔止物質,連文化用字都一味跟中國果套,乜家陣香港嘅野咁差咩?升級唔講講優化,講完優化你會優越啲?如果你真係咁欣賞中國文化咪過去住囉,仲咩咁辛苦留係香港同人迫先?
要做一個地道嘅香港人,唔係拎住張香港身份證,屋企有把淘返黎嘅黃遮咁簡單.連自己地方嘅文化都唔識,連自己地方嘅語言都搞唔清楚,開口埋口講優化都覺得冇問題嘅人,唔好再掛住上淘寶買假貨啦,了解下住緊嘅香港先啦,好嘛?
相關


text:
今次番黎幾日呀?呀媽接過我既背囊問道.
後日就要走啦,好多工作要做.
如果有時間咪住多幾日囉,忙既話就無辦法啦.
呢幾年黎,每次我番屋企,都會重覆呢幾句說話.我同呀媽都係比較內斂既人,唔太會將自己既感情講出黎.其實我心入面好明白,呀媽都係想我住多幾日,見多幾面,擔心我係出面過成點.
餐桌上擺滿左我中意食既野,一邊食住好耐無食過既野,一邊回答呀媽個d faq.唔知幾時開始,面對呀媽呢d問完又問既問題,無再發佢脾氣.跟住個兩日,成日都會聽到呀媽話,你幾時就要走啦,我準備左d野比你帶過去.
每次走既前一日,呀媽都會幫我執背囊,將佢d心意不斷塞落我既背囊,我每次番黎都唔會太多行李,望住面前呢個鼓脹既背囊.我無再責罵呢個彎腰幫手執拾既人,我好明白,當我背上呢個背囊個陣,大概會比而家更加重吧.
離開個日,呀媽送我去車站,手上又拎住一袋野.路上耳邊只有呢個年過半百既人對我的叮嚀.我接過呀媽手上既一袋野,上左車.下一次番黎,我唔知幾時,我唔知仲可以見到呢個慈祥既女人幾多次.坐在車上,我望住窗外,望住我即將離開既那熟悉的地方.此刻,真想為呢個操勞半生既人做一d事,而我係呢一刻,可以做既就係打開手機,輕輕地禁落隻熊度.
宅少
圖片: 互聯網


text:
喺下午,有人出示wechat信息,有人出六舊水,叫人去中環遊行支持 林鄭月娥 ,呢段信息初步判定,應該係非法招致選舉開支,平日果啲俾錢遊行,大家可以當無事發生,但依家選舉期間搞俾錢嘅遊行,就擺明車馬挑戰法律.所以,我決定緊急開file進行調查,我利用自己嘅電話錄音系統,喺錄音嘅情況下,查吓呢班友係乜水.
懷疑中國人搞支持 林鄭月娥 遊行
根據以上嘅錄音對話,同埋成個打電話嘅過程,我可以總結幾樣嘢:
- 喺Wechat果個電話唔係最終嘅電話,實際係用嚟飛線用,而且用完即棄,免留手尾.所以我最後係發現有一個有留言信息嘅電話,果個至係堅做嘢嘅電話.66777047並唔係最終電話,真正最終電話係52380669,有人知道呢個冧把嘅真正主人,請告知小弟.
- 我第二段錄音,係故意用華語對話,由口音聽出,對方擺明係中國嚟嘅人,呢班搞手應該係中國移呜嚟香港嘅新移民,甚至喺深圳行事,甚至係中聯辦.因為接電話果條友,唔肯講自己係乜水.而果個人啲華語,係相當流利,甚至根本係中國人口音,因為我果啲華語,係充滿香港人加南洋人果種膠力(其實好易穿崩 XD)
- 喺facebook出現信息後,好多人打過去問,所以報名好踴躍,好快話滿額.但亦可能怕記者或生面口人士混入遊行隊伍,所以只係同人講滿額,唔敢太濫咁招攬啲人.但呢班友,係唔知有人會錄音,我亦唔會透露,自己點做到錄音.
我會將呢段聲帶交俾廉署.因為根據《選舉(舞弊及非法行為)條例》,未經候選人批准招致選舉開支,已經係違法行為,而每人六舊水嘅遊行,有一百個人去都成六萬銀,如果有成千人去,六十幾萬,未計旅遊巴等開支,你 林鄭月娥 仲唔爆 jackpot?我唔知廉署會唔會公正行事,但如果廉署查到邊個人,果條友唔捉返嚟香港受法律制裁,香港仲有選舉公正嘅﹐唔天下大亂就奇.呢件事我當然繼續會跟,如果大家有乜料可以報俾我,可以用Facebook PM我個page,等大家知道,有啲事情唔可以玩得太過份,你中聯辦班友唔係大晒.


text:
窮人自白
我承認係窮,但唔承認係一窮二白.
若果你一聽到我話窮,然後即時(條件反射)「質問」我有幾窮,咁你不如先答我:窮人係咪唔可以有有錢人既生活態度先~
窮成點?舉個例子丫.阿鎚果篇《...憤怒》講連搭車都要諗過度過既「窮人」,我肯定有份.再唔係,佢入面講果位因被約「食飯而陷他們放飛機的不義」,呵呵呵,小弟好多時必定會係其中之一.最重要係,比對同輩朋友既生活環境,雜誌喜好,穿衣著鞋,電話相機,外遊次數,社會話題,配備更換率,90% 以上 incomparable,你話,咁算窮未?
不過,我唔承認生活質素差囉.
拿,咁我又唔係話我窮得有骨氣喎,亦唔會好清高咁話我唔想買車買樓買新電話買DSLR買呢買lou,我只係唔承認擁有呢d野響呢一刻可以提升幾多生活質素囉(假如我真係幾百萬未開頭,暗啞底個答案查實係:我唔係買唔起,只係家陣未有消費意欲遮.)
之但,我既諗法,並非完全同家中話事人諗法一樣.不過,佢經歷過既比我經歷過既艱難十倍甚至百倍,我諗佢應該比我更清楚「好既」生活質素係咩一回事卦.自從我試過杯麵做午餐兼掙人周身債既日子,我既精神底線係:有麵食(齋麵都得)+ 周身債但唔會比人追(有拖無欠) + 馬桶要沖到水(蹲厠,即mao厠也,可以接受).用家陣有家室既士釘突,底線稍為上移至:全家有飯食 + 唔可以有重大債務 + 馬桶要沖到水.暫時黎講,呢個要求已經超標完成.幾滿意.
既然滿意呢一步,下一步,就自然係再提高生活質素.
全家一個星期去一兩次街食飯,算理想.茶餐廳或快餐店,舒服唔怕有束縛.如果食食下飯之時見到店員服務態度差而扯火,或者黎果碟餸貨不對辦之餘仲要燒到成舊碳咁樣既話,呢亭生活質素唯有下次補番.但又如果食食下飯果史碰到老朋友,或者快餐店免費upgrade 餐凍飲既話,呢亭,咪又係一次高質素生活既現實演繹囉.
係架,都幾受環境影響架.咁講真,查實個環境都係自己揀既,係咪完全受「環境」影響,我又覺得可圈可點 law 你話係咪先~
至少,暫時黎講我同話事人都覺得有「足夠」自主權,若果去鹿雨茶室要睇人眉頭眼額,或者去肆貴酒店要就住就住荷包,咁不如自在d,響街尾大家活整個套餐,一路猛鬧死女包周圍走,一路捉實死仔包唔比佢搞亂檔,爽呀.
不過都仍然有人覺得我地「捉襟見肘」.一個阿媽,一個話事人,甚至有朋友都係咁睇,暈.實情又未至於捉襟見肘既,只可以話,咁既環境唔可能滿足全世界.我睇,多數都係誤會黎遮.朋友約我出街食飯,一般黎講都唔會超出我能力以外既(唉,幾廿年無女仔約燭光晚餐喇,尋常食飯洗得幾多錢丫).之但唔知係我顧家定係食古不化抑或童年陰影夠大夠黑,要我獨自去偷歡,心理障礙就好似天匯咁高(樓價+altitude).唔係話事人唔准,而係丟低大細食住家飯自己走去食大餐,感覺太似朱門夜宴,但帶埋全家一齊又未必負擔得起(大數怕長計嘛),咳咳咳.有時朋友有怨言都在所不惜(死撐).
關於呢樣野,家嚴會好唔同意,佢覺得我咁樣會失去好多朋友同埋 connections,甚至會失去「身份」. 或者咁講,我唔會因為失去一d 無法體諒我某d 基本個人需要既朋友而傷心(「上心」總有d既),真朋友自然會明白我(衷心感激佢地).既然我要過既係一個響大多數情況都可以獨立自主既生活,包括為家人既生活作出最基本既保證,就要響適當時候「捨得」放手.
如果我追求緊外間所謂好徹底既「財務自由」,或者我真係會好在意身份,但我已經唔係細路,唔會將身份放響自己心口,日日比人睇住認住記住證實肯定,但亦唔會憎人富貴(點解家下做既得利益者係要好似罪人咁遮?),下下誅心論要你面壁思過.(講真,好似同人競賽跑步咁,我唔洗成日望住左右跑架下化?)所以興幸窮也好,比上不足也好,我越黎越覺得自己,甚至自己一家,都比大部分人「隨心」.
今日返歸見到家中老闆仔條「新」口水肩,原來係一塊大手巾仔圍住再用夾仔夾起既時候(汪洋大盜look),我就諗番起「窮則變,變則通」呢句老生常談.唔接受自己窮,又點通?


text:
林鄭月娥 個競選網站,充斥住膠嘢,呢個已經唔係新聞.只不過,寫到嚟今日年十一, 雖然我睇過, 林鄭月娥 搵過人睇過pagespeed上可以改進嘅地方(有可能對家有我嘅讀者,所以SEO相關嘅文,稍後係paywall文,但係pagespeed個表現喺流動版依然係肥佬),但個網站都仲有技術上嘅低能錯誤,呢啲低能錯誤,我真係覺得 林鄭月娥 請返嚟啲勁貴團隊,可以攞咗錢,而唔交足功課,好鬼神奇.
林鄭月娥 網站permalink變死link
wordpress permalink嘅死link問題,呢個都幾經常出現,當然,香港要面對呢個問題,某部分用中文有關.只不過呢,呢啲死link問題,喺production server階段就一定要解決,否則無可能可以收貨,但最奇怪係,呢啲好易用Safari同Chrome查到嘅死link問題,喺圖片集果度都係死link,真係一如我之前所講, 林鄭月娥 搵班茂利嚟起website,如果唔係茂利,點可能呢個問題解決唔到.我唔打算提供可能嘅proposal, 林鄭月娥 陣營嘅人,自己繼續膠飽佢.
另一個問題更好笑,就係 林鄭月娥 圖片集啲相,相裡面啲市民,好多個樣係blur晒,你以為 林鄭月娥 貼啲out focus嘅相,或者搞啲奇怪嘅蒙太奇效果俾大家睇.
點解出現啲咁膠嘅嘢,因為 林鄭月娥 根據現行選舉法例,相裡面每一個人,都可以攞齊支持同意書,至可以出現.尤其是佢唔係好似張翼雄果啲咁厚顏嘅土共,支持同意書都未攞就攞啲政府官員合照擺banner度,然後被好事選民如我者攞去投訴.但好明顯,揀相同影相果個,都無考慮到選舉法例裡面嘅支持同意書問題,結果做 林鄭月娥 photographer果個,係咁用photoshop blur晒啲人樣,而大家就睇到呢啲,效果咁鬼奇特嘅所謂圖片集.
我只能講, 林鄭月娥 個website充滿住各類bugs,睇佢點搞個website,就可以諗到佢領導嘅香港,將會係一個點嘅世界.


text:
進堂 各位親愛嘅兄弟姊妹:喺痛苦,疾病,死亡同埋罪惡嘅困境中,人類不斷咁希望消除橫行世上嘅罪惡,並為呢個願望而奮
鬥.但係,冇邊個能夠達到呢個目的.天主嘅子民保持著呢個希望.期待有一日,天主一定要嚟為人類而同罪惡戰鬥.耶穌所宣講嘅福音就係呢個希望嘅實 現,佢話:「天主嘅國已經臨近啦.」今日嘅彌撒俾我哋睇到呢個臨近勝利嘅記號:就係喺基督內人制服咗撒殫.同天主共融.我哋要有一個堅定嘅信念,要相信幸 福喺艱難,痛苦,死亡之前再度出現,好似黎明嘅曙光,帶領佢脫離黑暗.我哋嘅時代同諾厄時代冇乜嘢差別:戰爭,飢餓,互相殘殺,有時就有全世界洪水泛濫嘅 形象,但若果四旬期嘅戰鬥帶領我哋到曠野嚟反省人類嘅罪惡.可能會駛我哋說服我哋時代嘅人信從福音.同埋搵到希望. 請大家起立,參與呢台彌撒,一齊唱進台詠. 經一 雖然天主以洪水懲罰人類嘅罪惡,但係天主從未停止過愛人類.呢啲係天主通過經一所俾我哋嘅訊息.請打開主日感恩祭第11頁. 經二 經二嘅意思係:天主時常俾罪人機會接受佢嘅話,並且重返佢嘅慈懷之中.請打開主日感恩祭第12頁. 信友禱文 主祭:各位兄弟姊妹:主耶穌守齋四十晝夜,俾我哋立咗齋戒嘅榜樣.當破解魔鬼嘅陰謀時,主耶穌教導我哋要喺日常生活中戰勝各種誘惑.我哋依賴天主嘅助祐而共同祈求: 1.請為慕道者同埋誠心悔改嘅人祈禱.求主賜俾佢哋豐富嘅恩寵,駛佢哋喺呢個四旬期內洗心革面,度一個新生活.我哋同聲祈禱. 2.天主將基督賜俾我哋,做我哋嘅善牧;求主時常同教會嘅一切牧者,同主嘅子民喺一齊,駛羊群唔缺乏牧者嘅愛護,牧者亦唔缺乏羊群嘅服務.我哋同聲祈禱. 3.有啲人受罪惡同埋惡表嘅影嚮而放棄跟隨主;求主引導佢哋改過自新,再次存留喺主嘅聖愛中.我哋同聲祈禱. 4.耶穌基督,請賜俾我哋祈禱同埋補贖罪過嘅熱誠,灼熱我哋對主同對人嘅愛心.我哋同聲祈禱. 主祭:我哋嘅天主,祢派遣祢嘅聖子降生成人,喺一望無際,火熱嘅沙漠上行走,將天主慈愛嘅盟約啟示俾我哋.求祢助祐我哋時常都孝愛祢.因我們的主基督之名,求祢俯聽我們的祈禱. 奉獻 喺進入呢個新嘅四旬期內,我哋決定接受度一種有價值同愛嘅生活,呢種生活要求我棄絕自己 教友家庭代表我哋獻上呢個決心,接納基督嘅新生命,融合喺我哋嘅生活中. (領聖體後) 謝聖體 請大家坐,而家我哋做一個感謝聖體嘅祈禱. 上 主,祢降生成人.嚟到人間,祢願意接待一切嘅人.好人,壞人.猶太人,撒瑪利亞人,祢一概都唔拒絕,祢今日更加接待咗我,但係祢對罪惡,對誘惑就毫無交情 可言.上主,祢拒絕誘惑嘅榜樣係我生活嘅明燈,求祢指導我,以祢為依歸,當誘惑來臨時,賜我毅力,駛我能夠毫不猶疑咁斷然抗拒所有嘅誘惑. 請大家起立,請睇螢幕,一齊唸求恩經. 禮成 祝大家堅決咁進入四旬期嘅生活同生活喺基督嘅平安中.


text:
我好想同大家分享一吓呢個Topic.
你地有冇幻想過如果屋企有兩個拳王,你估下你既生活會有咩變化?
係咪覺得操重野會有人做一定會好爽呢?
但事實係點由我講比大家知,呢個變化實在好恐佈,非常恐怖,恐怖到我忍唔住要寫出來~~
太多方面既不人道變化,一次過講唔晒,不如由賽季開始操練講起.
個個都知我屋企有兩個拳王,一個係男一個係女,男既精力旺盛,女既溫婉可愛.賽季開始我家兩位拳王天未光就的我起身去晨操,我身都未轉雙眼完全睜不開拒絕起床,佢地就一個發軟功另一個就係咁轟炸我起身,又話陪我去減肥又話操少少就去食早餐,又話早D操早D返來補眠等等...
直至落到街都係咁話「今日輕鬆D 慢慢跑」,開頭3分鐘真係慢慢跑既,但一見大直路佢地就即刻開turbo,我全程都係死追爛追跟住佢地尾燈,深怕一走散左大家冇電話唔知點搵番.好喇,到我好辛辛苦苦咁追到佢地,以為佢地咁好停低等埋我,點知又話要練爆炸力#@~
我氣都未喘完又話要開始喇,又一支箭咁開波!@#$~
我自問體能都唔算太差,練爆炸咪爆炸囉!大家知唔知最慘係咩?
最慘係我part住佢地我又點同佢地鬥爆炸呢T.T
我空住肚爆左十,八次咩能量系統都用乾啦,佢地係咁爆,爆足三,五十次,我唯有死埋一邊影低佢地罪證囉^^”
爆炸完畢一心諗住去嘆個早餐抖順條氣啦,衰得佢地一個又話要沖涼先,一個又話食唔落住,結果好慘咁返到屋企飲水咋,仲要排隊沖涼同埋洗衫,結果早餐又冇得食,覺又冇得瞓,冇人性嫁,我想喊T~T
更多:
做運動對婚姻生活的10大好處
[山野童樂] 小朋友行山 學愛惜生命
分享連結:


text: 噚日先至話友人「屎忽生上腦」,「我冇呢啲onX朋友」嘅吳若希,因為愛女相片被友人放上ig而真心躁,在fb狂轟友人﹐又指摘友人出圖之前「為何不問一聲BB老母先?」之後吳若希就刪post,但細心一睇,吳若希冇follow友人ig(佢話「好彩不是我朋友」…即係唔係朋友啦)不過就連未來老公Alex,都已經unfollow咗呢個朋友喇…今晚近十點,吳若希再於ig開火,但今次唔係鬧被朋友出賣,而係向網民開火.「一個普通人,可能未必明白點解我咁需要保護我個女唔想子女喺公眾面前爆(曝)光.「但當你係一個公眾人物,而你會無啦啦喺傳媒同網上世界被人攻擊話你係雞話你係公廁話你釣金龜,而你明知你反抗都無補於事時,你會更加知道,如何去保護身邊的人.「我個女,呢一世都係我個女,我無得揀,我個女都無得揀,作為媽媽永遠希望俾最好的俾自己嘅仔女,我唔想佢喺成長過程中因為媽咪嘅身份而被一班鍵盤戰士攻擊.「而我現在只是以一個媽媽的角色去保護我的女兒,我諗無一媽媽會唔認同.」聲明完畢,吳若希再寫道:「話說我下晝寫左篇嘢⋯你哋得閒咪睇下囉~其實我從來都係烈嗰type,只係有時選擇由得佢!但係我話你知,如果有人傷害我個女~ 我真係會同你死過~~理得你乜嘢公眾人物~ 我做人阿媽連個女都保護唔到~ 我不如唔好生?!」


text:
「開台」
相信好多人同我一樣都好其待「香港電視」係十一月十九號開台.當然事前裝好晒手機程式以為已經準備好.點知都係預咗會好多人睇令到個網絡大擠塞!需然開台有少少阻滯,但係靈活變通嘅香港人就即刻係另外一啲平台幫手轉播.高峰嘅時候人數係有幾十萬人一齊睇.可以見到我哋有幾渴求有一個新嘅電視台俾啲有質素嘅電視劇俾我哋睇.講真,真係好好睇,同有啲唔識嘅演員...
「台慶」
其實「香港電視」間「無綫」台慶開台,點講都無人會信「魔童」唔係特登正面挑戰佢哋.近年嘅台慶越嚟越唔好睇.記得細個嘅時候係好睇好多,或者真係年紀嘅問題.個晚除咗等緊睇到「香港電視」之外會八卦睇吓「無線」搞乜,不過悶到都係對住個黑色畫面好過.最好笑嘅係之後係 Facebook 睇返最精彩嘅部份,蔣志光同韋綺珊唱「相逢何必曾相識」同無啦啦「黃祖藍」同「李亞男」求婚...
「收視」
無論係點,事實証明「台慶」無人睇!就算錯過咗,係網絡上面都可以睇返最精彩嘅片段.唔需要題直播!要好似「精裝追女仔2」嘅情節咁去谷收視,好明顯現實係唔得.一台獨大嘅局面相信好快變成歷史,因為估都估唔到有好多大品牌其實已經係「香港電視」落晒廣告.而廣告同贊助都係一個好大嘅收入來源.希望佢好快解決流量問題令大家可以舒舒服服睇電視啦!


text:
「地球」
我哋身處嘅地球真係病了!一個星球係有生命,而我哋生活係嚟個地方其實係有需要去保護佢!接二連三嘅極端反常嘅天氣係一個又一個警告,如果我哋再唔對症下藥嘅話,雖然我哋係有生之年或者未必見到問題.但係試想下自己嘅仔女同佢哋嘅仔女會點?到果陣時唔係讀唔讀啲讀書,搵唔搵到錢嘅問題,因為佢哋有機會面對嘅係地球係唔係仲可以居住嘅問題!
「極端」
今年世界嘅天氣真係好極端,如果你有留意最近世界各地嘅天氣嘅話應該都會問,點解沙漠會落雪?根據外國媒體報導,位於撒哈拉沙漠入面有沙漠之門之稱嘅阿爾及利亞小鎮-艾因塞弗拉,因為天氣受到歐洲南下嘅冷空氣影響,當地人一起身就發現四周都被白雪覆蓋.白雪同黃沙,嚟個景象相信好少人會見過.撒哈拉沙漠雖然唔係第一次落雪,但係今年嚟場雪積雪最深有四十公分!
「天氣」
除咗沙漠落雪之外,其實係澳洲亦受到熱浪嘅侵襲.前幾日創下攝氏四十七點三度嘅高溫紀錄,而係東岸南部嘅維多利亞州就熱到連柏油路面都融化,引起交通安全疑慮.另一方面,北半球美國同加拿大東部則受到炸彈氣旋侵襲,美國東部約有一億人籠罩係破紀錄低溫之下,新罕布夏州嘅美國東北部最高峰華盛頓山天文台更測到攝氏零下六十九度嘅體感溫度,比火星表面更加凍!
Also published on Medium.


text:
妖
妖(粵拼:jiu1)係指低級層次嘅靈異物體,界乎魔同鬼之間,唔可以進入神氐嘅國度,只能夠喺人間活動及修練嘅精靈鬼怪.佢哋多數係動物死後嘅精元,喺機緣巧合之下得到仙氣而變成;又或者係一啲物件吸收咗長年累月嘅日月精華,累積咗一縷精元而成為妖精.佢哋多會施展一啲大小法術,視乎修練嘅程度而定.
妖精當中,有啲得到神氐嘅感化,積極咁渡上千年萬年嚟潛心修練,最終能夠得道成仙,進入極樂;但係有啲妖精則淨係鐘意喺人間搞搞震整蠱人,鐘意將人間搞到天翻地覆,有啲重衰到淪為俾惡魔級鬼怪差遣,助紂為虐,務求令到人類雞犬不寧為最終嘅目的.
傳說[編輯]
人間嘅妖有好多傳說,喺日本更加係數之不盡,用佢作為漫畫而出名嘅有《鬼太郎》.
「狸貓」
- 日本妖精當中,以「狸貓」最為日本人所鍾愛,佢哋本來係狸類嘅動物,機緣之下得到仙氣而變成妖精;佢哋靠一塊樹葉就可以變呢變路,真係天馬行空乜都得咁滯.搞到當今嘅日本動畫大師宮崎駿都要將佢發揚光大,拍攝咗一輯動畫叫做《百變狸貓》,片中嘅一班狸貓團結合力來排除萬難,好鬼正面,因此狸貓更受大家所鐘意.
「狐妖」
- 其實喺日本抑或中國,妖精嘅傳說都可以話好多好多,當中最鐘意搞鬼最出名嘅可謂「狐狸精」嘞,佢哋鐘意喺夜晚勾引嗰啲喺森林中迷路嘅男人,吸盡佢哋嘅精元,用嚟補充妖精所需要嘅元氣.有一本流傳咗好耐嘅中國民間傳說,由蒲松齡所撰寫嘅《聊齋誌異》,就將狐狸精嘅所作所為描繪得淋漓盡至.其它以狐妖作為題材嘅書籍更加係多不勝數.
- 香港都曾經傳過話有狐妖喺市區作怪,曾幾何時喺中區某商業大廈地下嘅雲石外牆上就現出過幾個狐狸頭嘅紋理圖案,睇到嘅人都覺得好詭異,再加上啲傳媒廣泛報導同埋渲染,繪形繪聲咁,使到單嘢愈吹愈勁,成為城市中一時無兩嘅靈異頭條.
「蛇精」
- 蛇類成精亦都係中國民間傳說嘅熱門.蛇精都好鐘意用美色嚟迷惑男人,吸取佢哋嘅陽氣精元嚟強大自己嘅法力,達到魔嘅境界.
- 蛇不嬲都俾人冷酷無情嘅感覺,詭異嘅眼仔加埋吐吓吐吓嘅分叉脷,絕大多數人都覺得蛇只會係醜陋邪惡,冇乜可愛美麗嘅地方,但係原來蛇一旦成咗精,竟然會變成好似天仙下凡咁靚嘅美女,令到凡間嘅傻仔神魂顛倒,都真係可以反映到世界上有好多事都有可能係佛口蛇心,體現咗外表同個心相反嘅一大諷刺.
- 但係若果話所有妖精都係壞蛋冇好嘢,又似乎有啲不公平咁,因此有文學家就為妖精創作出一段段整到好鬼凄美嘅人鬼愛情故事.用凄美嘅人鬼戀做題材嘅作品,最有名嘅梗係要數《白蛇傳》啦,許仙同白素素(白蛇精化身)嘅愛情故事都不知迷倒過幾多人嘅心靈,重被公認為文學藝術上嘅一大名著添.
「樹妖」
- 大樹林立嘅森林往往俾人有啲陰森可怖嘅感覺,尤其是喺夜晚行入去濃密嘅樹叢裏面,風一吹過就好似俾很多會郁嘅樹木包圍咁,因為咁民間流傳關於樹妖嘅傳說都有好多,有啲甚至講到真嘅一樣.
- 1987年,香港有一套叫《倩女幽魂》(出自蒲松齡所撰寫嘅《聊齋誌異》)嘅古裝電影,故事主要係講述男書生同女鬼嘅愛情故事,但係當中郤有關於樹妖嘅描繪.故仔裏面,一個名叫寧采臣嘅戇直書生喺荒山嘅森林裏面迷鬼咗路,居然俾佢遇到鬼魂聶小倩,重迷惑咗佢.而聶小倩呢隻鬼魂就係由一棵俾眾鬼尊稱為姥姥嘅樹妖所控制.因為樹妖姥姥要增強法力同埋要定時補充精氣,於是經常差遣聶小倩同埋其它小鬼去將啲精壯男子勾引到佢座下,然後將啲男人嘅精元吸乾.
- 最初嘅電影版本係由已經仙逝咗嘅歌影巨星張國榮同埋當時嘅影壇玉女王祖賢拍檔合演.後來因太受大眾歡迎,所以電視台就將佢拍成電視連續劇,重搵咗靚仔歌影紅星陳曉東飾演寧采臣添.
「石敢當」
- 關於石敢當嘅傳說有好多,而家最人所週知同埋聽過嘅,應該係呢個「泰山石敢當」.
- 不過講到物件成精呢回事,「石敢當」原來都有咁樣樣嘅得意傳說:石敢當原本係山上嘅一塊巨型石頭,村民見到舊石咁鬼大,覺得佢有幫條村阻擋邪魔煞氣嘅氣勢,於是就喺塊石上面雕刻上「石敢當」三個字,當係一個稱呼咁啦,但係嚿大石因為長年咁吸收日月精華,之後竟然成咗精,重識行識走識講嘢.最初佢唔識好壞就俾惡魔梭擺咗,叫佢將路經嘅人磧死,咁啲惡魔就可以吸納死人嘅靈魂精元,後來嚿大石精受到仙人嘅點化,潛心修道,重幫人類擋晒啲惡魔邪神嘅騷擾,最後就修正果,得道成仙嘞.
- 姑勿論啲傳說係點嚟嘅,佢嘅用途係用嚟鎮煞擋邪呢個就人人都知;從古時開始,啲人已經將石雕嘅石敢當放喺屋企或者庭園裏面,用嚟鎮妖降魔,最緊要係保護到家宅嘅安寧啫.
其實妖嘅種類數都數唔晒,以上只係舉出其中嘅幾種啫,每一種妖都有佢哋自己嘅故事,有興趣可以自行去參考有關嘅書籍或者相關嘅網站.
引申[編輯]
妖,有令人迷惑,鬼怪異類嘅感覺,因此亦引申出一啲形容詞彙,好似:
「人妖」
- 即係明明係男性,郤鐘意裝扮成女性咁,有啲甚至將上半身嘅性徵用整形嚟突出,但係下半身就重保有原本嘅性徵,呢類人嚟講都被統稱為「人妖」.若果要計算人妖數目同地區人口嘅比例,咁就肯定係泰國最多.
- 注意,呢個詞語只係適用於男性扮成女嘅情況,如果要形容女扮男裝,一般人會用「男人婆」,呢個係暫時唯一嘅中文形容詞,但係就唔多唔少有唔係幾尊重嘅感覺,因為咁有人就索性以「TB」作為對鐘意女扮男裝嘅人嘅稱呼(TB,即係 Tom Boy 嘅英語縮寫),雖然都重係有唔尊重嘅感覺,但係就已經成為俾廣大嘅人所接受同採用,因為感覺上比較有文化啦話晒用英文,同埋冇咁礙耳.
「小妖精」
- 呢個詞語通常用嚟形容嗰啲好鬼得人喜愛,好識得討人歡心嘅女仔.唔一定係話差嘅意思,相反有好多女仔都好鐘意俾人咁樣叫法,可以得到啲男人鐘意,梗係可愛動人啦,點都唔會係差啩.當然嗰啲俾「小妖精」迷惑嘅丈夫,佢哋屋企嘅老婆絕對唔會認為「小妖精」係可愛囉.
「妖艷」/「妖媚」/「妖冶」
- 形容一啲人打扮到好鬼花姿招展,面上好多嘅化粧,將個樣整到邪邪哋咁,好似要迷惑眾生咁嘅款,就可以哩詐詞語去形容佢.
- 妖艷嘅打扮曾經喺七八十年代瘋魔過全球.當時喺香港就有兩位已經仙逝嘅歌手曾經以妖艷打扮及舞蹈而聞名;佢哋試過同台大鬥妖艷舞蹈而成為佳話,佢哋就係:被稱為妖冶鼻祖嘅星級男歌手羅文,同埋走妖艷路線而紅透半邊天嘅星級天后梅艷芳.要數當時喺國外出名嘅妖艷歌手就有:曾經瘋魔一時嘅男歌手佐治童子(Boy George),而喺日本方面嘅代表則有澤田研二,就連香港嘅名藝人鄭少秋當時亦跟佢風同埋改篇佢嘅歌嚟唱.
「妖言惑眾」
- 係話某人講咗啲迷惑群眾,用嚟達到某啲目的或者利益嘅說話.呢啲話就好似妖精嘅詛咒咁,啲人好易就相信同埋跟隨嚟到成就一啲結果,而且多數係壞嘅結果.舉個例咁講:一條村裏面突然落咗一連幾日嘅豪雨,引發山泥傾瀉,嚴重水浸等大災難,咁有人出嚟話呢啲係觸怒神靈嘅天遣,要民眾籌集金錢嚟舉行祭天大典,先可以平息災難;表面話就話係祭神,實際上就係借人心惶惶嚟搜括金錢,呢種做法就可以稱為「妖言惑眾」.
「妖道」
- 修道嘅人,難免當中會有人行差踏錯走咗去邪途,用茅山法術嚟來作惡,或者假借道學嘅名義嚟騙取金錢同埋利益,啲人就會叫佢做「妖道」.呢個詞語多數出現喺啲民間小說嘅故事之中.
「妖」嘅借用字[編輯]
加插一提,「妖」字,係粵語助語詞「吆」嘅借代字[1],以表達唔滿意嘅情緒.而「吆」呢個字,晌好多古籍上已經有.


text:
以前未生BB,我都好少會喺地鐵/ 商場排隊爭Lift搭.因為我係健全嘅人,要行樓梯或者行遠少少都唔緊要.
到我生咗BB之後,我出街如果推BB車都需要搭Lift,搭地鐵.但我永遠發現一個情況就係,會有人同你爭Lift,好多睇落行動好正常嘅人,老人家我真係唔介意佢打我尖.但有啲後生嘅都會同你爭Lift,佢哋唔會覺得唔好意思.每次出街如果推BB車,都會浪費好多時間喺等Lift到.每當有Lift到嘅時候,你好禮讓咁企喺其中一邊,讓人出Lift嘅同時,另一邊就會有一堆人衝梗入Lift.到最後啲人出晒嚟,而部Lift就已經係Full晒.可能有啲人真係有隱疾而我唔知,但真心希望健全嘅人唔該行多兩步當做運動,唔好同有需要嘅人爭Lift搭啦.
至於搭地鐵,唔知大家會唔會有個感覺就係,你推BB車搭地鐵,啲人係擺出一副臭臉望住你.好似怪你好推架BB車入嚟霸晒啲位,呢個情況特別係繁忙時間.我試過喺放工時間見到有媽媽推住架BB車,佢一個媽媽帶住小朋友連BB車.但似乎佢永遠都無機會塞到上車,因為啲人永遠塞晒門口位,唔會行入車廂中間.
有時就算地鐵空檔檔都好,總有人會霸住擺BB車,輪椅位企.o個個位其實係俾輪椅人士泊好架車嘅安全位置嚟,好多時啲人都唔會讓返出嚟.


text:
喺網上見到佢哋速成流行鋼琴課程(20堂),我8月尾見到係150蚊/堂,3000/20堂. 打電話係個叫Ana嘅女人,話可以免費試一堂,仲話係自己琴行,有信譽,我表明想學配cord,鋼琴7級.
點知去到原來係租琴房學,佢話有琴行不過旺角依家full booking要租琴房,咁我就唔想學點知個導師呀謙,加埋Ana兩個係咁sell我,又擋喺門口,又話可以俾咗20堂錢先,學得唔好就退返.
我又發神經咁俾咗錢,得張2聯收據.
學咗4堂,導師呀謙愈教愈冇heart,我本身鋼琴7級,佢要我彈d簡譜,我一take ok,佢就要我成堂1個鐘不停重複彈一首歌(而且個譜係偷其他人成果).我同導師講我想學無譜彈奏同配cord而佢一直唔肯教,仲話練完先講.
咁我上星期上完第4堂就call Ana同佢講導師教嘅唔係我 level,Ana話因為我俾個學費係俾初學者嘅,所以導師唔教,叫我加錢,我要求退款,Ana話要同導師商量,當然我即時講”又係你哋當初話學得唔好可以退”,點知佢話我簽咗合約,(我冇簽過任何條款合約,只有簽到),唔退得,仲叫我唔好咁似乞衣.之後無論電話wtsapp都唔覆我.
勁嬲,呢間黑店,因為租琴房冇門市地址,都唔知點追返d錢.
佢哋電話640X3189


text:
話說,香港曾經出過一位風靡一時,重同樂壇天后喺埋一齊嘅年青後進,而家你數埋啲咩陳柏宇,周柏豪,重有啲乜鬼靚仔韓星,完全唔係佢嗰皮.佢靚仔,在於有良好嘅家族遺傳.佢型,在於有態度,一種桀驁不馴嘅態度.
你試諗下邊個可以將《無聲彷有聲》演繹得如斯完美?一個冇插線嘅結他,竟然可以發出繞樑三日嘅美好音色;一個以結他為左右手嘅歌手,可以喺台上面當眾掟爛自己部結他.呢種咪就係型,呢種咪就係態度.
只不過佢嘅事業,並唔係一帆風順.你記得嗎?「他,知道哭是沒有用的.」一個十七歲嘅少年,拍戲受傷,竟然同醫生講,冇關係,我自己縫針,哇!勁過關雲長刮骨療傷啦!喂,就算係虛構嘅,都足以印證佢嘅人氣係幾咁高漲,近嚟重要日食兩排止痛藥,今次真係冇嘗試過嘅人生,佢都想嘗試下.
唱歌,拍戲,佢已經試過太多,所以佢試埋撞車,試埋頂包,人生經歷越豐富,就越有佬味呀嘛.反正出返嚟社會,又係一條好漢,更何況,佢原本就係一個熱血男兒呢?於是佢繼續喺幕前演出,兼且開後製公司,打骰做老闆.正正因為佢敢,佢試,所以佢有得揀自己條路,佢就係老闆,而老闆要負嘅,就唔只自己嘅責任,更要負上員工,員工家庭嘅責任.
所以,佢決定捨棄自己嘅母語廣東話,北上操普通話兼揸鑊鏟.精巧嘅刀工,喺舊威靈頓牛已經切開嘅同時補上無形嘅切割,最後磨刀霍霍加上鐵粉幫你補充鈣質鐵質;厚切魚生係為咗刺身可以充滿成個口腔,令你啖啖鮮味.甚至,將雞蛋仔呢啲街頭小食變成可以上得碟盤嘅精巧菜式,真係世上只有佢一人有做世界級大廚嘅天份.
不過相對睇佢煮嘢食做住家男人,散發佢嘅鋒味,我真係寧願繼續睇佢喺台上面散發佢嘅鋒魅.你睇下每年幾多粉絲,問佢幾時出返嚟開演唱會?不過佢連喺演唱會做嘉賓都要煮嘢食,就知佢對烹飪幾有熱誠.
唉,佢放棄咗結他揸鑊鏟,真係香港音樂界嘅損失.
佢的名字,叫謝霆鋒.


text:
今晚一集《星夢傳奇》主題係講「扶持」,六位參賽者包括高分王鄭俊弘﹑張文采男友羅鈞滿﹑「翻版黃宗澤」張振朗﹑張明偉﹑何傲兒及新加入嘅「鬼妹」陳明恩及王君馨對戰,眾藝員各自搵Partner參賽.上集唱葉蒨文《情人知己》嘅何傲兒,今集搵嚟敖嘉年合唱《選擇》,兩人仲以古裝打扮示人,不過傲兒今次明顯失準,除咗走音外,唱唔返上次水準,評判之一郭偉亮批評佢走音多,兩人把聲唔係好夾;另一評判陳潔靈亦認為呢首歌唔易唱,當年佢同林子祥合唱時,都覺得好辛苦,Miss Chan Chan評傲兒唔識運用丹田唱歌,唱出嚟太平坦,欠缺抑揚頓挫.結果何傲兒僅得144.7分,包尾出局,傲兒亦忍唔住喊咗出嚟,要用紙巾拭淚,佢坦言有啲唔開心,不過亦自覺表現冇上次做得咁好.至於「翻版黃宗澤」張振朗搵嚟巨聲幫出身嘅陳鴻碩合唱《你那麼愛她》,原來錄影當晚適逢張振朗生日,可惜佢願望未能達成,佢哋呢Pair僅獲149.6分,尾二出局.Miss Chan Chan讚佢練高音練咗好耐,但其實唔可以集中練一部份,同埋覺得佢感情表達要再立體啲,唔好只係喺高音部份下工夫;Eric Kwok亦畀佢60分低分,Eric話佢容貌同聲線都似黃宗澤,佢話唱歌同演戲一樣,要好聽好睇,又嫌佢面部表情欠奉,好似遊魂一樣,唔能夠做到人歌合一,張振朗講感受時都忍唔住流下男兒淚,場面感人.張振朗雖然生日出局,不過司儀鄭裕玲及評判周啟生,先後獻吻賀壽星仔,全場亦唱生日歌送畀張振朗,總算補番數.
2013年07月28日


text:
手術前嘅準備
麻醉嘅過程中最怕貓咪嘔吐,毆圖物會阻塞氣管而造成吸入性肺炎,甚至窒息 ,所以手術前應該禁食禁食禁水至少八個小時,讓胃部排空.手術麻醉是大事,所以貓咪任何異常嘅狀況或以往曾德國嘅疾病,都應該告知醫生.手術麻醉嘅恢復可能有興奮期,所以最好是提着大一點嘅貓籠前往,用手抱着係冇可能嘅事.
公貓絕育手術
公貓絕育手術詩章兩側嘅睪丸拆除,而非單純嘅輸精管結紮.手術嘅方式有很多種,一般採用簡單切除,唔需要係睪丸上嘅傷口聯針,就算手術之後貓咪舔傷口也無大礙,所以可以不用帶防禦頸圈.整個傷口恢復其大概14日, 14日內不可洗澡,傷口又冇需要塗藥護理淨係食一星期抗生素就得啦.
公貓嘅絕育手術相對容易,但係都有可能會出現隱性睪丸嘅情況,即係兩粒睪丸都係陰囊入邊,呢個情況就麻煩點.
母貓絕育手術
母貓嘅絕育手術又稱為卵巢子宮拆除率,二唔係輸卵管嘅結紮手術,而係將子宮覺同埋子宮以及兩側嘅卵巢全部拆除.特別係卵巢,一定要確定兩邊完全越國,以免手術之後仍出現發情症狀.早年嘅獸醫水準唔高,成日都會出現一啲烏龍嘅事情,例如有啲醫生會就咁將子宮結紮,呢個方法貓女一樣會發情,而且仲會有可能造成可怕嘅只宮縮龍.有啲人認為留一粒卵巢有助身體正常發育,呢啲都係非常謬誤嘅觀念.貓女會持續發情只係唔可以懷孕,咁樣絕育嘅手術好處就無法獲得啦.
雖然貓女嘅絕育手術好似複雜啲,但係其實只係需要15至10分鐘,熟手嘅醫生淨係需要兩至三個cm嘅小傷口就可以將卵巢同埋子宮切除乾淨,二咁樣嘅小傷口唔會有腹腔傷口崩裂嘅危險,再配合埋面拆線嘅聯針,大大提升整個手術嘅安全性,亦都降低手術後護理嘅麻煩,貓貓唔使住院可以即日回家,可以讓媽咪更舒服地渡過恢復期
手術後嘅傷口並唔需要護理同埋搽藥,只係食抗生素一星期就可以啦.貓貓前兩三日可能會有食慾差嘅情況,貓路可以強迫式某些流質嘅營養液或營養膏,而且盡量讓貓貓休息,手術後14天內唔可以沖涼.


text:
Well, maybe this time, third fourth eighth ten billionth time’s the charm. Yesterday, SPICA dropped their music video teaser for “Secret Time” and it seems that the group is going with what has worked (relatively) for them in the past. Sure, that roller rink set looks as cheesy and cheap as something that a local […]
#괜찮아괜찮아Fantasy #不要急Fantasy A post shared by missa_fei xi (@ff0427) on Jul 14, 2016 at 8:29am PDT FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF #괜찮아괜찮아Fantasy #不要急Fantasy A post shared by missa_fei xi (@ff0427) on Jul 14, 2016 at 8:21am PDT FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF […]
With her decidedly “OK” solo debut behind her, Tiffany will soon be releasing the music video for her song “Heartbreak Hotel.” And judging by the teaser, like many a sequels, this one looks to be going for some darker, grittier overtones. The recent heavy use of pink lighting and dimly-lit sets have become almost cliche in K-Pop videos […]
I will love you the same 💜 #LoveMeTheSame 🎶 #WithLoveJ 💿 #May17 #Dminus4 A post shared by Jessica Jung (@jessica.syj) on May 12, 2016 at 4:54pm PDT While Iron Fany’s opening salvo in SNSD: Civil War may have ultimately been forgettable fun, Captain Sica will apparently be taking no prisoners during her impending descent from pop […]
How about another one? 😉 Check out the second FLY teaser at @coridel_entertainment Official YouTube Channel! 🎥 #flywithjessica 💫 A post shared by Jessica Jung (@jessica.syj) on May 5, 2016 at 10:53pm PDT After a first teaser that was essentially one long establishing shot of herin a bath tub in the desert, the Ice Princess Formerly […]
Considering that rumors of a Jessica Jung solo debut have been floating around since approximately 0.000000000000000000000000000000001 seconds after it was confirmed that she was kicked out of left SNSD to pursue other career opportunities, it’s somewhat surreal to see evidence that an honest-to-Ice-Princess solo music video (featuring Fabolous) will soon grace this Cool and Good Earth. […]
If this calendar is any indication of what to expect in the weeks ahead, AOA is going to have a very busy month leading up to the group’s comeback on May 16th. And while this is the space where I would usually gripe about the seemingly endless “teaser” material that more or less gives away the […]


text:
台灣果單旅遊車車禍,依家發現唔係架車有問題,而係旅行社狂要司機OT,根本係 疲勞駕駛 , 疲勞駕駛 其實係一種好危險嘅行為嚟,你將幾十條,甚至過百條人命嘅安全,交俾一個無充分休息嘅司機度,呢啲行為未免太玩命.
疲勞駕駛 係要防止
大家都知,飛機師同機組人員係有最高工時限制,如果當值超過一定時數,就唔飛得寧願on ground,因為人命安全永遠第一.其實,喺西方國家,某啲特定車種嘅司機,都係有類似最高工時限制,如果開OT超過某個鐘數,就要強制off duty,否則可以釘牌,例如喺澳洲高速公路,你見到以下叫road train嘅龐然巨物,果啲司機係受特定訓練,而呢啲司機嘅工作時數,亦同飛機師一樣受特定限制,超時工作係要抄牌
如果我話,香港要搞標準工時,或最高工時由邊啲行業開始,一定係職業司機,特別係必須行駛高速公路嘅大型車輛司機,其實之前香港都有 疲勞駕駛死過人嘅案例,好似旅遊巴,專利巴士,貨櫃車司機呢啲孭大量人命,或者一旦炒車一定釀成慘劇嘅車種,可以實施類似澳洲road train司機嘅管制,如果連續工作若干鐘數必須休息,否則視作危險駕駛論,東主強迫司機開工必須負上刑責.以公眾安全嚟推行最高工時,大家唔會反對,因為就算保險公司,都唔會同時呢啲搵命搏嘅揸車方法,特別你話香港啲高速公路係唔係安全,好似屯門公路呢啲彎多兼且高低起伏不定嘅舊公路,或者大量喺高速公路出現,俗稱叫快線撚嘅硬膠司機,明明自己架車慢仲要霸住條快線揸五十公里,呢啲白痴固然要抄牌,但 疲勞駕駛 司機遇上呢啲白痴司機,亦會炒劑勁,結果梗係死傷慘重.
我唔係左膠,有啲行業喺本質上,亦未必適合標準工時,例如金融,新聞,程式開發等等,可能一個更靈活嘅上下班模式更重要,但有啲行業,基於安全因素,最高工時可能係必需,除咗司機,另一個需要最高工時嘅行業,其實係醫生.醫生經常超時工作去斷症,其實大家有無覺得好牙煙嘅咩,人命嚟喎.當然,香港亦好不幸,好多人對呢啲危險根本視而不見.


text:
之前係呢邊開左D文學吹水post
發現其實都唔少巴絲打鍾意文學
更重要係願意熱心交流
例如最近有見到流觴巴打特登開左個中國文學史post
要從由頭到尾去講係一件好辛苦嘅事
所以我決定偷懶用一個一個作家去講文學野
亦都會嘗試講埋點樣讀古典野嘅方法
希望又黎多次拋磚引玉
呢個係咩post呀:
相信大家對陶淵明都叫熟稔
根據黃子華嘅講法就係至少好熟口臉叫得出個名啦
中學上堂教科書一定有佢嘅詩歌/文章
桃花源記呀歸去來辭呀愛蓮說呀
其實入得教科書嘅古人往往都係中國文學史中佔有一個重要地位
但問題係文學史介紹嘅野一定係片面
陶淵明亦都係比人片面化嘅詩人
你只會諗起佢 =
「古今隱逸詩人之宗」
「份人好豁達」
「自然純樸,總之鍾意耕田啦」
但其實你又知唔知:
魯迅評價陶淵明係「金剛怒目」
陶淵明原來寫過好多奇怪野
佢份人原來成日發嬲
係呢個post不斷去講佢嘅作品
盡量會係講佢比較少人知少人提嘅詩歌
同時間講少少讀詩嘅方法/概念
一黎可以認知到陶淵明大體嘅存在
二黎亦都作為一個古典文學閱讀入門
(因為見到唔少巴絲打都無從入手)
咁其實我都係第一次用呢種方式去講
盡量會以趣味性為主
希望唔會悶親大家啦
– by 戈登探長
1/2017
後續太多有意思Reply, 請自行前往 > Link


text:
今日終於嚟到樂富嘅玩具博物館懷舊一下,
對於佢哋兩個小朋友只係識得Micky同Pepper Pig,
呢d先叫做經典!好開心可以成為那個時代的細蚊仔,
我哋搭地鐵由石硤尾到樂富只係兩個站,
玩具博物館就喺樂富廣場既A區,
如果大家眼利上咗扶手電梯之後望去對面三樓都已經見到玩具博物館喇.
搭扶手電梯上到三樓又或者行到最尾轉左手邊可以搭Lift直接上到去,
如果搭Lift一出嚟就會見到博物館.
但原來博物館唔可以算係一個館,
只可以話係一行Display櫃!!
應該叫玩具博物櫃 HAHA…
妹妹啱啱瞓醒起身,
所以個人傻吓傻吓!
其實喺商場三樓既兩端都放著幾排的Display櫃,
一邊係超懷舊玩具,
一邊正係我哋八九十年代細蚊仔既童年回憶.
嘩真係好舊好舊好舊好舊好舊好舊.
Hysan望住每一件玩具都覺得好好奇!
佢扮緊後面隻科學怪人玩具!
去到三樓既另外一邊
終於睇番D熟悉既面孔!
佢哋唔單止係玩具咁簡單
佢哋仲係經典到爆既卡通!
Sailor Moon呀!當年細個好鍾意呢班長腿姐姐
最靚女係火野麗同Vinus!
最憎梗係……禮服幪面俠啦!
老實講呢D唔可以叫做玩具,
只可以叫做Figure,
因為識貨既人一定拎住喺手上玩,
只可遠觀而不可褻玩焉.
知唔知點解企最前個悟空會帶咗個面罩呀!
聖鬪士呀!!!
仲記得細個買呢幾盒模型嗰陣時
你只可以選擇砌個星座
或者砌個人!
仲有細細個嗰陣都唔識嘢
拎住佢哋嚟玩打交
攪到打欄哂佢哋…
嘩暗黑聖鬪士
佢做既場景都好靚好配合幾個角色
真係太令人懷念啦!!!
明明星矢幾乎得一招「天馬流星拳」
但係細個睇極都唔會覺得悶
睇完玩具又未到食飯時間
同佢哋兩個經過一吓AEON行陣街啦
佢哋都好乖冇點扭買玩具
見今日Hysan去完Interview咁叻叻
奬勵佢俾佢扭一隻蛋啦!
依家D扭蛋真係貴到傻
當然妹妹都有啦
佢揀咗隻呀樂[email protected] Out!
Photo by CANON 5D Mark III, Len | EF 24-70mm f/2.8L IS II USM
呀劍評分: 7分
呀劍評語: 咁當然係唔夠喉啦!如果真係有一個好大嘅博物館咁就可以攞滿分喇
香港玩具博物館 簡介
領匯聯同導演彭順於樂富廣場舉辦的「領匯香港玩具博物館」位於商場A區3樓,分2大部份,展有多個經典玩具系列,包括香港製造系列,塑膠玩具系列,電動玩具系列,鐵皮玩具系列等.現階並展品未有達萬件,但各展品會不定期更新,歡迎各位玩具迷朝聖.而且更展出逾千件極具價值的玩具藏品,包括首度曝光的限量版玩具及從外地搜羅的絕版玩具!
地址
樂富廣場A區3樓
開放時間
上午11時至晚上10時
費用
免費入場
交通
港鐵樂富站A出口
電話
2338 4442
(以上資料更新至文章當日)


text:
再講學語言
March 31, 2016 · #我都唔係特別想大家睇 #學極都唔識 我相信大家都會認同,學語言係大工程嚟嘅:唔係話我呢刻想學,三個鐘之後我就會識.由完全唔識,去到大家心目中嘅識(無論你條界線定得幾低都好),都應該有好大段距離.如果我將「學語言」呢件事畫成一個Flow Chart,大概係噉嘅樣,大家可唔可以將空白嘅部份填咗佢? 完全唔識->[ ]->流利 空白部份可以填嘅嘢好多,但係大家心目中呢個格仔其實並冇一條清晰嘅階梯.呢點睇一睇坊間嘅教材就明.常見情況係,初,中,高級各自有教材,但係無論係咩語言,級同級之間硬係會有一條鴻溝:初級嘅人睇幾多初級嘅教材,都係跳唔上去中級噉.即使係語言教育研究非常充份嘅語言(好似英文,日文),級同級中間都係一堆空白,問號,黑箱. 當你問及語言學習嘅經驗,好多人(包括經驗豐富嘅語文,語言教師)會講話,你要(讀寫聽講),你要(下苦功),你要(識個男朋友,女朋友),你要(去當地生活).對我嚟講,呢啲可能係其中一兩個步驟,但係似乎並冇太大嘅解釋能力.呢啲指示一係太虛:讀寫聽講,即係讀乜?寫乜?聽乜?講乜? 下苦功嘅具體行動係乜?一係就只不過係增加誘因嘅方法:識男女朋友,去當地生活只係增加咗使用嘅機會. 另一種觀點就係由學習者嘅個人特質出發,指出學語言嘅人要具備下列能力: (1) 毅 力:堅持學習,唔會中途放棄 (2) 面 皮:夠膽同陌生人用新語言傾計,或者唔怕喺人面前講錯嘢 (3) 社交力:維繫朋友嘅社交能力 (4) 模仿力:語言模仿能力,聽到聲音可以用把口講返出嚟 (5) 計劃力:拆細工作,制定學習計劃嘅能力 (6) 原動力:有學語言嘅動力,知道用乜嘢去推動自己 由行動去睇,識伴侶同移居嘅成本都好高;由特質去睇,要有齊呢啲特質非常難:鍾意傾計嘅就未必坐得定,坐得定嘅就未必有好強嘅社交能力. 結論就係學語言嘅成本高,要求高,去到一個地埗係正常人根本完全唔值得去做.因此(社會亦都反映出)得少數本身有語言環境,有教育制度支援,或者焗住要用嘅人先至識.可惜除非你係英語國家嘅人,否則學識一兩隻外語幾乎係生活/搵食一定要有嘅技能嚟.對於 *一定要識多一隻語言先可以發揮所長嘅人* 嚟講,呢個狀態非常唔公平㗎! ---*---*--- 「循序漸進」,「由淺入深」呢啲口號,好多時都係呃你嘅.根本大家就冇中間嗰堆步驟,大家亦好少搵到程度喺中間嘅人:見親一係識一係唔識.喺噉嘅狀況,一個正常人根本冇可能識得點樣由起點,去到心目中嘅終點.大家需要嘅係詳盡啲,細緻啲嘅描述.即係由我而家呢一步,我會想知道向前行一步會有啲咩,而唔係連會唔會踩狗屎都唔知.噉就解釋咗點解幅圖展視出嚟嘅(空白)會令到學語言變得咁難:因為冇清晰路徑,學習者無所適從,所以先會有人俾出一堆難以實行嘅建議,同埋一堆用嚟解釋失敗嘅應有特質. 我體諒要喺咁惡劣嘅學習環境底下到達終點,本身真係就好難.少數成功嘅人,或者有一啲方法竅門,不過佢哋嘅經驗好多時唔等使.因為 ①成功得嘅人,本身通常有齊上面大多數特徵,就算講返條路出嚟,都唔係個個啱用;② 大家學識咗之後,好多時根本唔記得自己點解識,講返出嚟嘅經驗未必係準確描述;③ 每個人只可以憑自己經驗講返啲大原則,具體嘅嘢,因人而異,講咗出嚟,大多數人而言都係跟唔到嘅. 我絕對唔係要全盤否定過住嘅做法.一眾前輩所提出嘅原則,好多都係正確嘅,只不過係好似內功心法一樣,要有返啲悟性嘅人先至會跟到.我冇乜悟性,所以淨係得原則我都失敗咗無數次.我相信冇實際實行嘅方法,成件事係紙上談兵,但係如果要講實際做法,基本上學每一隻語言,唔同背景嘅人,學習方法根本完全唔同.所以我理解到點解網上啲polyglot咁鍾意講空泛大原則.因為噉先最多人有共鳴.不過失敗嘅經驗,令我體會到步驟同清晰指示有幾緊要,點樣可以幫到大家.我將會做呢樣嘢:首先我會解釋返呢啲大原則;跟住我會用各個背景嘅香港人,粵語人嘅角度去講點樣制定語言計劃;之後我會寫吓我學每個語言嘅心得:好多係失敗經驗,少數係成功例子;最後我會按語言講出實際嘅操作方法,即係我真係會講你聽,點樣,幾時做啲乜嘢. 當你遇到個健身教練,佢日日同你講,「喂練大隻啲先可以脫毒」,或者講「你要俾心機呀」呢啲,擺明就係水你嘅.真正嘅教練會話你知你有咩問題,要用乜嘢實際行動去改善.學語言方面,如果前人做嘅就好似教大家喺迷霧入面前進嘅技巧,策略;我要做嘅就係要教識大家呢啲技巧之餘,再幫大家撥開啲霧,等大家可以眼望前方噉慢慢到達各自心目中嘅終點. ---*---*--- *內功心法篇* 以下係一啲簡單嘅方法,全部都係舊嘢.不過舊唔等於冇用. ~睇住先.實際點運用,要等(唔知幾時先會出嘅)下篇.~ […]Read More »


text:
「樓市」
依家香港個樓市真係越升越有,雖然政府三番四次出手去希望為樓市降溫,但係其實每次都只係一個好短暫嘅效果.所以今次又再一次出招,到底真係幫到我哋嚟班想上車嘅市民?講真如果比著我係業主,我都唔會將層樓放出去,因為真係賣咗買唔返.所以根本只會縮小二手物業市場嘅流動性,而且如果我係業主嘅話,當然就會將個價錢提高,如果唔係當要買多層樓嘅時候就彌補唔到個印花稅.講到尾其實辣招係對我哋啲想上車嘅香港人嘅辣招!
「辣招」
由今日開始,政府嘅新樓市辣招就正式生效.所有人如果買第二套物業嘅時候不論銀碼,全部劃一徵收百分之十五嘅樓宇買賣印花稅.但係其實如果因為壓抑炒風嘅話,而又希望幫首次置業嘅市民嘅話,嚟啲辣招真係可以話無乜幫助.好多時啲人想買樓,但係就連樓都無得睇,因為好多業主都寧願將層樓租出去.而好多時所謂嘅辣椒亦只會令到租金上升,基本上幫唔到啲想上車嘅市民.雖然短時間係睇到樓市好似跌咗,但係就因為咁,貨源短缺,到最後只會不跌反升.
「醒覺」
如果政府真係想希望幫到香港人上車嘅話,第一就當然係先要將樓價大幅降溫.第二就係好多人基本上係唔夠首期,所以如果有當年嘅首置同放寬按揭成數係會有一定嘅幫助.第三就係起多啲資助房屋,所謂嗰啲乜嘢港人港地其實真係廢話,因為到最後根本上有係貴到飛起.過去幾次嘅辣招基本上完全係將樓市再推高而唔係降溫,雖然短暫效果好似達到咗,但係個衡量標準係唔係應該用首次置業嘅市民成功上車多過樓價本身嚟?我哋真係多得嚟個政府唔少!
Also published on Medium.


text:
「動畫」
有可能大家都係因為最近嘅一套日本動畫《你的名字》先至認識「新海誠」嚟位動畫家.因為過往大家一提到日本動畫一定會令你諗起動畫大師「宮崎峻」嘅出品.而《你的名字》已經分別打破咗《幽靈公主》同《哈爾移動城堡》嘅票房成為日本電影史上第二名.雖然相比起《千與千尋》嘅票房仲有一段距離,但係就已經令「新海誠」成為第二位達成百億日圓票房嘅日本動畫導演!
「日本」
今日終於有時間同老婆兩個去拍下拖睇新海誠嘅《你的名字》.雖然之前有好多人已經講緊嚟套動畫,但係一直都未睇所以仲未有平價.作為一個宮崎峻嘅粉絲,老實講《你的名字》嘅畫功真係好靚.同宮崎峻嘅動畫最大分別係個故事好容易令人代入,你唔需要太過用腦去諗同理解佢想帶出嘅訊息,而且節奏亦都比較快.所以就算之前宮崎峻嘅動畫都有類似嘅訊息,但係就比較難去理解.
「分別」
當然我睇動畫好多時都會睇畫功,而我個人認為有好多地方《你的名字》都比宮崎峻嘅好.雖然兩者嘅製作方法一定有唔同,但係除咗靚之外,好多好細緻嘅位都做得好出色.其實入面好多訊息都係宮崎峻嘅過往嘅電影出現過,只不過好多人真係唔會翻睇再翻睇去研究佢入面嘅訊息,嚟一點係新海誠處理得比較好嘅地方.真係好期待佢之後嘅大作,我相信今次《你的名字》嘅成績會大大加強佢嘅信心.不過我依然會係宮崎峻嘅忠實粉絲.
Also published on Medium.


text:
事實上當然冇咁誇張啦,如果唔係,小甜甜都唔使咁快去賣鹹鴨蛋.不過咁,雖然唔係萬能,其實都相差無幾架喇.我就會話,如果有錢,真係能人所不能.早排就有單搞笑,唔知大家有冇印象?
話說有個讀中二嘅𡃁仔,帶咗四萬蚊現金同八部iPhone返學校派俾同學,條件就係要叫佢一聲「軒哥」.結果反應都不知幾熱烈,學生個個爭住叫軒哥,搞到要排晒長龍.最後因為搞得太揚,俾學校知道咗,即刻叫停,連收咗錢嘅都要嘔返出嚟.
聽講話條𡃁仔仔搞壇咁嘅係為咗溝女,想喺心儀嘅女同學面前威吓.而錢就係佢阿嫲俾佢買食嘅零用錢喎.
事件究竟反映咗乜?當然係金錢嘅威力啦!試問一個中二嘅戇居仔,有何德何能可以令到同學(包括高班同學)對佢咁恭維?俗語話有錢使得鬼推磨,而家叫聲軒哥就有錢收,實在太簡單喇.莫講話叫聲軒哥,就算係叫十聲軒爺我都制啦.
不過咁,錢可以買到人地嘅恭維,但係買唔到人地嘅尊重.事實上,收咗錢嗰人有邊個喺背後唔笑佢傻仔?單又一次證明咗錢唔係萬能嘅,起碼錢就買唔到尊嚴嘞.
講開又講,條𡃁仔又真係好戇居吓.如果佢心儀嘅女同學會覺得佢咁做好威,即係話條女都係信奉拜金主義啦,咁將錢直接俾條女肯定更加有效.我唔知條𡃁仔屋企係咪好似李+x咁有錢,如果係嘅話,幾萬銀當然小意思,就算日日派都冇所謂.如果唔係,佢過多幾年就會知道錢幾咁有用,到時就會後悔架喇.
至於收咗錢又要嘔返出嚟嘅學生,就肯定會覺得好唔抵.一來見財化水,二來無啦啦叫咗條戇居仔做軒哥,真係有貶自己嘅身份.雖然呢單只係小事,不過就證明咗錢可以令人做出一違背良心嘅.所以呢,又有人話金錢萬惡.
對於呢個講法,我絕對唔同意.以派錢單為例,其實雙方都係抱住不勞而獲嘅心態,而錢只係作為交易嘅媒介啫.就算係返到去以物易物嘅年代,呢咁嘅咪一樣會發生.其實話金錢萬惡,只不過係啊Q嘅精神勝利法.如果世界上有樣係萬惡,我就會話係人心,而唔係金錢!


text:
喺每年都有嘅4月20號,可能唔知發生乜事嘅人會覺得係平平無奇嘅一日,又可能有人會覺得呢日係希特拉嘅生日(佢今年終於Cut到有線好似係)云云,但喺大家身邊,乃至社交平台之中都總會有人高呼4月20號係Green day,Happy 420之類嘅說法,咁到底420係乜玩法呢,不如我哋就嚟探討吓啦!
話說420呢,要追溯返1971年喺美國加州聖拉菲爾有班自稱The Waldos嘅大麻Fans,呢班友仔喺秋季開始咗一個叫「狩獵大麻」嘅行動,主要係搵自已區內廢棄咗嘅樣大麻田,只要佢哋搵到先,就可以獨佔食幾世都食唔完嘅貨源.咁The Waldos就定咗晏就4點搭4個字(Four-twenty)喺聖拉菲爾高中(San Rafael High School)裡面嘅路易巴士德(Louis Pasteur,知名法國化學家)雕像前面集合,以「4:20 Louis」作為暗號嚟稱呼呢個計劃.喺The Waldos失敗歸來幾次之後,喺佢哋集合嗰陣就索性改用「4:20」呢個簡稱嚟表達行動,後來就一傳十,十傳百咁樣,慢慢喺大麻圈子裡面炒熱咗,結果420去到今時今日就變成「隊草」(Weed)嘅代名詞喇.
其實依家就唔使等到每年嘅4月20號先使用得大麻嘅,今時今日世界各地對大麻嘅接納程度都好高,好多國家或當中嘅洲分都可以合法使用大麻,比如舊年嘅美國大選,有5個大州分都通過咗娛樂用大麻合法化嘅議案,另外超過半數州分容許醫學使用大麻(用嚟麻醉,止痛等).而每年嘅4月20號前夕,喺英國,荷蘭等地都會有一系列嘅慶祝活動,當地嘅執法人員乃至一般市民都唔會有乜衝突甚至會與眾同樂,其實情況同大家見到香港警察喺九龍城同啲市民一齊參與撥水節無異,點解香港或者台灣會一見到種大麻/或者藏有大麻就即刻起哂鋼又拉又告咁,呢一點正正反映咗歐洲國家同亞洲國家對大麻嘅接受程度之間有差異問題,而呢啲問題又係點產生出嚟嘅呢?
(依家美國境內合法化使用大麻嘅地方,包括醫學用同埋娛樂性則)
上面講緊亞洲國家對大麻嘅態度對比起歐洲係有180度嘅轉變,咁我哋不如講吓設身處地嘅香港同鄰近嘅台灣,呢兩個地方同樣地係將大麻列為毒品之列,近年大家都聽唔少香港/台灣人種植或者收藏大麻畀人揭發呀,大義滅親之類再畀人拉咗然後定罪,可笑嘅係兩地之間,特別係香港政府同執法人員將大麻歸類為毒品,但偏偏政府同社會大眾平時就甚少討論大麻,結果大麻就好似去咗Grad din嗰位那年十八嘅毒撚咁企埋一邊,無人想知無人想理咁,係近呢兩年個政府先係咁易喺啲禁毒廣告到拉埋大麻落水(睇返香港保安局禁毒處係上年,即2016年先針對講大麻),跟手又係一如既往公式化咁show完「大麻」兩隻字,搭多句:「企硬,_ _ 衰硬!」情況如同台灣啲法務部,衛生福利部部等等跟住啲條文淨抽大麻有害成份出嚟講:「大麻當中的社會危害性,成癮性,濫用性會危害國家安全.」其實呢兩個地方嘅政府部門都對當中嘅負面評價選擇避而不談,解釋都欠奉,淨係擺出一副「我話有問題就有問題啦.」嘅姿態出嚟.
老實講,筆者淨係覺得呢種玩法只係行緊愚民政策,針對住市民對大麻無認知嘅狀況,政府就踩多兩腳,順勢再定性佢做毒品,畀多啲標籤同污名佢洗吓大家個腦,咁就慳返唔使拗.不過真係唔好意思,多得香港嘅填鴨教育做得夠差,差到我哋唔獨立自主咁去思考問題都唔得.係咪只要政府定性大麻做毒品,大家就唔使再了解大麻係一種乜嘢嘅產物呢?答案唔使講都知,所以喺其他國家嘅政府同市民先會對大麻有進一步討論,繼而集成議案將大麻各種用途合法化.世間本來就無萬惡之物,但當權者恃勢凌人呢點其實仲毒過毒品,一個披住偽民主皮毛嘅獨裁政府,只會助長,甚至產生更多非法交易同行為,最尾咪又係市民埋單,得不償失.既然係咁,我哋係咪好應該開放返對大麻嘅討論,畀大眾知道返大麻嘅利弊先再幫大麻蓋棺或合法化呢?嗱,咪話呀叔我唔教精淋病穴鵝,呢啲無成本又可以修補社會撕裂嘅方法,點解唔做?我先唔想佢幫手將 _ _ 用大麻合法化呀.
(曲到直)香港為何竟容不下一個農夫? - 兼論香港本土農業的潛能
其實大麻喺香港政府努力同堅持不懈之下(平時做第二樣嘢就揸流攤或者卸膊)塑造到一個極負面嘅形象都好,都仲有一班創作家同後生仔幫大麻整咗啲Facebook Page或者寫歌/二次創作出關於大麻嘅作品,因為都比較多,恕筆者揀咗啲比較想同大家分享嘅列出嚟,大家有更多提議不妨回覆補充呀.
Facebook Page方面就有:
420HK(拎咗佢哋個教材出嚟分享畀大家,有興趣可以睇吓)
香港大麻協會 HK Cannabis Association – HKCA
抽大麻會讓你腦袋壞掉_Smoke Weed Is Bad For You(雖然呢個係台灣嘅,但實在太精彩要貼堂)
而創作類嘅大家都可能好熟悉,分別係有中出羊子參與填詞,由The Smoking Bear主唱,二次創作咗《自由花》得嚟嘅《大麻花》:
//但有一個夢 不會死 種大麻
無論雨怎麼打 大麻仍是會開花
但有一個夢 不會死 種大麻
來自你我的心 種大麻//
另外就係My Little Airport原創嘅《今天沒大麻在身》:
//我的煩惱不是沒有照顧好父親
亦不是看見他變成衰老的人
no, non, いいえ, 不是憂慮無處棲身
而是今天沒大麻在身 而是今天沒大麻在身//
可能你睇完以上嘅資訊會見到使用大麻並唔係一種唔見得光,要收收埋埋做嘅嘢,總之大麻唔係你一掂到就會上癮,會死,要去坐監之類,咁當然喺現時嘅香港大麻係非法嘅嘢嚟,但呢件事並唔係由當權者話係就係,大家都有權利去知道呢啲規則,法例係點制定出嚟,並唔係盲目地做條應聲蟲,人哋話係你就跟住話係,無論喺大麻定係其他事上都好,不論你年紀大小,呢啲公民權責都係與生俱來嘅,唔好畀藉口自己逃避,懶理.懶吓懶吓,好快你就會連隻車都畀人食埋.


text:
今年打工仔,固然會初五咁嘅樣,只不過,肖建華事件發生後,證監好似瞓咗覺咁,完全無提醒 明天系 嘅公司就肖建華嘅下落,以及大股東可能出現嘅風險作出公告,如果小股民懵盛盛做咗大閘蟹,證監假期竟然真係放假,都係難辭其咎.
只不過,最恐怖都唔係 明天系 嘅公司無出公告,如果醒少少嘅股民,知道自己投資嘅公司,大股東有明天控股份,或者手上嘅投資項目,同明天控股關係密切,我相信已經有一大堆賣盤準備好,相信喺早上開盤果陣已經見到,對股民最無陰功,係自已炒緊果隻股,係唔係 明天系 相關人馬控股都唔知.
明天系 控股架構複雜到似迷宮
其實 明天系 喺契丹嘅控股結構,已經有名密過蜘蛛網,講緊果啲人頭都成四千幾人,呢個仲要係浮喺水面果啲,如果果啲人頭揸嘅貨,或者借嘅錢,係唔駛向證監披露嘅,咁仲有幾多,根本無人知.如果 肖建華 係要嘔番晒啲錢出嚟,當然有可能係直送政府,但更大可能係先沽出,再變錢送俾政府,特別係海外果啲,因為海外沽完就即變外匯.咁 明天系 擺明車馬喺香港持有嘅資產或上市公司,固然好有沽售壓力,但 明天系 暗中持有果啲,如果肖建華啲人頭突然大手沽貨,啲炒三四線股啲股民,真係會死咗都唔知乜事.
所以,證監固然有責任要求, 明天系 有關果啲公司,應該發出公告,如果發咗公告,仲有人要玩落去,就貴客自理喇.但如果係暗 明天系 果啲,例如資金來源查實係 明天系 嘅公司,果啲公司係唔係都應該披露一下,如果啲大股東暗中走人嘅,證監會又唔知會唔會認真看待呢?總之呢次肖建華咁樣被人捉上洗頭艇,提醒香港嘅投資者,被大量不明來歷紅色資本污染嘅股市,並唔係普通人玩,你睇唔透契丹政局學人玩股票,真係死咗唔知乜事.如果你仲夠薑玩option,窩輪果啲,果啲我幫你唔到嘞.


text:
荷葉炒飯 &上湯生麵
法式焦糖焗蛋 (Creme Brulee)
心太軟擂沙煎堆 (真係心型架! 其實我特登影到咁! haha)
之後食完飽飽﹐去左一間預約左既房到玩遊戲.我老板唔知係咪細個無玩過大過左要玩番夠本﹐所以成日鐘意玩遊戲.今次將公司既 product training 變左分兩組比賽﹐都算幾 fun﹐佢又 meet 到佢個 purpose,我哋更加唔駛講﹐有得食又有得玩唔駛做﹐何樂而不為﹖玩完遊戲﹐大家以為散 Band 分獎品﹐點知老細話未完﹐有第三回合.仲要轉場去 FMP 個 mall 到集合.大家都拗晒頭﹐唔知去果到做乜﹐想撇…點知去到….老細竟然係到每人派$30﹐限我哋半個鐘內買樣野獎勵自己o窩﹐超級 surprised! 唯一既 rule係唔可以買俾人﹐一定要買俾自己同埋唔可以買食物﹐用剩既錢要俾返佢…所以大家分頭出發﹐我就當然一支箭咁飛去睇衫啦! 唔洗幾耐我已經物色到心頭好﹐就係我一路都想買既西裝褸﹐不過要$40﹐卒之講價$38 成交﹐倒貼 $8 哈哈~ 不過我當然好醒目咁叫個Sales 寫張 $30 既 Receipt 俾我作為"證據"啦~ 以為 mission completed, 仲有時間淨就周圍逛逛﹐點知原來開左好多新鋪頭﹐忍唔住之下竟然買多左一件褸同一對鞋﹐兩樣野加埋都係$65﹐每樣仲平過件西裝褸! 卒之係半個鐘內總共洗左成百蚊野﹐仲要9秒9咁飛返去起點回合﹐我當然係最遲到果個~ 我將件褸同鞋收埋係個手袋到 (好彩咁o岩今日心血來潮換左個大手袋! 天助我也!)不過無人信我唔駛貼錢買足$30野﹐哈哈~ 返到屋企﹐竟然收到退稅返黎既支票!!! 個銀碼仲夠津貼我用多左既錢﹐仲有多餘剩可以袋落袋添! 哈哈! 真係如有神助~ 好開心!!! God 真係對我好好!


text:
我講南洋就講得多,呢次梁文道係用香港人角度,由歷史闡述番南洋人到底乜回事.睇完呢篇嘢,大概會明白小弟嘅政治觀,以至陳雲講嘅香港自治運動源流喺邊度.
南洋人係一個縱橫四海嘅族群,甚至直到今日,仲有好多南洋人係隨時話返就返新加坡,甚至印尼,甚至喺成個南中國海周圍走,我嘅報紙文章同時見諸台灣,香港同新加坡,就係一個典型南洋人嘅寫照.
亦因為南洋人好早就同西方交往,甚至各族混居通婚係家常便飯(連我本人都唔係百分百漢族血統),所以,南洋人嘅政治觀可以好革新,今日嘅泰國仲係姓鄭嘅王朝,喺澄海仲有泰國國王嘅衣冠塚,泰國政壇各派惡鬥大部分都係華裔鬥華裔,係得發動政變推翻他信嘅頒提係馬來半島回教血統(但佢極忠於王室),喺婆羅州就搞咗個蘭芳共和國行共和政治加商業混合模式,由於新加坡住好多華人都係蘭芳共和國後人,所以新加坡始終唔放棄民主政治(你睇官委議員同非選區議員無晒啲關鍵權力,就知新加坡嘅國家設計嘅邏輯),亦有人話新加坡係當代蘭芳共和國就係咁解.
喺新加坡共和國建立之後,其實南洋甚至唔可以講係信奉海洋中國一套,而係遠大,更包含唔同民族嘅海洋亞洲,甚至呢個呼應勝海舟,孫中山都提及過嘅亞洲主義.當然呢個亞洲主義3.0,中心思想係唔同亞洲國家,基於民主,自由等原則下達致整合.所以台獨,港獨有乜問題?最終整合喺一個類似歐盟嘅亞洲聯盟,呢個正係亞洲長治久安嘅根本.
所以我講辛亥百周年,不只去南方,而是向大海走.遠眺太平洋,至係更廣闊嘅天地.所以我天生唔信得中國,香港至可以生存,因為海洋亞洲,有自已的生存能力同邏輯.


text:
最近有研究發現,56%嘅受訪打工仔都曾經試過捲入辦公室曖昧或戀情之中.但同同事拍拖其實唔係表面咁簡單,例如一但你哋分咗手,身處同一間公司,每日行出行入都總會碰面,情況相當尷尬.
仲心大心細考慮緊好唔好同同事開始嘅話,就等筆者同大家一齊分析辦公室戀情要注意嘅事啦!
1. 確保開始呢段感情係值得嘅
愛情配對專家提醒,對方喺職場上嘅表現同佢日常生活嘅性格大多數都會有出入,你要問吓自己對工作以外嘅佢有無足夠嘅了解,你想追求嘅係咪就係對方嘅真實面貌,確保就算將來有咩問題發生,你都仍然覺得開展呢段戀情係值得嘅.
2. 唔好被人感覺隨便
辦公室好容易就會流言四起,人多口雜,唔好比佢哋捉到話柄,或俾人覺得自己係隨便嘅人,亦唔好當職場係獵食場所.真係遇到心儀對象,好想同佢好好發展嘅話先好開始啊.
3. 睇返公司政策
如果同同事拍拖係直接違反公司規矩,而而家呢份又係你嘅理想工作嘅話,你就要更加審慎地思索自己對人有興趣嘅原因,會唔會只係覺得方便或者追求一種刺激感,同埋要接受發展關係有機會帶嚟嘅後果.
4. 唔好喺公司有咩親密行為
就算公司規例無禁止同事拍拖,都記住唔好表現得好親密,免得比人捉到話柄,話你哋公私不分.就算周圍無人都好,你哋做嘅嘢都可能會俾CCTV拍低!
5. 要好好傾吓點樣處理最壞嘅情況
平常分手已經好慘,更加慘嘅係前任係你嘅同事,分咗手都要朝夕相對.所以當事情未發展到咁,你已經要同對方好好傾吓萬一真係分手嘅話,你哋會點樣處理.就算真係唔好彩分咗手,雙方都唔應該喺辦公室帶起呢個話題,記住公私分明.
6. 唔好同你上司拍拖
唔好同你上司拍拖,唔好同你上司拍拖,唔好同你上司拍拖,重要嘅事要講三次!因為上司有機會處理到你嘅人工金額同升遷狀況,唔想比人口實,又或者怕感情生變之後會俾人處處針對,就真係唔好咁做啊!
7. 公開雙方嘅關係
假如你哋已經穩定發展中,唔使怕俾同事或上級知道,相信佢哋會理解同祝福你哋.其實職場上雙雙對對嘅同事拍拖,結婚,甚至有埋小朋友嘅例子都有好多架.
8. 唔好畀對方任何特別待遇
問題唔單止係呢樣係錯誤嘅行為,而係當你嘅辦公室戀情一但公開,你又濫用自己嘅職權去幫伴侶做事,咁會直接影響你嘅名聲,甚至係揾下一份工嘅機會.記住喺工作上千萬唔好徇私啊!
(圖片來源:tumblr)


text:
其實要解決港鐵故障跟住全香港交通大亂其中一個方法,並唔係吓吓靠接駁巴士,呢個完全唔係路.有讀者提出,日本人用開嘅方法: 振替輸送 .喺香港巴士普遍都有八達通,所以港鐵車飛都係一張NFC Card嘅年代,係絕對行得通,甚至比日本果啲用紙飛,定期券果啲亂七八糟嘅情況仲簡單.
振替輸送 :港鐵公司請大家搭巴士
喺日本,出現列車故障,人身故障,鐵路公司又好,巴士公司都好,會退錢,同埋出一張振替車票,你憑票可以坐其他公司嘅類似路段,但車費由肇事嘅公司找數.一般日本你揸住呢類車飛,都要去有人改札口出入閘,就算用ICOCA,SUICA都好,都係要用有人改札口處理過張飛,然後至可以去搭車或出閘.日本振替輸送規則可以好複雜,因為涉及有人揸Pass,定期券搭車嘅問題,而日本單程票最有名嘅磁性紙車飛,亦係相當之大嘅問題,如果唔識日文真係頭都痕.
但香港比日本簡單好多,因為港鐵嘅回數券(都會票),單程票,全部都係NXP Mifare Ultralight 或 Sony RC-S966 Felica Lite (因為NXP啲NFC Tag鑊氣太勁,最後用番Felica Lite)嘅NFC Tag嚟,基本上,巴士公司可以有兩種做法,但全部可以用IT方法解決.
- 指定巴士路線嘅八達通機,載入港鐵災難模式嘅功能,一旦港鐵出事,災難相關模組會立即接受港鐵單程車票付款,港鐵公司只要派員喺連上收回乘客嘅車票即可,而都會票亦唔會扣車錢(但會核對有無入閘紀錄,有入閘紀錄會抹消相關紀錄).小巴嘅八達通機一般比較削,可能要升級之後,至可以做出同類動作.
- 巴士公司派員,利用特別嘅NFC Tag Reader(例如載有特別App嘅Android手機)核對車票,並即時收走單程票乘客嘅車票,俾乘客上車,而巴士公司,負責將收到嘅單程車票交俾港鐵公司.
簡單嚟講,香港比日本更有條件做到振替輸送,至少技術係可行,八達通公司一定搞得掂,呢個係運房局肯唔肯做嘢,如果肯做嘢,我相信情況係可以受控制.


text:
Groundhopping: 萊比錫的兩大球隊 - Chemie Leipzig & Lok Leipzig 文字 精選
BSC Chemie Leipzig - FC Carl Zeiss Jena II
Alfred-Kunze-Sportpark
賽果:1:1 (0:1)
入場人數:1,612 (無作客球迷)
亞洲之旅還未完結時,我地係香港突然決定復活節要去柏林,而萊比錫正在去柏林既路上,咁岩發現呢個比賽週好難得地兩隊萊比錫既球會都有主場賽事,所以萊比錫變成我地今次 Roadtrip 既必到之地!
萊比錫有兩大球隊,一隊係 1. FC Lokomotive Leipzig,球迷普通都稱呼佢地為 Lok Leipzig,中文為火車頭萊比錫;另一隊就係 BSG Chemie Leipzig,呢隊波既中文譯名我都唔太清楚,但直譯既話就係化學萊比錫(Google 見到又有稱車米萊比錫).
BSG 係德文 Betriebssportgemeinschaft,意思係指由一間公司成立既體育會,要注意唔係講緊大公司dum 一舊錢去投資一間球會,而係由一間公司既工人組織出黎既球會.你會發現好多東德(甚至東歐)既球會,好多都會以 Dynamo, Chemie, Energie, Lokomotive 之類等工業名稱命名.當時既體育會都代表一大班人群,細既可以係一間公司,大既可以係一個社區甚至整個城市.來自東德既球會都有咁多死忠熱血球迷,都係因為不同歷史因素影響.
正式黎講,歷史上係有兩隊 BSG Chemie Leipzig,一隊成立於 1950 年,另一隊成立於 1997 年.當德國統一後,政府係 1990 年將當時既 Chemie 同 Lok 合併組成 FC Sachsen Leipzig.其後 Sachsen Leipzig 因為資金問題破產及解散.(當時紅牛就係睇中萊比錫無「大」球會所以已經希望收購 Sachsen Leipzig,但因為球迷強烈反對球隊商業化所以佢地最後先要收購萊比錫市郊既一支小球隊)七年後, BSG Chemie Leipzig 重新成立,由最低組別聯賽重新開始.(唔似人地買起球隊既比賽權空降聯賽囉)
Chemie 既死敵當然係 Lok 啦,可惜因為兩支暫時係不同聯賽出戰,所以少有機會對戰.而呢兩隊波亦都有共同敵人,係邊隊波我就唔多講啦,基本上佢地當果隊波係透明,留返比啲 plastic fans 啦.過左咁多年佢地終於升到上第五級別,而且今年極會機會成為冠軍升上地區聯賽!亦即係話來年兩隊萊比錫既球會會係同一個聯賽參賽!到時會有更多好戲睇啦!!
星期四一早我地係市中心食飽左之後,就開車到萊比錫市中心以北既地區 Leutzsch.平時我地對第五級別既比賽都唔會有咩期待,但 Chemie 出名有好多球迷入場打氣.講緊既係入場人數可能得 1000 人,但場入面有800 人都會出聲唱歌打氣果種打氣!仲有,唔好唔記得,佢地係第五級別咋,有一千人入場仲想點?
到左 Chemie 主場後,我地無由主看台入口入場,因為怕撞到 Chemie 既 Ultras,佢地都會經過主看台去佢地龍門後既看台.我地怕佢地唔中意見到 groundhoppers ,所以就經過作客區去到球場既另一面入場.好慶幸㨂左另一個門口入場,因為呢區有間酒吧,入面有暖氣可以避寒!係酒吧入面仲可以清楚望到主看台~等到開波時我地當然出返去睇下 Chemie 既 ultras Diablos 點樣打氣啦!
賽前佢地掛起左好多大橫額,最大果條寫住 Chemie Leipzig - für immer mit dir,意思係永遠陪伴 Chemie Leipzig! 圍欄上仲有一條寫住 Gruppo anti Lok,遠睇無咩特別,近睇你會發現呢條橫額係由佢地從 Lok 球迷偷返黎既頸巾編織而成!
呢支球隊係以球迷為中心,球迷既支持對隊波好重要.所以球會酒吧內都有好多以球迷打氣做背景既相集.龍門後面雖然唔係滿座,但係其中一區聚集左大約 400 人一齊打氣.佢地唱足全場,仲有好多節奏我地都未聽過.賽前佢地話已經兩年未係主場輸過波,點知上半場客隊 Jena 就領先一球!
雖然當日客隊已經 Jena 二隊,但都想提下佢地球隊既背景.呢隊波全名係 FC Carl Zeiss Jena,Carl Zeiss 就係著名德國光學產品公司 Carl Zeiss AG 既創辦人,有戴眼鏡或者對相機鏡頭有研究既你可能見過 Zeiss 或者聽過蔡司呢個名.Jena 都係一隊由公司職員組成既一隊球隊,當年獲公司支持同贊助所以成立左一隊公司足球隊.球隊現時係地區聯賽出賽,當日因為只係二隊所以未有球迷到場支持.
中間仲要睇住舊黑雲飄過黎落超大雨,越黎越凍.好在半場休息時我地可以入酒吧食野暖下胃,下半場開始後 Chemie 開始多返啲攻勢,最後終於成功追和.我地隔離有幾個球迷超激動咁慶祝,其中兩個人企唔穩碌埋落地,搞到損手爛腳.我地都想真正來自萊比錫既球會可以有好成績出返啖氣,所以當 Chemie 入波後我地都慶祝埋一份!佢地下年一定要升到班呀!!!!
原本我地打算早五至十分鐘離場趕去睇下一場波,點知 Chemie 一路 chur 住黎攻搞到唔捨得走!最後只係和波收場.唔講真係差啲唔記得呢場波係 Oberliga,球員質素係同頂級聯賽無得比架啦,個個都係後生仔,但係球場氣氛黎講真係好熱血!!!仲要星期四五點半開波都有千六人入場!!
下頁會講 Lok Leipzig :-)


text:
潮陽百欣小學-陳亮翀,梁立衡
潮陽百欣小學-梁立衡
金巴崙長老會耀道小學-姚凱澄
順德聯誼會何日東小學-李松熹
香港普通話研習社科技創意小學
天水圍官立小學-葉佳韻
伊利沙伯中學舊生會小學-余智然
伊利沙伯中學舊生會小學-劉詣琛
伊利沙伯中學舊生會小學-黃尹祺
伊利沙伯中學舊生會小學-林巧彤
伊利沙伯中學舊生會小學-方心悠
天水圍官立小學-葉佳韻
宣導會葉紹蔭紀念小學-黃詩晴,李錦滔
順德聯誼會何日東小學-李松熹
天水圍官立小學-葉佳韻
伊利沙伯中學舊生會小學-楊凱恩
伊利沙伯中學舊生會小學-葉顯揚, 楊凱恩
伊利沙伯中學舊生會小學-梁瓏騰
十八鄉鄉事委員會公益社小學-鄭子悅,李卓凝
伊利沙伯中學舊生會小學-梁瓏騰,王紫晴,何卓翰,陳澤林-
十八鄉鄉事委員會公益社小學-鄭子悅,李卓凝,黎心榆
潮陽百欣小學-梁靖琦,梁立衝
樂善堂梁銶琚學校-羅苑君,許浩欣,黃懿澄,羅凱芊,曾珮瑜,何燡綱
天水圍官立小學-蘇善鳴
金巴崙長老會耀道小學-陳穎憧
獅子會何德心小學-楊貝兒
獅子會何德心小學-楊貝兒
伊利沙伯中學舊生會小學-葉顯揚
伊利沙伯中學舊生會小學-余智然
伊利沙伯中學舊生會小學-楊凱思
天水圍官立小學-葉佳韻
伊利沙伯中學舊生會小學-余智然,楊凱思,葉顯揚


text:
(戴NeuroOn既眼罩 訓兩個鐘=八個鐘?)
唉,呢排小編日日都好忙,搞到訓教既時間都少埋,黑眼圈又大,成日都好攰.最近小編就揾到神奇眼罩,佢同一般眼罩唔同,聲稱訓兩個鐘就好似訓左八個鐘咁.佢就係NeuroOn眼罩!
來自美國NeuroOn既眼罩並唔係一般既眼罩,佢可以利用內置既傳感器去監察用家既腦電波,肌肉活動,同埋眼球運動去監控用家既睡眠質素!而且仲提供埋個性化既睡眠模式,令到用家可以係短時間內有高質素既睡眠添.NeuroOn眼罩最犀利既地方就係用左一種新既科技,將一向既單相睡眠變到多相睡眠.咁其實多相睡眠就係指交替既睡眠模式,方法係將你成個睡眠分開唔同小節,咁就令你睡得少但效果都好似訓足八個鐘咁!好神奇阿,計計埋埋成年都慳左唔少時間做其他野啦,好方便!
有左NeuroOn呢個眼罩,就算訓得少都唔怕啦!而且NeuroOn仲可以配合手機App令用家可以收集自己睡眠質素既資料,仲可以係用家處於最淺層睡眠既時候叫醒佢,咁起身果陣就唔會攰啦.
另外NeuroOn仲好啱成日遊走唔同國家既人添!可以利用NeuroOn同App既配合,幫你計好時差,咁就可以係飛行果陣幫你調整好身體去適應新既時區,時差都低啲阿!真係幾正!


text:
「入學」
老實講香港依家嘅教育真係去到一個無可挽救嘅地步.小朋友要入學首先就連佢出世嘅月份都有關係!講真一個得一兩歲大嘅小朋友可以面試面啲乜?阿爸同阿媽做乜嘢又同你收唔收個學生有關?不如啲學校要家長提供入息證明同信貸記錄好唔好?真係超級離譜!辦教育竟然辦到淨係挑選佢哋認為有能力嘅小朋友,咁仲係一視同仁?況且得個一兩歲人仔可以話俾你聽幾多嘢?
「月份」
到咗今時今日我其實都唔係好明白啲學校嘅收生標準,乜嘢叫做「大B」,乜嘢叫做「細B」.點解大啲就會有機會入啲所謂嘅名校?當然大啲嘅小朋友識嘅嘢係比較多啲,但係就係因為咁佢哋比較有優勢,而好多學校選擇取錄大個啲嘅小朋友.講真咁同歧視有乜分別?我係唔係可以去平機會去舉報所有嚟啲咁嘅學校呢!唔通生小朋友都要擇日咩,呢啲嘢無得擇㗎囉!好唔好?
「歧視」
咁嘅教育制度真係連幾時有生小朋友都要計算在內.遲下我諗香港無人會生「細B」因為要入好嘅學校真係要個小朋友出世係啲好嘅月份.過多十幾二十年香港真係有機會再無某啲月份嘅小朋友出世.其實真係唔輪到佢哋揀,咁嘅制度公平咩?呢個係乜嘢世界,就連幾時出世都主宰佢哋讀書同教育嘅命運.真係人都癲!我真係覺得好有歧視嘅成份囉!
Also published on Medium.


text:
各位兄弟姊妹, 你地會同SL OR SP打真軍嗎?
-
打真軍
-
我試過呀, 仲要係條女提出添. 佢一早同我講, 我連十幾蚊都慳番啦
-
ffdd
always
-
條女唔單止同我打真軍, 仲要比我內射埋, 真係正到痺.
-
koko
當然會啦,經常都係打真軍架啦
-
替身剎手echo1
勇呀
大家唔怕架o羊
-
做女仔既都唔怕, 我地男人怕什麼
-
又攪掂she一條女, 又係真真軍, 爽!
-
.
果日sp比我同佢打真軍, 我射左精入佢度!
我地一路有撲野,但都係要戴套做, 果日又出黎搞野啦,唔知點解大家都好似好想咁,我問可唔可以搵次唔戴套做, 我話想feel清楚佢陰道,佢又話好,咁我咪就咁入囉
佢咁比我入,即係暗示肯比我射入去掛我諗,但我都冇問佢, 咪一路打真軍咁插囉,係舒服好多,暖好多同濕好多,咁咪一路插,插到射精囉
佢有嗌唔好架, 佢擰下擰下個身好似想我出番黎咁囉, 但我覺得佢係欲拒還迎個隻, 咪話之佢, 仲大力d插佢, 等佢冇力反抗添, 我射之前冇問佢呀, 咪一路係咁插, 插到射左入去佢至知咖
-
MALE
did 試過呀
-
kyjade
hi, 我試過同sl, 但佢個次仲係入面出, 之後佢可能驚我會有bb, 而家連電話, msn都轉埋, 勁衰.
-
射射
kyjade, 咁你做乜肯比佢射入去呢?
-
superdummy0087
個男人咁衰o家
-
~水哥~
我都試過!!不過多數係醉左先會
-
superdummy0087
kyjade:
咁你依家有冇sl?


text:
屈穎妍喺撐 七警 嘅文章《除暴安良的學費》,講到好多警察都係有嫉惡如仇正義心,無錯,香港有唔少黑警,甚至果 七警 係唔係全部都係人渣,都未必,犯咗刑事案,都未必個個係人渣.只不過,如果話毀滅 七警 嘅真人渣,一定唔係法官或曾健超,屈穎妍嘅講法,係黑白是非顛倒,佢都有份毀滅 七警.
真係毀咗 七警 係梁振英,曾偉雄
真係毀咗 七警 ,依次序,係呢幾位人渣
- 梁振英
- 曾偉雄
- 屈穎妍同佢啲盟友
首先,邊個落死命令,明知警察對異見人士濫用私刑,唔酷刑罪都ABH或GBH,都要打?如果無梁振英,張曉明嘅死命令,我唔信會打成咁,只不過,由於香港無檔案法,警隊同政府無高層亦無人夠薑,將梁振英同曾偉雄落嘅命令爆出嚟,否則,其實毀滅 七警 嘅元凶係邊個,根本係好易搵出嚟.同埋,中聯辦當時警務聯絡部部長謝小青扮演乜角色,呢啲嘢,日後都要查出嚟,執行非法命令嘅人,固然係非法,但落非法命令嘅人,等同係教唆他人進行ABH或GBH行為,點解可以唔駛搵佢地出嚟負責,毀滅咗 七警 嘅人生,毀滅咗香港警隊士氣同形象,就可以走數逃之夭夭,呢個世界邊有啲咁著數嘅事?
另外,屈穎妍自己都有份毀滅 七警 ,屈穎妍係咁為警犯違法嘅行為張目,問題係,依家警員做咗,衰埋,屈穎妍不斷推另一啲警員去火坑,屈穎妍會攞自己啲稿費,養七警嘅屋企人嗎?當然唔會喇.呢啲為咗自己嘅政治偏見,甚至政治利益,而係咁推啲傻仔去死嘅人,又唔係正人渣咩?所以如果講毀滅 七警 嘅人渣,點可能無屈穎妍嘅份?
除暴安良本來唔駛學費,只要嚴守政治中立,同埋唔好執行上頭俾嘅非法命令,維護香港公民嘅基本言論自由,唔好參與濫用私刑嘅活動,除暴安良唔駛俾喺法院受審訊嘅學費,依家就係警隊喺梁振英,曾偉雄,盧偉聰呢啲人唆使下,放棄政治中立,變成取悅政權嘅工具,結果依家咪有人受代價,而且受代價嘅,唔會止於 七警 以及朱經緯,如果遮打革命或魚蛋革命期間,更多警員濫權紀錄被揭出來,就算係十年後至揭出嚟,都仍然會有人要受應付嘅刑事代價.
果啲毀滅 七警 人生嘅人渣,遲早都會有人同佢地算賬.


text:
梁天琦喺太古站同大公報記者爭執一事差唔多全香港人都知.因為有人拍咗一條比大公自已拎出嚟果條更完整嘅片段,所以自稱受害者果位大公報記者當晚有幾挑釁有幾爛口,插水技巧有幾垃圾大家都一眼望哂.我冇咩興趣再講件垃圾同佢同行幫手拍片隻雞(唔好意思,夜媽媽扔低老婆同個女人出去我淨係諗到依樣嘢,當我水平低啦下),我只係想講下梁天琦經過今次依件事會唔會唔值得大家去投佢?
令梁天琦成名嘅事就係魚蛋革命:由佢同一班本民前成員仲有小麗等人協助小販喺朗豪一帶擺檔,最後因為警方濫用暴力而演變成衝突.大家支持梁天琦無非係因為佢真係會落手落腳企喺抗爭最前線,唔似其它民主派同自稱勇武建國嘅人咁永遠得個講字.佢曾經講過如果有一日佢變咗質就拉佢落嚟,而往後佢都一直堅守自己信念,起碼到現時為止冇一次令人覺得佢出賣過支持自已嘅人.
而家香港需要嘅唔係單單只會口舌之爭嘅議員,梁天琦依種行動派係香港人最需要嘅領導者.好多香港人知道要抗爭,要對抗政府,但大多數人都唔知點做.要團結人民去對抗一個政權需要靠梁天琦依種有號召力又有勇氣去行動嘅人,單睇就算政府千方百計禁止梁天琦參選後中共又派車跟佢,大公都仲要派人挑釁就知道梁天琦嘅影響力不容忽視.
對一個行動派嘅人嚟講,就算梁天琦真係衝上去打大公報個記者我唔會覺得意外.條片一開給就已經見到梁天琦衫都爛埋,之後個記者唔單止不停辱罵,甚至突然間相距梁天琦好幾步距離就話梁天琦打人.對住一個咁嘅人渣係人都應該有打柒佢嘅衝動,何況係一個親共記者?跟咗自己咁耐,明知報警的話香港公安都會企喺中共果邊,唔靠自己自保梁天琦又可以點?
梁天琦愈係比人針對抹黑,愈係代表政府驚佢做緊嘅嘢同影響力.一眾支持佢嘅人當初唔係就想咁樣咩?而家梁天琦做到市民想佢做嘅事,我地更加要支持佢嘅理念,唔應該比佢繼續一個人頂住所有壓力.如果再有人針對梁天琦打人依點抹黑,我會學啊樹咁講:
「打人?我打飛機添啊!」
圖片來源: YouTube 截圖
相關


text:
一搔四年之癢:港隊省港盃簡評 (上)︱KH筆記
踏入2018年,港隊第一擊就係以B隊迎戰嘅省港盃.由青年梯隊教練郭嘉諾領軍之下,港隊有個好開始,首回合先喺大球場以2-0擊敗廣東隊.雖然次回合作客被對手追和,但港隊互射十二碼以4-2擊敗對手,重奪失落四年嘅省港盃桂冠.
呢隊俗稱「港B」嘅香港隊,主要由本地嘅年輕球員同港隊嘅非常規成員組成.而過去幾年由廖俊輝帶隊嘅「港B」,都係因用波組織而引人注目.今屆人腳洗牌 (陳俊樂已經升格做大港腳;曾文輝,林學曦等球員未有入選),加上換帥領軍之下,港隊表現最好嘅,反而係有紀律嘅防守,唔單止後防表現穩健,前場黎洛賢,袁振昇,羅港威等球員嘅緊迫防守亦相當出色;不過傳送同組織嘅質素就有啲不如以往,所以喺進攻方面,呢支港隊都係比較依靠死球同反擊去製造威脅,首回合嘅兩個入球都係咁樣取得.
次回合作客,面對廣東全力進攻,港隊大部份時間都受壓,不過防線嘅表現都尚算有紀律,可惜兩次嘅犯錯,令港隊喪失首回合嘅領先優勢.雖然其後大部份時間繼續捱打,不過港隊有血肉長城同埋袁皓俊嘅神勇表現,將比賽帶到互射十二碼並且奪冠而回,都值得大家嘅掌聲.
跟住落嚟就要講下個別球員嘅表現,呢篇先講後場:
袁皓俊
年齡:22歲
效力球隊:香港飛馬
開季嘅時候仲係後備門將,袁皓俊喺對東方龍獅一役因為梁興傑受傷而擔任正選,其後一直穩坐球隊嘅正選位置.今屆省港盃佢力壓謝家榮同陳嘉豪兩名門將,取得正選席位,亦都冇辜負郭嘉諾對佢嘅期望.首回合主場表現穩健,力保不失;次回合更加屢救險球,係港隊能夠力戰至互射十二碼嘅最大功臣.喺互射十二碼階段,袁皓俊救出兩球十二碼,協助港隊取勝.雖然喺處理高空波,部份臨場嘅決定上仲有進步嘅空間,不過佢今屆省港盃嘅表現,亦證明咗自己有力喺港隊嘅梯隊中更上一層樓.
張志勇
年齡:28歲
效力球隊:香港飛馬
如果大家對上屆省港盃仲有印象嘅話,應該記得廣州富力嘅中國國腳肖智對住張志勇可以話係睇定嚟食;不過今屆張志勇嘅表現可以話係脫胎換骨.擔任隊長嘅佢,喺後場包位,處理高空波,以至指揮防線,都做得相當稱職,港隊防線表現穩健,佢可謂功勞不少;進攻方面,佢首回合死球後上助攻亦有斬獲.兩回合計,港隊嘅最佳球員應該都係呢名28歲嘅中堅,而今屆省港盃嘅表現亦向大家說明,點解佢可以喺球會力壓另一位後起之秀梁諾恆,同羅斯擔任正選中堅.
徐宏傑
年齡:21歲
效力球隊:標準流浪
去年8月底晉身大港腳嘅徐宏傑,今次省港盃嘅表現比起首次踢A級國際賽可謂愈踢愈好.汲取過港隊比賽經驗之後,返到省港盃夥拍張志勇穩守防線,應付對方國腳級前鋒肖智亦未見輸蝕 (仲有手榴彈賣!).比較可惜嘅係佢喺次回合下半場腰傷復發,需要退下火線.雖然如此,呢位年僅21歲嘅小將相信前途依然無可限量,有力成為港隊下一代嘅防線人選.
方栢倫
年齡:24歲
效力球隊:香港飛馬
上屆省港盃,大家對方栢倫嘅印象應該係直線盤球推波出界.不過今季喺香港飛馬表現持續進步嘅佢,嚟到省港盃亦繼續交出表現.喺左翼黃梓浩發揮一般下,擔任左閘嘅方栢倫覆蓋左路嘅範圍甚廣,雖然缺乏機會展示佢今季大有進步嘅傳中,不過佢都憑住良好嘅身體質素,守住港隊嘅左路防線.以左閘球員而言,本來覺得喺中國重新開放內援名額之後,方栢倫可以藉住省港盃嘅表現,再度進軍中國,不過經歷過次回合憤怒的中指之後,就有少少保留啦……
翟廷峯
年齡:28歲
效力球隊:和富大埔
今屆省港盃嘅最不幸球員,應該就係翟廷峯啦.首回合表現穩穩陣陣,次回合就馬上嚟料:先係上半場一次同黎洛賢包夾盧琳嘅時候,出腳被對手博得十二碼;到咗下半場就喺對手一次傳中嘅時候,情急之下擺烏龍,間接幫對手扭轉落後2-0嘅局勢.當然不幸還不幸,翟廷峯如果要更進一步,重返大港腳嘅位置,喺防守上嘅決定 (尤其係出腳嘅時機) 都需要繼續改進.


text:
今日有人問曾俊華,如果再遇到果啲激進議員點回應,佢話佢有能力KO對方.當然,曾俊華嘅回應唔係重點,因為個記者問題好蠢.當你知道英國 國會 係世上歷史悠久嘅武館之一果陣,香港人就唔應該對議會打交有任何要大驚小怪嘅地方.
英國 國會 由揸刀開片到小學雞互噓
依家英國 國會 大家見到PMQ時段,朝野兩邊互抽水,互派膠,互噓人,好似成班著西裝嘅小學雞.當然,英國 國會 搞到好似一個墟咁,本身有佢歷史來由.你睇英國 國會 地下條紅線嘅來源,就會明白.果條紅線係分隔朝野雙方,距離係啱啱好兩把長劍,因為英國 國會 早期啲議員都係武士嚟,武士可以帶武器入議會,一言不合可以開片或決鬥都得.簡單嚟講,英國 國會 本來係武館嚟,成班武士為國家大事隨時都開得片.只不過,係咁打打殺殺唔係辦法,所以開始有規矩,例如任何議員都係對議長講嘢,唔係直接回應某某議員,跟住又劃紅線,但去到1976年,反對黨保守黨影子工業大臣夏舜霆被成班工黨左膠係咁唱工人歌激到彈起,用儀仗用嘅果啲棍打工黨議員,被人趕咗出去半日,果次之後,英國 國會至再無打交事件.
好多香港人,以為 國會 嘅本質係一班紳士議政,其實連英國本身,都唔係紳士議政,當然無人認為 國會 開會開片係合理,但有時候,你唔俾人開片,就要有另一啲嘢,作為政客政治表演嘅舞台,始終今日嘅民主政客係要向本身支持者交代.所以喺英國,首相俾人狂噓,開會亂到學生會咁,美國係拉布可以拉到天荒地老,日本國會議員就走去投票果陣牛步抗議(行到慢過龜),台灣就首次國會政黨輪替後,已經無必要打交.
但係香港議會係點開會,土共鍾意趕邊個就邊個,梁君彥同陳健波都係一啲唔講道理嘅擦鞋仔,香港議會嘅表現,講真只係虛偽透頂嘅演出,無幾可係議事,亦無幾可以係精彩表演,大家只係睇到維持喺光榮革命前果種皇權暴力.真正嘅議會暴力嘅來源,其實係當權者唔向人民問責嘅權力壟斷,以及議員無法做任何事去實質服務市民.依家啲議員,只不過淪為派福利嘅聖誕老人.我寧願有時議會有人掟嘢,好過日後變成真正嘅街頭革命.英國人因為容許議會做小學雞,所以英國未曾喺斷頭台上為政治切人個頭,大家睇路易十四嘅皇權,最終喺路易十六果陣爆發嘅革命,令幾多人嘅頭切咗落嚟.


text:
爛口店主 欺負婦孺
-
王太
本人於2014年8月10日下午約五時左右, 於旺角皆旺商場二樓某自稱人型專賣店的舖頭. 當時我一個女人仔, 帶住兩個細路, 一個七歲, 一個三歲, 拖一個筴,在該店旁睇嘢同等老公, 因老公在找一間胎毛筆舖頭, 我唯有等老公.
大囡同我在舖前一面看櫉窗的一個熊貓公仔都賣成一百三十蚊,亞仔就睇門前的細細袋唔知咩,一袋一袋細細袋的, 疊住掛起了, 唔牽起點睇到後面掛咩公仔, 睇左唔夠一分鐘, 我都未睇到個仔睇緊咩,有個高大又凶神惡剎的男人即走出嚟話唔買唔好搞,整爛佢 d 嘢. 其實響店舖前等人兼睇嘢是好平常, 我想信好多香港人會咁做過, 又冇塞住佢門口. 我立時拉走個仔,同個仔話唔好睇啦,我地跟住企埋一邊,佢又即刻講粗口,走 x 開啦, 唔好 x 企響我舖前, 嚇親我! 七月日光日白以為有人鬼上身.
本來我個囡話佢個公仔幾得意,想買咖, 我依家可以慳番錢啦! 識講粗口唔通係大 Q哂??? 我唔同佢嘈, 係因為我拖住細路, 佢一輪粗口機關槍掃過嚟, 我冇回敬佢一句粗口, 因我要身教, 但唔代表我唔識講. 佢舖頭當時烏蠅都冇隻, 佢的粗口咪滿天飛囉! 是這樣吧???
佢話我冇家教,唔鬧個仔, 難道學佢用粗口教, 真係唔知我點教仔關佢咩事呢? 原來講粗口講到成條街都聽到叫有家教??? 失覺哂!
佢間舖響電梯口位, 一樓都聽到佢唱粗口歌, 我老公即刻走番上嚟! 我同老公都係唔鐘意同人嘈的人, 我同老公講只說佢痴線, 企響門口都唔比, 有病的, 當時有其他舖的人見到, 亦有其他客人在其他舖頭, 但冇人敢出聲, 因佢真係高大又凶神惡剎, 唔知以為我地殺左佢全家.
這一類舖我極少逛, 所以才有興志望望,佢 target 係年青人,唔係婦人, 我的細路又未係年青人, 我當日又唔係 OL look, 所以並非你的 target 就被佢趕走. 佢不停用粗口講嘢, 好彩我的細路冇比佢嚇親.
我寫呢篇文章不會再作任何回應, 只想提醒大家, 如你有細路, 路過呢間舖要繞路行, 以及呢個舖頭的老細品格有問題, 歧視人有細路. 一個母親拖住兩個細路係咪好欺負 d, 因拖細路冇還擊之力? 唔通佢冇亞媽生, 冇做過細路, 定自少被虐要見人通街打仔先安落.
-
王太
今日同朋友講起依然好嬲, 我有眼不識泰山, 原來佢唔憂做, 三四點先會開舖, 即係發財唔立品.
網友話佢藝術家脾氣, 問佢嘢唔答, 人地講得好客氣啫, 但藝術家脾氣唔係咁, 係講對藝術角度的堅持,佢就瘋狗症亂吠亂咬?
勁嬲爆, 歧視我作為母親節角色, 仲要響我的細路面前講哂粗口, 叫我 X 街, 呢度氣好難落.
-
BK
我諗你真係好嬲, 係其他forum 都見到你e個post.


text:
一个人的宵夜-上汤鲜虾鸡肉面
同样係一个阿L训咗嘅夜晚,我又训唔着.
今晚晚餐外食,主食係粥,所以到呢个钟数我个肚煲咕咕叫咯,啉啉下我好似好耐好耐未食过宵夜啦,咁就一于自己动手煮宵夜喂饱自己啦!话时话,可能归根于我之前唔食宵夜我先瘦得咁快咋,加下得翻40几KG,唔怕啦,一于食餐咁多啦!
虾仁颗颗弹牙爽甜,天啊!点解咁好食咖~~~无味精,用料干净,完全放心面!话时话啊,我加下好似得咗洁癖咁,成日外食嘅时候都觉得d嘢好唔干净咁啊,成日啉个厨师有无放d污糟嘢入去啦,个厨房有几邋遢啦,搞到我家下次次外食都好似食唔饱咁!但係上果次同阿L去咗大榕树度食嘢,我哋叫咗3个餸:上汤辣椒叶,梅香茄子肉丝煲,针菇牛肉.所有嘢都好好食,超有锅气添啊,我係外面好耐无食过d咁好味道嘅餸菜啦,不可能我真係好阉尖呱,不过讲得好听d就係对食有追求,哈哈!得不提嘅就係佢哋个例汤,真係有别于其他酒楼嘅例汤,甚至係专门煲嘅汤,佢哋嘅汤係完全住家味道,正啊!由于当时都成8点几啦,我哋送完货又要整车,搞到我哋个肚煲都咕咕叫,所以都无影相啦,下次有机会再去影咗相先贴地址啦!
5.30 宵夜
今日我好攰咖其实,拉过d网线又执嘢啊咁,搞到我真係周身骨痛啊,其实今日真係无乜嘢发生,而且我都无打算写日记,就係响煮咗宵夜之后,突然想更新下先影相,就咁影食嘅又好似斋咗d,就随手影多咗几张,好似好耐无揸相机咯,搞到技术都好麻麻!台面比较乱,哈哈,大家将就下
只猫仔好得意,超级调皮又爆肚,哈哈,阿L送咖,一套有9只,哈哈!
5.30 宵夜
上一篇:充满怀旧气息的牛奶卷
下一篇:六一儿童节饼干


text:
南瓜煮物係冰箱嘅常備菜,整完之後全部將佢急凍保存.
每次拎要嘅份量出嚟叮返就可以當做一個便當嘅餸,有營養得嚟又夠晒方便.
久唔久就要買一次南瓜.
但每次整南瓜我都遇到同一個問題―「切」.
通常我都係買半個,其實已經易處理好多.
但我成日都切唔到一個個方形嘅南瓜,舊舊都切到唔同大細咁.
一來我覺得唔靚,二來炆嘅時間都有唔同,有時炆炆吓要抽起啲細嘅,好唔方便.
有日我終於醒起問自己:點解我唔上網搵答案呢!?
教咗我好多嘢嘅YouTube真係可以解答到一直困擾我嘅問題.
(↑點解可以切咗咁多個南瓜先諗到呢?)
睇完かぼちゃの扱い方條片,我終於切到舊舊唔多形狀大細嘅南瓜粒啦!
2014.10.01 水炊き鍋
有日男友提起話想食日式鍋物.
相比起我哋港式嘅打邊爐,日本嘅鍋物普遍都係偏淡或甜.
秋天到,又開始身痕要打邊爐,於是我就諗到水炊き鍋.
水炊き鍋係博多一帶嘅鄉土火鍋..
主要係用水/清雞湯,雞肉,肉丸同當造蔬菜煮嘅鍋物,食嘅時候點ぽん酢(日本調味醋)食.
肉丸今次係自己整嘅雞肉丸.
本來我想加雞軟骨落啲肉丸度,不過搵唔到,最後只係簡單加咗蔥花落去.
今次湯底我用咗雞湯,但我覺得就咁點ぽん酢可能都仲會覺得淡.
於是我用韓國辣醬+ぽん酢另外較咗個汁.
用佢嚟點雞肉食真係好味過就咁點ぽん酢,酸酸辣辣咁,無論點雞定菜都惹味好多.
壓軸出場嘅係我哋嘅至愛-雑炊.
通常日本人喺屋企食鍋物的話,第二朝就會食雑炊.
尋晚煲鍋物嘅湯佢哋唔會倒咗佢,第二日煮返熱,加個白飯落去做雑炊.
因為煲湯已經吸收晒啲精華,只要簡單用鹽調味就可以.
最後加蔥花同蛋汁,冚蓋煮多2分鐘就食得.
天寒地凍有碗暖笠笠嘅雑炊做早餐真係一件好幸福嘅事.
2014.09.21 かぼちゃの食パン
好耐無出過麵包嘅post.
有一輪少整咗包,加上嚟嚟去去年都係pain de mie,所以懶得影相.
不過今次要影一影,因為我覺得佢好靚-南瓜包.
買咗半個日本南瓜返屋企,諗住整牛油南瓜同蒸南瓜俾hime做餸.
我係唔食南瓜嘅,hime又食得唔多,半個南瓜都係男友一個人食.
忽然醒起曾經喺日本網度見過有人整南瓜包,據聞整完只係顏色勁,但無南瓜味.
於是蒸南瓜俾hime嘅同時我順便蒸咗啲嚟整包.
用平時星野方包個recipe,再加100g嘅南瓜蓉.
南瓜蓉我喺麵團打到開始成團後先再加.
因為南瓜本身有水份,所以水比平時落得少,今次我落咗130g.
之後所有step都同平時一樣.
出到嚟佢金黃色真係好靚,同埋食落無南瓜味,我可以食得到.
爭扎幾個月咗好耐要唔要換咗把麵包刀,換嘅話換邊把好.
最後換咗Victorinox.
好在真係換咗,啲包唔再因把刀鈍而切到斜,唔洗點用力就切到好靚好直.
見到啲包切得靚令我開心咗一個上晝.